বালিঘৰ – Mahabahoo\nHome/Assam News & Articles/বালিঘৰ\nসুলেখাই দৌৰাদৌৰিকৈ আহি কোনোমতে বাছখনত উঠিলেহি । ইমান খৰখেদাকৈ আহিবলগা হোৱাত তাইৰ উশাহতো চুটি হৈ আহিল । কাপোৰৰ জোলোঙাৰ দৰে বাওহাতে ওলোমাই ৰখা তাইৰ বেগতো হাতখনেৰে খামুচি তাই ইফালে সিফালে চালে এবাৰ কেনেবাকৈ চিট এটা পাই নেকি বহিবলৈ , নহলে টিয়কৰ পৰা যোৰহাট পোৱালৈকে তাই এনেদৰেই থিয় হৈ যাবলৈ আজি যেন গাত শকতি নাই , পুৱা চাৰি বজাতেই উঠি ঘৰৰ সকলো কাম চম্ভালি ওলাই অহালৈ তাই ভাগৰি পৰে !\n—– পিছে নাই , এটা চিটো খালী নাই বাছখনত । কনডাক্টৰ জনক টকা দহটা কোনোমতে নপৰাকৈ থাকি খোজাৰ আগতেই উলিয়াই দিলে তাই , নহলে বাহুত টুকুৰিয়াই দিলে তাইৰ খং তো উঠি আহে । আজি সচাকৈ বৰ দেৰি হৈছে তাইৰ ঘৰৰ পৰা ওলাওতেই । অতখন দুৰ চাইকেল কোবাই মেইন ৰাস্তালৈকে আহি আকৌ বাছ ধৰি যোৰহাট টাউন পাবলৈ তাই অন্তত এঘন্টা আগতেই ওলাব পাৰিলেহে মিলেগৈ ভালদৰে !\n— কিমান যে হিচাপ নিকাচত চলিব লাগে কিছুমান জীৱন !\n—– এৰা , সকলোতে হিচাপ নিকাচ চলে । সেয়া লাগে ঘৰৰ পৰা সময় লৈ ওলাই অহাতোৱে হওক … ; ঘৰৰ খোৱাৰ বজাৰৰ লিষ্টখনেই হওক…… , বেমাৰী মাক-দেউতাকৰ দৰৱ কিনোতেই হওক নাইবা মাহৰ মূৰত তাইৰ চাকৰিতোৰ বাবদ পাবলগীয়া টকাকেইটাৰ হিচাপেই হওক ……! সকলোতে অংক …… আচলতে জীৱনতোৱেই অংক ……. তাই নিজকে কলে !\n—–” এই যোৰহাট টাউন নামি লব “—\n— হঠাত কনডাক্টৰ জনৰ চিঞৰত হে তাই ভাবনাৰ যতি পৰিল —- ; গাড়ীখন ইতিমধ্যেই টাউনত ৰৈছেহি ! তাই একে জাপে নামি আহিল — বেগত খুচুৰা আছে নে নাই চালে , খোজ কাঢ়ি দোকান পাবলৈ তাইৰ কমেও পোন্ধৰ মিনিট লাগিব , ন বজাৰ আগত দোকান নাপালে মালিকে কথা শুনাই — আৰু আজি তাইৰ ইতিমধ্যেই আধা ঘন্টা দেৰি হৈছে —\n–“এই ৰিক্সা বলাচোন ” —\nজপিয়াই উঠি ললে তাই ৰিক্সাখনত\n— ” মিঠাপুখুৰী ৰ’ড বলা “— !\nদূৰৰপৰাই ডিঙি মেলি চালে তাই এবাৰ — কেনেবাকৈ কাৰবাক দেখে নেকি দোকানৰ আগত — নাই , কোনো নাই ।\nভয়ে ভয়ে সোমাই গল তাই দোকানৰ ভিতৰৰ নিৰ্দিষ্ট জেগাখিনিলৈ — মালিক কেচ কাউন্টাৰত বহি সবকে এফালৰ পৰা লক্ষ্য কৰি আছে হাই পাৱাৰৰ চশমাজোৰ সামান্য তললৈ কৰি ! দোকানৰ বাকীবোৰ কৰ্মচাৰী ইতিমধ্যে নিজ নিজ দায়িত্বত ব্যস্ত হৈ পৰিছে ।\nতাইৰ দেৰি হোৱাৰ বাবে ঘোপা এক চাৱনিৰে মালিকে সুধিলে —\n: কি হল , চুলেখা — ইমান দেৰি যে ? কামত মন নাই , মাহৰ শেষত পইচা কেইটাৰ হিচাপ তো ঠিকেই ৰাখা ।\n——তাইৰ নামৰ ভুল উচ্চাৰন তো সদায় তেওৰ মুখত শুনিলে তাইৰ টিঙিচকৈ খং এটা উঠি আহে —-\n: নাই চাৰ , আজি ঘৰৰ পৰা আহোতে অলপ দেৰি হল , চৰী !\n— শেষৰ শব্দটো তাই অনিচ্ছা স্বত্বেও কব লগা হল , ৰূঢ় মালিক জনে চাকৰিৰ পৰা উলিয়াবলৈ এক চেকেন্ড সময় নালাগে ; আৰু এই চাকৰিতো তাইৰ প্ৰিয় নহলেও খুবেই প্ৰয়োজনীয় ।\nতাইৰ এইৰ চাকৰিতো তাঁহাতৰ তিনিজনীয়া পৰিয়ালতোৰ একমাত্ৰ ভৰষা । বেমাৰী মাক , পংগু দেউতাকক লৈ এই চাকৰিতোৰেই তাই ভৰন পোষন দি আহিছে । এইতো চাকৰি হেৰুৱালে তাইৰ আকৌ এটা চাকৰি যোগাৰ কৰি লোৱাৰ আগ্ৰহ তথা ক্ষমতা এটাও নাই । মনত এক প্ৰচন্ড বিৰাগ ভাবেৰেই আজি পাঁচবছৰে তাই এইতো চাকৰি কৰি আহিছে । আচলতে তাইৰ এই চাকৰিতোৱে তাইক এমুঠি অন্ন দান কৰিছে যদিও কেইবাবাৰো নপৰিবলগীয়া কিছুমান পৰিস্হিতিতো পেলাইছে তাইক । সেয়েহে এইতো চাকৰিক তাই ভাল পাব নোৱাৰিলে কাহানিও ….!\nদেউতাকে কাঠ মিস্ত্ৰিৰ যোগালী কাম কৰি ঠিকেই চলাই আছিল সিহতৰ তিনিজনীয়া পৰিয়ালতো । তায়ো মেট্ৰিক পাছ কৰি একাদশ মানত পঢ়ি আছিল । দৰিদ্ৰ হলেও কিছুমান সপোন পুহি ৰাখিছিল তাই মনত । সময় সুবিধা পালেই তাই সেই সপোনৰ সুলেখা জনী হৈ উৰা মাৰিছিল কোনোবাখিনিলৈ —-! খিলখিলাই হাহিঁ উঠিছিল তাই । অভাৱ থাকিলেও মনত শান্তি আছিল তাইৰ । সপোনবোৰো একো অলিক নাছিল চোন , তাইৰ বয়সত দেখিব পৰা স্বাভাবিক সপোন এটাকে তো তাই লালন কৰিছিল ……..\n…….মাজে মাজে সেই সপোনবোৰৰ মাজতে হঠাতে এজোৰ দহা চকুৱে ভুমুকি মাৰি গুচি যায় দূৰলৈ — লাজত ৰঙা পৰি যায় তাই —–!\nদুহাতেৰে তাই দুচকু ঢাকি ধৰে ! কিয় যে মনলৈ আহে তাৰ চকুযুৰি তাইৰ —– বুজিও নুবুজাৰ ভাও ধৰে তাই নিজৰ ওচৰতে …….!!\n—- তাইৰ মনত পৰে তালৈ —!\nকি যে ভাল লগা আছিল সেইবোৰ দিন । সমনীয়া আটাইবোৰ একেলগে থাকোতে তাৰ যেন তাইৰ প্ৰতি অলপ বেলেগ এটা চাৱনি আছিল । মৰমসনা হাহিঁ এটাৰে তাইৰ লগত অলপ বেলেগ কৈ কথা পাতিছিল সি।\nএদিন সি অকস্মাতে তাইক নৈৰ পাৰলৈ মাতি গৈছিল । তাই চুচুক-চামাক কৈ গৈছিল কোনোবাই দেখে বুলি । সি আগৰেপৰাই নৈৰ পাৰত বহি আছিল হাতত তাইৰ প্ৰিয় এপাহ কপৌফুল লৈ ! তাইক দেখি সি লাজ লাজ কৈ দিছিল তাইক কপৌ ফুল পাহ আৰু কৈছিল —\n: এয়া ল , তোলৈ আনিছো ! ভাল লাগিছেনে সুলেখা এইপাহ তোৰ ?\n: বহুত ধুনীয়া লাগিছে দীপু ! কত পালি ? আৰু মোলৈ আনিছ যে …. মই কপৌ ফুল ভাল পাও বুলি তোক কোনে কলে ?\n: মই জানো , এদিন যে তই স্কুলৰ পৰা আহি থাকোতে গছ এজোপাত কপৌ ফুল দেখি চিঞৰি দিছিলি , মই দেখিছিলো —-\nলাজ লাজ হাহিঁ এটাৰে তাইতকৈ দুবছৰ ডাঙৰ দীপুৱে কৈছিল সেইদিনা ….\n: তোক কথা এটা কওনে সুলেখা\n: অঁ ক !\n: তোক কিবা এটা ভাল লাগে মোৰ …………\n— তাৰ দহা চকুকেইটাৰে গভীৰভাৱে চাই ৰৈছিল তাইলৈ —-\n: তই মোক বেয়া পাৱ নেকি ?\n: নাপাঁও ,\n: মোৰ লগত থাকিবি নে সদায় ?\n: থাকিম , তই যদি ৰাখ —–\n—–তাই লাজতে যেন মৰহি যাব ,\nকেনেকৈ যে তাৰ কথাৰ উত্তৰবোৰ দি গৈছিল তাই…. !\nকেতিয়াও নভবাকৈ তাইৰ আৰু দীপুৰ মাজত এখন মৰমৰ সাঁকো গঢ়ি উঠিছিল — কোনেও নেদেখাকৈ সিহঁতৰ মৰমবোৰ মনে মনে গভীৰ হৈ পৰিছিল । কিমান সপোন যে দুয়োৰে বুকুত থোপাথোপে ফুলিছিল ……. কিতাপৰ মাজত ভৰাই সি তাইলৈ বুলি লিখি আনিছিল কিছুমান মৰম লগা সৰু সৰু কবিতা —- তাই পঢ়া টেবুলত বহি সেই কবিতাবোৰ প্ৰথমে পঢ়ি লোৱাতো এটা নিয়মিত কাম আছিল । তাৰ পাছতহে তাই কিতাপত মন দিব পাৰিছিল………..!\n—এক সহজ জীৱন আছিল তেতিয়া ……….!\nকিন্তু হঠাতে যে কৰ পৰা কি হৈ গল ! ডেউকা ভগা চৰাইৰ দৰে তাই সৰি পৰিছিল যেন সপোনৰ দেশৰ পৰা……..\n— দেউতাকে কামত থাকোতে গছ কাটিবলৈ ওপৰলৈ উঠি কিবা প্ৰকাৰে পিচলি তলত পৰিছিল এদিন । থেকেচা খাই পৰি যোৱা দেউতাকক গাঁৱৰ দুই একে মিলি দাঙকোলাকৈ ঘৰত থৈ গৈছিলহি । বিষত দেউতাকৰ মৰনকাতৰ চিঞৰে তাইক আৰু মাকক অসহায় কৰি তুলিছিল । দুই একে সহায় কৰি ডাক্টৰৰ তালৈ নিছিল যদিও , বহুত টকাৰ হিচাপ দিছিল ডাক্টৰে দেউতাকক ভাল কৰি তোলাৰ বাবে । সেই হিচাপ সিঁহতৰ নিচিনা মানুহৰ চেতনাই ঢুকি নাপাইছিল ……!\nদেউতাকক মাক আৰু তাই মিলি ঘৰতে শুশ্ৰুষা কৰিছিল । ৰাজহাড়ত বেয়াকৈ আঘাত পোৱা দেউতাক ক্ৰমে বিচনাৰ পৰা উঠিব নোৱৰা হৈছিল , ককালৰ তলৰ চোৱা লৰাব নোৱৰা হৈ পৰিছিল । তাই আৰু মাকে আন্ধাৰ দেখিছিল চৌফালে । কেনেকৈ চলিব সিহত ? কিদৰে দুবেলা দুমুঠিৰ যোগাৰ হব ?\nতাই বুজা হোৱাৰে পৰা দেখি অহা ককালৰ বিষত কোঙা হৈ পৰা মাকজনী ; দেউতাকৰ পংগু শৰীৰৰ যতন ….কিদৰে সম্ভৱ কৰি তোলে তাই এতিয়া এই সকলোবোৰ !\n—–আৰু ——- আৰু তাইৰ সপোনবোৰ ……..??\nদীপু আৰু তাই ভগাই লোৱা সময়ৰ মধুৰতাবোৰ …….?? হেৰাই যাব নেকি এতিয়া ………!\nকন্দাৰ বাহিৰে তাইৰ একো পথ নাছিল । ভাবুক হৈ পৰিছিল তাই । হঠাতে আহি পৰা এজাক ধুমুহাই তাইক ভিতৰৰ মানুহজনীক তচনচ কৰি পেলাইছিল । উৱাদিহ নোপোৱা হৈছিল একো । এফালে তাইৰ পঢ়া-শুনা , আনফালে তাইৰ ঘৰখন !\n……..কি কৰিব তাই সিদ্ধান্ত লবলৈ বৰ কষ্ট হৈছিল । এটা জীয়া সপোনক পলকতে দুহাতেৰে মোহাৰি পেলাবলৈ তাইৰ সত যোৱা নাছিল ।\n৹৹৹৹ সেই সময়বোৰতে নতুনকৈ চিনাকি হৈছিল তাই জীৱনৰ আচল অংকবোৰৰ লগত । স্কুলত শিকি অহা পাটীগনিত অথবা সৰল অংকবোৰে যে জীৱনৰ এই অংকবোৰৰ সমাধান দিব পৰা নাছিল তাইক … ! তেনেহলে কিয় লাগে কিতাপৰ অংক ? যদি জীৱনৰ আউল বোৰেই ভাঙিব নোৱাৰে , কি অৰ্থ সেই অংক শিকাৰ !\n—- হঠাতে সহজ হৈ পৰিছিল তাইৰ বাবে জীৱনৰ আউলবোৰৰ সমাধান উলিওৱাত ! সহজ হৈ পৰিছিল তাইৰ দুদোল্যমান হৈ থকা মনতোক বুজোৱাত ।\nতাই দৌৰি গৈছিল দেউতাকে কাম কৰা কাঠমিস্ত্ৰী বৰদেউতাৰ ওচৰলৈ । কিবাকৈ এটা চাকৰি যোগাৰ কৰি দিবলৈ খাটনি ধৰিছিল তাই । তেও আশ্বাস দিছিল তাইক ; আৰু এদিন তেওৱেই এই চাকৰিতোত তাইক সুমুৱাই দিছিল । তেতিয়া এনেকুৱা লাগিছিল যেন তাইৰ আৰু জীৱনত বিচাৰিবলগীয়া একোৱেই নাই । ইমান সকাহ আছিল এই চাকৰিতো সিহঁতৰ বাবে ……\n: চুলেখা , কি ভাবি আছা ? কাম কৰিবলৈ মন নাই নেকি ?\n— অলপ ৰূক্ষতাৰে কোৱা বুঢ়া মালিকজনৰ কথাকেইটাই সুলেখাক সচকিত কৰিলে —\n—- অহ্, তাই অথনিৰ পৰা কিবোৰ যে ভাবি আছিল ! মানুহৰ কষ্ট , আৱেগ অনুভূতিৰ মূল্য নুবুজা এজন ধনী ব্যৱসায়ীৰ তাই সাধাৰন এজনী কৰ্মচাৰী ! বহুকেইটা শ্ব’ৰুম আছে তেওৰ যোৰহাট নগৰীৰ মাজমজিয়াত , তাৰে এখন কাপোৰৰ দোকানত তাই চেলছ্-গাৰ্ল । আচলতে চেলছ-গাৰ্ল বুলি কোৱাতকৈ তাই কাপোৰৰ দোকানখনত চাফাইৰ কাম কৰা আৰু কাষ্টমাৰে চাই খেলিমেলি কৰি পেলোৱা কাপোৰবোৰ জাপি-কুচি আকৌ নিৰ্দিষ্ট জেগাত ৰখাতোহে তাইৰ আচল দায়িত্ব । তথাপি প্ৰায়ে তাই দুই এজন কাষ্টমাৰৰ লগত কথা পাতিবলৈ চেষ্টা কৰে আৰু মাজে মাজে এজোৰ-দোজোৰ কাপোৰ বিক্ৰী কৰিও দিয়ে ! সেয়েহে তাই নিজকে চেলছ-গাৰ্ল বুলিয়ে ধৰি লৈছে ।\nতাইৰ দৰে বহু কৰ্মচাৰী আছে তেওৰ বাকী শ্ব’-ৰুম বোৰতো । প্ৰত্যেকৰে লগতে তেও একেই ৰুক্ষতাৰে কথা পাতে । আজি পাচঁ বছৰেই হলহি তাইৰ এইটো চাকৰি , কিন্তু আজিলৈকে এদিনো তেওঁৰ পৰা এষাৰ ভাল মাত শুনি নাপালে তাই । কেতিয়াবা ইচ্ছা হয় , এৰি দিব তাই এইবোৰ , বিচাৰি লব আন এটা চাকৰি । কিন্ত পাছ মুহূৰ্ত্ততে তাই নিজকে বুজাই , কেনেকৈ এৰি দিয়ে তাই চাকৰিতো । ঘৰখনৰ দুটা প্ৰাণীৰ যে কেৱল তাইয়েই ভৰষা । কি নিশ্চয়তা আছে , এৰি দিয়াৰ লগে লগেই যে তাই আন এটা চাকৰি যোগাৰ কৰি লব পাৰিব !\n—- নাই — নাই — তাইৰ দৰে দৰিদ্ৰতাৰ লগত সহবাস কৰা জীৱন এটাৰ চাকৰি নিৰ্বাচন কৰাৰ অধিকাৰ নাথাকে , মাথো নিজৰ ভাল লগা বেয়া লগা বোৰক ত্যাগ কৰি সন্মুখত পোৱা তো কৰি যাব লাগে । তাতকৈ বেলেগ , তাই একো ভাবিব নোৱাৰে আজিৰ দিনত । তাইৰ সপোনবোৰক সদায়ৰ বাবে সমাধি দিছিল সেইদিনাই , যিদিনা তাইৰ পঢ়া আধৰুৱা কৈ এৰি এইতো চাকৰিত যোগ দিছিলহি। লগৰবোৰে হায়াৰ-চেকেন্ডেৰী পাছ কৰি কোনে কত পঢ়িব আলোচনা কৰি থকাৰ দিনবোৰত তাই সামান্য টকাৰে ঘৰখনৰ জোৰা-টাপলিবোৰ কেনেকৈ মাৰিব পাৰে তাৰ হিচাপ-নিকাচত ব্যস্ত থাকিছিল।\nতাই তেতিয়াই বুজিছিল তাইৰ দৰে ছোৱালীৰ কোনো সপোন থাকিব নোৱাৰে !\nতাইৰ সেই সপোনবোৰৰ লগতে হেৰাই গৈছিল এযোৰ দহা চকু , এটা মৰম সনা চাৱনি সদায়ৰ বাবে ! বুকুখন বিষাই যাই তাইৰ কথাবোৰ মনত পৰিলে —-\n: সুলেখা , তোৰ লগত ডাঙৰ কথা এটা আছে , আজি নৈৰ পাৰলৈ আহিবিচোন দুপৰীয়া সময়ত …\n— ঘৰৰ পদূলিমূৰতে তাইক লগ পাই দীপুৱে তাৰ স্কুটি খন সামান্য ৰখাই কৈ গৈছিল তাইক মনে মনে —-\nক্ষন্তেক চিন্তা কৰি তাই ৰৈ গৈছিল —- মাক দেউতাকক খুৱাই-বুৱাই আজৰি হৈ তাই দৌৰ দিছিল নৈৰ পাৰলৈ , দুৰৰ পৰাই দেখিছিল নৈৰ বুকুলৈ শিল দলিয়াই দলিয়াই পাৰতে বহি আছিল দীপু —–\n: ক , কিয় মাতিছিলি\n: অহ্ , আহিলি তই …… বহচোন !\n: হুমম — ক এতিয়া , মই বেছি সময় ৰব নোৱাৰিম , মা দুপৰীয়া বেছি পৰ নোশোৱে , সোনকালে ক ….. !\n: সুলেখা …. তোৰ পঢ়া-শুনা আধৰুৱা হল বাবে আৰু তই দোকানত কাম কৰ বাবে মোৰ ঘৰত তোক বোৱাৰী কৰি নিয়াত কোনেও মান্তি নহয় ! মই বহুত বুজালো , কিন্তু তোক বিয়া কৰালে মায়ে নিজক শেষ কৰি দিম বুলি কৈ কান্দি কান্দি ভাত-পানী নোখোৱা হৈছে …..তই মোক ভুল নুবুজিবি — মই তোক বিয়া কৰাব নোৱাৰিম ……!\n……….নুবুজো দে ভুল । তই সুখী হ , মোৰ তাতেই সুখ । মোৰ কাৰনে তোৰ ঘৰৰ মানুহক দুখ দিব নালাগে । এনেও আমাৰ দৰে মানুহৰ বাবে সুখবোৰ বৰ ক্ষন্তেকীয়া…….\n…..দুদিনীয়া হাহিঁবোৰকে গোটেই জীৱনলৈ বুকুত কঢ়িয়াই ফুৰি সুখ বোটলাত আমাৰ দৰে মানুহবোৰ অভ্যস্ত ! আমাৰ দৰে সৰু মানুহবোৰে বালিঘৰ সাজিয়ে সপোন ৰচিব জানো ! তই চিন্তা নকৰিবি । মই তোক অলপো বেয়া নাপাও ……..\n……… বিয়াত দৰকাৰ হলে মাতিবি …. তামোল- চালি কাটি দিব পাৰিম ….! যাও দে , মায়ে বিচাৰি ফুৰিব ……\n—— এপলকো আৰু নোৰোৱাকৈ , পিছলৈ এবাৰো ঘূৰি নোচোৱাকৈ তাই দৌৰিছিল সেইদিনা ঘৰৰ দিশত —- বুকুত হোৱা বিষটোৱে তাইৰ ডিঙিলৈকে উজাই আহিছিল —- চকু পানীৰ ঢলতোৱে দিন দুপৰতে তাইৰ সন্মুখৰ চিনাকি বাটতো মনিব নোৱৰা কৰি পেলাইছিল …..\nবাস্তৱৰ কঠিন হাতোৰাত আলসুৱা সপোনবোৰে থাউনি নাপাই ককবকাই হেৰাই গৈছিল জীৱনৰ কোনো এক ধূষৰ কেকুঁৰিত ……\n——তাইৰ হাতত দুটোপাল চকুলো সৰি পৰে ….!\nচেল্ফ কেইটা মচি মচি তাই নো কেতিয়া আকৌ একেবোৰ কথাতে সোমাই পৰিছিল , নিজেই নাজানিলে ! ইমান দেৰি চাফা কৰি থাকোতে লগালে মালিকে আকৌ তাইক কথা শুনাব । তাই লৰালৰিকৈ কামকেইটা কৰি , কাপোৰবোৰ জাপিবলৈ ধৰিলে অন্যমনস্ক হৈ। এটা সময়ত কাষ্টমাৰৰ ভীৰ বেছি হয় , আনবোৰ কৰ্মচাৰী অত্যন্ত ব্যস্ত হৈ পৰে বাবে তাই এনেই থাকিবলৈ বেয়া পাই তেনেকুৱাত । তাইও ব্যস্ত হৈ পৰে তেতিয়া দুই – এগৰাকী ৰ লগত ! তাইৰ দ্বাৰা যদি কোনোবা কাষ্টমাৰে কিবা এপদো কিনে তাই সুখী হয় , নিজৰ প্ৰতি বিশ্বাস জন্মে আৰু লগতে মালিকৰ টান কথা কেইটামানৰ পৰা ৰেহাই পায় ।\nআজি মাহৰ শেষৰ দিন , তাইৰ মনতো উগুল থুগুল হৈ আছে , দৰ্মহাৰ টকাকেইটা আজি দিবনে চাগে ! ঘৰখন তেনেই উদং প্ৰায় হৈ আছে । টকাকেইটা পালে অন্তত দৰকাৰী বস্তু কেইটামান নিব পাৰিব তাই ।\nদিনতো একো নোকোৱা দেখি ছুটিৰ সময়ত ভয়ে ভয়ে তাই নিজেই এবাৰ মালিকৰ ওচৰলৈ গল —-\n: চাৰ , আজি টকাকেইটা দিব নেকি , অলপ প্ৰয়োজন হৈছিল —-\n: আচ্ছা ! তোমাৰ খুব টকাৰ হিচাপ না ? কামৰ সময়ত তো মন নিদিয়া , দেৰি কৈ আহিবা , সোনকালতে যাবা —- ? আৰু টকাকেইটা পুৰা টাইমত লাগে ?\n— এটা কৰ্কশ মাতেৰে তেও প্ৰায় চিঞৰি কলে কথাকেইটা । বাকীবোৰৰ কানত পৰাত সকলোৱে তললৈ মূৰ কৰি ৰল , তাই মন কৰিলে । কিন্তু তাইৰ অলপো বেয়া লগা নাই , কাৰন এই ধৰনৰ কথা প্ৰায়বোৰেই শুনি থাকে । কাৰো বাবে নতুন নহয় ! আজি তাই শুনিছে , কালিলৈ আন এজনে শুনিব পাৰে । কিন্তু কোনেও আপত্তি কৰাৰ উপায় নাই । সকলোৰে যে ভিন ভিন বাধ্যতাবোৰ , কোনেও চাকৰি হেৰুৱাব নিবিচাৰে ! আৰু এই অহংকাৰী মালিকজনে কাৰো আৱেগ অনুভূতিক বুজাৰ প্ৰয়োজনবোধ নকৰে ।\n…………তাইৰ কবলৈ মন গৈছিল — ‘ চাৰ আপুনি কি বুজিব , সেই সামান্য দৰ্মহা মোৰ গোটেই ঘৰখনৰ চালিকা শক্তি , গোটেই মাহটোৰ অন্তত মোৰ মুখস্হ হৈ থকা খৰচৰ বাটবোৰে এই টকাকেইটা লৈ বৰ আশাৰে ৰৈ থাকে চাৰ ‘ — কিন্তু তাই নকলে , একো নকলে । তললৈ মূৰ কৰি ৰৈ থাকিল । এনেধৰনৰ কথা শুনি শুনি তাই অভ্যস্ত হৈ পৰিছে , দৰিদ্ৰতাই যে মানুহক কিমান সহনশীল কৰি তোলে —\n: এয়া লোৱা , তোমাৰ টকা\n—- নোটকেইখন দলিয়াই দিয়াৰ দৰে তাইলৈ আগবঢ়াই দিলে অহংকাৰী মালিকজনে ।\n—– তাই যেন আজলী পাতি ধৰিব — !\nমানুহজনলৈ এক প্ৰচন্ড খং উঠিল তাইৰ —- একো নোকোৱাকৈ টকা কেইটা সামৰি তাই ছুটি কৰি ওলাই আহিল সেইদিনাৰ বাবে !\nছুটি দিন ; বাহিৰখনত ৰদ নোহোৱা হলেই ! ঘৰ পোৱালৈ সন্ধিয়াই হবগৈ —- শংকিত হল তাই । সিদিনা গাঁৱৰ বাটেৰে চাইকেলত গৈ থাকোতে কোনোবাই তাইক অলপ দূৰলৈকে পিছা কৰিছিল , উঁকিয়াইছিল তাইৰ নামতো মাতি — ভগৱানৰ নাম লৈ তাই যিমান পাৰে সিমান বেগাই চাইকেলৰ পেডেল মাৰিছিল —-\n—-দৌৰোদৌৰিকৈ তাই বাছ-ষ্টেন্ডলৈ গল — ষ্টাৰ্ট দি যাবলৈ সাজু হৈ থকা বাছ এখন দেখি ভাল লাগি গল তাইৰ !\n—” টিয়ক “\nপইচা তো দি বহি পৰিল সুলেখা খালী হৈ থকা চিটতোত —–!\n—-বাছৰপৰি নামি পাৰিলে মাছ কেইটামানকে লৈ যাব আজি ঘৰলৈ , বহুত দিন হল মাক – দেউতাকক একো ভালকৈ খুৱাবই পৰা নাই —- মনতে ভাবি গল তাই !\n—- পুৰনা স্কুলঘৰতোৰ বেৰখনতে দিনতোলৈ আওজাই থোৱা চাইকেল খন লৈ তাই যাবলৈ লঁওতেই —- এখন টিকটিকিয়া ৰঙা ৰঙৰ গাড়ী তাইৰ সন্মুখেৰে পাৰ হৈ গল —-\n—– বিয়াৰ পতাৰ পাছত দীপুক আজিহে দেখিলে তাই ; কাষত বহি থকা পত্নীৰ লগত হাহিঁ হাঁহি কথা পাতি পাৰ হৈ যোৱা দীপুৰ হৃদয়ৰ কোনোবাখিনিত বাৰু তাইৰ নামৰ কিবা এটা অৱশিষ্ট আছেনে চাগে ……\n—— বিষাদ মিশ্ৰিত হাহিঁ এটা ওলাই আহিল তাইৰ ….!\nমাছ বেচি থকা লৰাজনৰ ওচৰ চাপি গল সুলেখা ! সৰু সৰু মিৰিকা মাছ কেইটামান লৈ খৰকৈ চাইকেল চলালে তাই —- আন্ধাৰ হলে তাইক সুৰক্ষা দিবলৈ তাইৰ নিজৰ বাদে আন কোনো নাই ………..!!\n২০০ টকা !!\nClimate scientist Dr. Michael E. Mann interview with Rituraj Phukan


যোৰহাট জিমখানা ক্লাব - অসমীয়া ৱিকিপিডিয়া\nযোৰহাট জিমখানা ক্লাব\nJorhat Gymkhana Club\n1876; ১৪৬ বছৰ আগতে (1876)\nযোৰহাট জিমখানা ক্লাব (ইংৰাজী: Jorhat Gymkhana Club) হৈছে যোৰহাট জিলাত অৱস্থিত এটা ক্লাব। ১৮৭৬ চনত চেকনীধৰা গাঁৱত এই ক্লাবটো প্ৰতিষ্ঠা কৰা হৈছিল। স্থাপন হোৱা বছৰৰ পৰাই ইয়াত নিয়মীয়াকৈ ঘোঁৰা দৌৰ অনুষ্ঠিত হৈ আহিছে। ইয়াত থকা নাইন হ'ল গ'ল্ফ ক'ৰ্ছ এছিয়াৰ আটাইতকৈ পুৰণি গ'ল্ফ ক'ৰ্ছ আৰু বিশ্বৰ ভিতৰত তৃতীয় সৰ্বোচ্চ পুৰণি। যোৰহাট নগৰৰ পৰা ক্লাবলৈ যোৱা পথটো ব্ৰিটিছৰ দ্বাৰা নিৰ্মিত যোৰহাটৰ প্ৰথমটো পকী পথ।\n3 লগতে চাওক\n১৮৬০ আৰু ১৮৭০ দশকত সমগ্ৰ যোৰহাট জিলাতে বহুতো চাহ বাগিচা প্ৰতিষ্ঠা কৰা হৈছিল। সেয়েহে চাহ খেতিৰ লগত জড়িত লোকসকলে বিনোদনৰ বাবে এটা ক্লাব প্ৰতিষ্ঠা কৰাৰ সিদ্ধান্ত লৈছিল। ১৮৭৬ চনত চেকনীধৰা গাঁৱত সেই সময়ৰ যোৰহাট টি কম্পেনীৰ অধীক্ষক জে. হাটমেনে এই ক্লাবটোৰ বাবে এটা ঘৰ নিৰ্মাণ কৰে। প্ৰথমে নিৰ্মাণ কৰা ঘৰটো বৰ্তমানৰ ক্লাবটোৰ পৰা পূবে প্ৰায় ২ কিঃমিঃ মান দূৰত আছিল। সেই সময়ত ক্লাবটো অৱস্থিত থকা খেলপথাৰখন আছাম লাইট ইনফেণ্ট্ৰি ব্ৰিগেড-ই পেৰেড আৰু আন আন কামত ব্যৱহাৰ কৰিছিল। সেয়ে ক্লাবটো অন্য ঠাইলৈ স্থানান্তৰ কৰা হৈছিল। বৰ্তমানৰ ক্লাবটো ১৮৮৫ চনত নিৰ্মাণ কৰা হৈছিল।\nযোৰহাট জিমখানা ক্লাব স্থাপন হোৱা বছৰৰ পৰাই ইয়াত নিয়মীয়াকৈ ঘোঁৰা দৌৰ অনুষ্ঠিত হৈ আহিছে। এই প্ৰতিযোগিতাৰ বিজয়ীক "গ'ভাৰ্ণৰছ কাপ" প্ৰদান কৰা হয়। বৰ্তমান, যোৰহাট জিমখানা ক্লাবত ল'ন টেনিছ গ্ৰাছ ক'ৰ্ট, চুইমিং পুল, বিলিয়াৰ্ডছ্, প'ল' খেলাৰ সুবিধা আছে। ইয়াত ক্ৰিকেটৰ বাবে যোৰহাট জিমখানা খেলপথাৰ আছে। ইয়াত ৰঞ্জি ট্ৰফীৰ লগতে বহুতো ৰাষ্ট্ৰীয় পৰ্যায়ৰ জুনিয়ৰ আৰু মহিলা ক্ৰিকেট প্ৰতিযোগিতাৰ খেলো অনুষ্ঠিত হৈছে। \nযোৰহাট জিমখানা ক্লাবত নটা গাঁত থকা গ'ল্ফ ক'ৰ্ছ আছে। এই গ'ল্ফ ক'ৰ্ছটো হৈছে এছিয়াৰ আটাইতকৈ পুৰণি গ'ল্ফ ক'ৰ্ছ আৰু বিশ্বৰ ভিতৰত তৃতীয় সৰ্বোচ্চ পুৰণি।\nঢেঁকীয়াখোৱা বৰ নামঘৰ\n↑ 1.0 1.1 "Jorhat Gymkhana Club". District Administration, Jorhat.. http://jorhat.nic.in/jorhat-gymkhana-club-in-jorhat.html। আহৰণ কৰা হৈছে: 13 ফেব্ৰুৱাৰী 2014.\n↑ 2.0 2.1 2.2 2.3 "Gymkhana Club". BharatOnline.com. http://www.bharatonline.com/assam/jorhat/jorhat-gymkhana.html। আহৰণ কৰা হৈছে: January 06, 2013.\n↑ "Jorhat Gymkhana Club". 1stHorse ~ wHere the Horse comes first.. http://www.1sthorse.com/1h/index.php?view=venueevents&id=46%3Ajorhat-gymkhana-club&option=com_eventlist&Itemid=86। আহৰণ কৰা হৈছে: January 06, 2013.\n↑ "Jorhat Gymkhana Ground". Cricinfo.com. http://content-www.cricinfo.com/india/content/ground/58192.html। আহৰণ কৰা হৈছে: 2008-11-13.\nযোৰহাট জিমখানা ক্লাবৰ বিষয়ে বিতংকৈ পঢ়ক\nJorhat Races, 2013\nযোৰহাট জিলাৰ সময়ৰেখা\nযোৰহাট জিলাৰ ইতিহাস\nহোলোঙাপাৰ গিবন অভয়াৰণ্য\nঢেকীয়াখোৱা বৰ নামঘৰ\nলাচিত বৰফুকনৰ মৈদাম\n৩৭ নং ৰাষ্ট্ৰীয় ঘাইপথ\nউত্তৰ-পূব বিজ্ঞান আৰু প্ৰযুক্তি প্ৰতিষ্ঠান\nযোৰহাট অভিযান্ত্ৰিক মহাবিদ্যালয়\nযোৰহাট বিজ্ঞান আৰু প্ৰযুক্তিবিদ্যা প্ৰতিষ্ঠান\nবৰ্ষাৰণ্য গৱেষণা প্ৰতিষ্ঠান, যোৰহাট\nযোৰহাট চিকিৎসা মহাবিদ্যালয়\nঅসম কৃষি বিশ্ববিদ্যালয়\nটোকোলাই চাহ গৱেষণা কেন্দ্ৰ\nজগন্নাথ বৰুৱা মহাবিদ্যালয়\nঅসম মহিলা বিশ্ববিদ্যালয়\nবিস্তৃত তালিকা চাওক…\nযোৰহাট বিজ্ঞানকেন্দ্ৰ আৰু তাৰকাগৃহ\nস্বৰ্গদেউ চাওলুং ছ্যুকাফা সমন্বয় ক্ষেত্ৰ\nকাজিৰঙা গ’ল্ফ ৰিজৰ্ট\nমৰঙীয়াল নকছাৰী চ্যুকাফা উদ্যান\nবিজয় কৃষ্ণ সন্দিকৈ\nহেমেন্দ্ৰ প্ৰসাদ বৰুৱা\n"https://as.wikipedia.org/w/index.php?title=যোৰহাট_জিমখানা_ক্লাব&oldid=267306"ৰ পৰা অনা হৈছে\nযোৰহাট জিলাৰ পৰ্যটনস্থলী\nএই পৃষ্ঠাখন ১১ মাৰ্চ, ২০২১ তাৰিখে ১৭:৫৩ বজাত অন্তিম সংশোধন কৰা হৈছিল।


প্ৰেমত বাধা শেষ! ইছলামৰ পৰা ব্ৰাহ্মণ হ'ল আব্বাছ | News Next One\nপ্ৰেমত বাধা শেষ! ইছলামৰ পৰা ব্ৰাহ্মণ হ'ল আব্বাছ\nWednesday 23rd of August 2017 08:08 pm | by NNO Digital Desk | 0\nডিজিটেল ডেস্কঃ ভালপোৱাৰ বিৰুদ্ধাচৰণ কৰিছিল পৰিয়ালে। সেয়ে ধৰ্ম পৰিৱৰ্তন কৰি পছন্দৰ মুছলিম গাভৰুৰ সৈতে সংসাৰ আৰম্ভ কৰিছিল। কিন্তু ধৰ্মান্তকৰণৰ প্ৰায় ২৪ বছৰ পিছত পুনৰ নিজৰ ধৰ্মলৈ উভতি আহে তেওঁ। 'ঘৰ ৱাপচী’ৰ এই কাহিনী কৰ্ণাটকৰ মহীশূৰৰ শেষাদ্ৰী নামৰ লোকজনৰ।\nব্ৰাহ্মণৰ ঘৰত জন্ম গ্ৰহণ কৰা শেষাদ্ৰীয়ে নিচেই সৰুতে পিতৃ-মাতৃক হেৰুৱায়। দৰিদ্ৰতাৰ মাজেৰে ডাঙৰ-দীঘল হোৱা শেষাদ্ৰীৰ বন্ধুত্ব গঢ়ি উঠে এজন ট্ৰাক চালকৰ সৈতে। বন্ধুৰ সহায়তেই তেওঁৰ পৰিচয় ঘটে ফামিদাৰ সৈতে। ধৰ্মৰ পৰিধি ভাঙি ইছলাম ধৰ্মাৱলম্বী যুৱতীগৰাকীৰ সৈতে শেষাদ্ৰীৰ গভীৰ প্ৰেমৰ সম্পৰ্ক গঢ়ি উঠে। পিছে এই প্ৰেমত বাধা হৈ থিয় দিয়ে সমাজ আৰু ধৰ্ম।\nঅৱশেষত বাধা ধৰ্মক অতিক্ৰম কৰে শেষাদ্ৰীয়ে। পৰিয়ালৰ সকলোৰে বাধাক আওকাণ কৰি ১৯৯৩ চনত ধৰ্ম পৰিৱৰ্তন কৰি ফামিদাৰ সৈতে যুগ্ম জীৱন আৰম্ভ কৰে। ইছলাম ধৰ্ম গ্ৰহণ কৰি তেওঁ পৰিচিত হয় ছৈয়দ আব্বাছ নামেৰে। বিয়াৰ পিছত দুই পুত্ৰ সন্তানৰ পিতৃ হয় শেষাদ্ৰী ওৰফে আব্বাছ। দুই সন্তানৰ নাম ৰাখে আতিক আৰু ছিদ্দিক। প্ৰায় দুটা দশক এনেদৰে মুছলমান হিচাপে জীৱন নিৰ্বাহ কৰে এসময়ৰ ব্ৰাহ্মণ শেষাদ্ৰীয়ে।\nCLICK♦ লালবাহাদুৰ, নীতিশৰ পিছত পদত্যাগ কৰিব ৰেলমন্ত্ৰী প্ৰভুৱে\nশেহতীয়াকৈ এটাৰ পিছত এটাকৈ সমস্যাই আৱৰি ধৰে আব্বাছৰ পৰিয়ালটোক। মছজিদ, নামাজ আদি কৰিও কোনো সুফল নোপোৱাত হতাশ হৈ পৰে তেওঁ। ইয়াৰ মাজতে এদিন সৰু পুত্ৰ ছিদ্দিকক লগত লৈ পিতৃগৃহলৈ গমন কৰে পত্নী ফামিদাই। সেইদিনাই 'ঘৰ ৱাপচি’ৰ সিদ্ধান্ত চূড়ান্ত কৰে আব্বাছে।\n'বিভিন্ন কাৰণত বহুতেই হিন্দু ধৰ্ম ত্যাগ কৰি আন ধৰ্ম গ্ৰহণ কৰিছিল। কিন্তু তেওঁলোক সকলোৱে এতিয়া প্ৰত্যাৱৰ্তন কৰিবলৈ আগ্ৰহ প্ৰকাশ কৰিলে আমি আদৰণি জনাবলৈ সাজু।’- এইদৰে কয় শ্ৰীৰাম সেনাৰ প্ৰধান প্ৰমোদ মুতালিকে। তেওঁৰ তত্বাৱধানতে পুনৰ হিন্দু ধৰ্ম গ্ৰহণ কৰি আব্বাছ শেষাদ্ৰী হৈ পৰে। ডাঙৰ পুত্ৰ আতিকৰো ধৰ্ম সলনি কৰি নতুন নাম ৰাখে হৰ্শল।\nঅৱশ্যে পত্নী আৰু সৰু পুত্ৰ এতিয়াও মুছলিম হৈয়েই আছে। সংবাদ মাধ্যমক আব্বাছ ওৰফে শেষাদ্ৰীয়ে জনাই যে শীঘ্ৰে পত্নী আৰু সৰু পুত্ৰয়ো ধৰ্ম সলনি কৰি হিন্দু ধৰ্ম গ্ৰহণ কৰিব।


Atal Amrit Abhiyan Society Assam Recruitment 2022 | Senior Finance Advisor Post - Axom Jobs\nAtal Amrit Abhiyan Society Assam Recruitment 2022 | Senior Finance Advisor Post\nAtal Amrit Abhiyan Society Assam Recruitment 2022:Eligible candidates are invited to attendawalk-in-interview for the following post of Senior Finance Advisor onapurely temporary & contractual basis at Atal Amrit Abhiyan Society Assam.যোগ্য প্ৰাৰ্থীসকলক অটল অমৃত অভিযান সমাজ অসমত সম্পূৰ্ণ অস্থায়ী আৰু চুক্তিভিত্তিক ভিত্তিত জ্যেষ্ঠ বিত্ত উপদেষ্টাৰ নিম্নলিখিত পদৰ বাবে ৱাক-ইন-ইণ্টাৰভিউত অংশগ্ৰহণ কৰিবলৈ আমন্ত্ৰণ জনোৱা হৈছে।\nWalk-in-interview date(সাক্ষাতকাৰৰ তাৰিখ): 19.01.2022\nAtal Amrit Abhiyan Society Assam Recruitment 2022 in Details\nPost Name: Senior Finance Advisor\nCandidates having requisite qualification and experience may attendawalk-in interview on 19.01.2022.\nপ্ৰয়োজনীয় অৰ্হতা আৰু অভিজ্ঞতা থকা প্ৰাৰ্থীসকলে 19.01.2022 তাৰিখে ৱাক-ইন সাক্ষাৎকাৰত উপস্থিত থাকিব পাৰে।\nRetired official of Assam Financial Services or of Finance/Accounts departments of State Govt./Central Govt./Public Ltd. Company, not below the rank of Deputy Director.\nঅসম বিত্তীয় সেৱা বা ৰাজ্য চৰকাৰ/কেন্দ্ৰীয় চৰকাৰ/পাব্লিক লিমিটেড কোম্পানীৰ বিত্ত/একাউণ্ট বিভাগৰ অৱসৰপ্ৰাপ্ত বিষয়া, উপ-সঞ্চালকৰ পদবীৰ তলত নহয়।\nঅসম, ইংৰাজী আৰু হিন্দী ভাষাত সাবলীল হ’ব লাগিব।\nWell conversant in rules and financial procedures of the State and Central Govt, AFR, GFR, etc\nৰাজ্য আৰু কেন্দ্ৰীয় চৰকাৰৰ নিয়ম আৰু বিত্তীয় প্ৰক্ৰিয়া, এএফআৰ, জিএফআৰ আদিৰ ক্ষেত্ৰত ভালদৰে সম্পৰ্কিত\nWorking knowledge of computer and online portals related to Financial/ Transaction Management System\nবিত্তীয়/ লেনদেন ব্যৱস্থাপনা প্ৰণালীৰ সৈতে সম্পৰ্কিত কম্পিউটাৰ আৰু অনলাইন পৰ্টেলৰ কাৰ্যকৰী জ্ঞান\nMonthly remuneration will be monthly last drawn salary minus monthly Pension,as per GoA rules. মাহিলী পাৰিশ্ৰমিক হ’ব মাহিলী অন্তিম অংকিত দৰমহা বিয়োগ মাহিলী পেঞ্চন, জি.ও.এ.-ৰ নিয়ম অনুসৰি।\n25 to 30 years of experience, Age below 65 years as on 1st January, 2022.\nThe candidates have to attend the walk-in interview with all relevant testimonials related to education and experience in original andaset of self-attested photocopy. No TA/DA will be paid for the purpose. Details relating to qualification, eligibility, etc. of the aforesaid position are available at: www.aaas-assam.in. The undersigned reserves the right to cancel the advertisement as well as to reject any or all applications without assigning any reason thereof. If any candidate is found providing false certificates as experience or qualification, the candidature of such candidates will be summarily rejected at any stage of the selection process.\nপ্ৰাৰ্থীসকলে মূল শিক্ষা আৰু অভিজ্ঞতাৰ সৈতে সম্পৰ্কিত সকলো প্ৰাসঙ্গিক প্ৰশংসাপত্ৰ আৰু স্ব-প্ৰমাণিত ফটোকপিৰ এটা ছেটৰ সৈতে ৱাক-ইন সাক্ষাৎকাৰত উপস্থিত থাকিব লাগিব। এই উদ্দেশ্যৰ বাবে কোনো টিএ/ডিএ পৰিশোধ কৰা নহ’ব। ওপৰোক্ত স্থিতিৰ অৰ্হতা, যোগ্যতা আদি সম্পৰ্কীয় বিৱৰণ ইয়াত উপলব্ধ: www.aaas-assam.in। নিম্নস্বাক্ষৰকাৰীয়ে বিজ্ঞাপনটো বাতিল কৰাৰ লগতে ইয়াৰ কোনো কাৰণ নিৰ্ধাৰণ নকৰাকৈ যিকোনো বা সকলো আৱেদন প্ৰত্যাখ্যান কৰাৰ অধিকাৰ সংৰক্ষিত ৰাখে। যদি কোনো প্ৰাৰ্থীয়ে অভিজ্ঞতা বা অৰ্হতা হিচাপে মিছা প্ৰমাণপত্ৰ প্ৰদান কৰা দেখা যায়, তেন্তে বাছনি প্ৰক্ৰিয়াৰ যিকোনো পৰ্যায়ত এনে প্ৰাৰ্থীৰ প্ৰাৰ্থীত্ব সংক্ষিপ্তভাৱে নাকচ কৰা হ’ব।


মেঘালয় এইডছ নিয়ন্ত্ৰণ সমিতি নিয়োগ ২০২২ - চিকিৎসা বিষয়াৰ খালী পদ\nমেঘালয় এইডছ নিয়ন্ত্ৰণ সমিতিয়ে চিকিৎসা বিষয়াৰ খালী পদৰ বাবে নিয়োগ কৰি আছে। এতিয়া প্ৰয়োগ কৰক!\n| 22 Jun 2022 12:35 PM GMT\nমেঘালয় এইডছ নিয়ন্ত্ৰণ সমিতিৰ বিষয়ে - মেঘালয় এইডছ নিয়ন্ত্ৰণ সমিতি হৈছে সমাজ পঞ্জীয়ন আইন, ১৮৬০ৰ অধীনত এক পঞ্জীভুক্ত সমাজ যি মেঘালয় ৰাজ্যত ৰাষ্ট্ৰীয় এইডছ নিয়ন্ত্ৰণ কাৰ্যসূচী (এনএচিপি) ৰূপায়ণৰ বাবে ঘৰুৱা বাজেটসমৰ্থনৰ অধীনত ভাৰত চৰকাৰৰ পৰা পুঁজি প্ৰাপ্ত কৰে।\nমেঘালয়ৰ ৰাজ্যিক এইডছ কোষে মেঘালয়ত এইডছ নিয়ন্ত্ৰণ কাৰ্যসূচী ৰূপায়ণৰ বাবে ভাৰত চৰকাৰৰ ৰাষ্ট্ৰীয় এইডছ প্ৰতিৰোধ নীতি অনুসৰণ কৰিছিল। ৰাষ্ট্ৰীয় এইডছ নিয়ন্ত্ৰণ কাৰ্যসূচীৰ প্ৰথম পৰ্যায় ১৯৯৭ চনত সমাপ্ত হৈছিল আৰু ১৯৯৮ লৈ সম্প্ৰসাৰিত কৰা হৈছিল।\nমেঘালয় এইডছ নিয়ন্ত্ৰণ সমিতিয়ে চুক্তিভিত্তিক ভাৱে চিকিৎসা বিষয়াৰ খালী পদ পূৰণৰ বাবে যোগ্য প্ৰাৰ্থী নিয়োগ কৰি আছে। আকাংক্ষিত প্ৰাৰ্থীসকলে তলত নিৰ্ধাৰিত পদ, বয়সৰ সীমা, দৰমহা, অৰ্হতা আদিৰ সকলো চাকৰিৰ বিৱৰণ পৰীক্ষা কৰিব পাৰে:\n৫০,০০০ টকা প্ৰতি মাহে\nচিকিৎসা পৰিষদৰ পৰা বৈধ পঞ্জীয়নৰ সৈতে এম.বি.বি.এছ.\nফ্ৰেচাৰসকলে আবেদন কৰিব পাৰে\nআগ্ৰহী আৰু যোগ্য প্ৰাৰ্থীসকলে ৪ জুলাই ২০২২ তাৰিখে অনুষ্ঠিত হ'বলগীয়া ৱাক-ইন-ইণ্টাৰভিউত পুৱা ১১:০০ বজাৰ পৰা তুৰা অসামৰিক চিকিৎসালয়, পশ্চিম গাৰো পাহাৰ, তুৰাৰ চিকিৎসা অধীক্ষকৰ কাৰ্যালয়ত উপস্থিত হ'ব লাগিব। প্ৰাৰ্থীসকলে সকলো প্ৰশংসাপত্ৰৰ সৈতে তেওঁলোকৰ আবেদনবোৰ মানক ৰূপত আনিব লাগিব।\nলগতে পঢ়ক: ডি.এফ.এছ.এছ. ইম্ফল নিযুক্তি ২০২২ - কাৰিকৰী সহায়ক, বৈজ্ঞানিক সহায়ক খালী পদ


2Sa 11 | AsmULB | STEP | পাছত বসন্তকাল আহিল, যি কালত ৰজাসকলে যুদ্ধলৈ যায়, এনে কালতেই দায়ূদে যোৱাবক, লগত তেওঁৰ দাসসকল আৰু গোটেই ইস্ৰায়েলৰ সৈন্যসকলক পঠিয়ালে৷ তেওঁলোকে গৈ অম্মোনৰ সৈন্যসকলক বিনাশ কৰি ৰব্বা নগৰ অধিকাৰ কৰি ল’লে৷ কিন্তু দায়ূদ যিৰূচালেমতেই থাকিল।\nদায়ূদৰ মহা-পাপৰ বিৱৰণ।\n1পাছত বসন্তকাল আহিল, যি কালত ৰজাসকলে যুদ্ধলৈ যায়, এনে কালতেই দায়ূদে যোৱাবক, লগত তেওঁৰ দাসসকল আৰু গোটেই ইস্ৰায়েলৰ সৈন্যসকলক পঠিয়ালে৷ তেওঁলোকে গৈ অম্মোনৰ সৈন্যসকলক বিনাশ কৰি ৰব্বা নগৰ অধিকাৰ কৰি ল’লে৷ কিন্তু দায়ূদ যিৰূচালেমতেই থাকিল।\n2পাছত এদিন সন্ধিয়া সময়ত, দায়ূদে শয্যাৰ পৰা উঠি তেওঁৰ ৰাজগৃহৰ চালৰ ওপৰত ঘূৰি ফুৰি আছিল৷ তাতে তাৰ পৰা চাই এগৰাকী মহিলাক গা ধুই থকা দেখিলে; মহিলা গৰাকী দেখিবলৈ অতি শুৱনি আছিল। 3তেতিয়া কোনে এই মহিলা গৰাকীৰ বিষয়ে জানিব, তাৰ বুজ-বিচাৰ ল’বলৈ দায়ূদে মানুহ পঠিয়ালে৷ কোনো এজনে ক’লে, “তেওঁ ইলীয়ামৰ জীয়েক বৎ-চেবা আৰু হিত্তীয়া ঊৰিয়াৰ পত্নী জানো নহয়?”\n4তেতিয়া দায়ূদে দূত পঠিয়াই তেওঁক অনোৱালে আৰু যেতিয়া তেওঁ দায়ূদৰ ওচৰলৈ আহিল, তেতিয়া দায়ূদে তেওঁৰ লগত শয়ন কৰিলে, (কিয়নো সেই মহিলাই নিজ অশৌচৰ পৰা শুচি হৈছিল)৷ তাৰ পাছত তাই নিজৰ ঘৰলৈ উভটি গ’ল। 5পাছত সেই মহিলা গৰাকী গৰ্ভৱতী হোৱাত, তেওঁ মানুহ পঠিয়াই দায়ূদক এই বাতৰি দি ক’লে বোলে, “মই গৰ্ভৱতী হ’লোঁ।”\n6তেতিয়া দায়ূদে যোৱাবৰ ওচৰলৈ কৈ পঠিয়ালে বোলে, “হিত্তীয়া ঊৰিয়াক মোৰ ওচৰলৈ পঠিয়াই দিয়া।” তাতে যোৱাবে ঊৰিয়াক দায়ূদৰ ওচৰলৈ পঠিয়াই দিলে। 7যেতিয়া ঊৰিয়া তেওঁৰ ওচৰলৈ আহিল, দায়ূদে তেওঁক যোৱাবৰ বিষয়ে, সৈন্যসকলৰ আৰু যুদ্ধৰ বাতৰি সুধিলে। 8দায়ূদে ঊৰিয়াক ক’লে, “তুমি নিজ ঘৰলৈ যোৱা আৰু নিজৰ ভৰি ধুই পেলোৱা।” তাতে ঊৰিয়া ৰজাৰ ঘৰৰ পৰা ওলাই গ’ল আৰু তেওঁ ওলাই যোৱাৰ পাছত ৰজাই তেওঁলৈ এটি উপহাৰ দি পঠিয়ালে৷\n9কিন্তু উৰিয়াই নিজ প্ৰভুৰ দাসসকলৰ সৈতে ৰাজগৃহৰ দুৱাৰ-মুখতে শুই থাকিল, নিজৰ ঘৰলৈ বুলি আৰু নামি নগ’ল। 10পাছত উৰিয়া নিজৰ ঘৰলৈ নোযোৱা কথা দায়ূদৰ আগত লোকসমূহে জনোৱাত দায়ূদে উৰিয়াক ক’লে, “তুমি যাত্ৰা কৰি অহা নাই নে? তেন্তে নিজৰ ঘৰলৈ তুমি কিয় নগ’লা?” 11তাতে উৰিয়াই দায়ূদক ক’লে, “নিয়ম চন্দুকটি, ইস্ৰায়েলসকল আৰু যিহূদা তম্বুত বাস কৰি আছে আৰু মোৰ প্ৰভু যোৱাব আৰু মোৰ প্ৰভুৰ দাসসকল মুকলি পথাৰত ছাউনি পাতি আছে৷ তেন্তে মই জানো ভোজন-পান কৰিবলৈ আৰু পত্নীৰ সৈতে শয়ন কৰিবলৈ নিজৰ ঘৰলৈ যাব পাৰোঁ? আপোনাৰ জীৱনৰ আৰু আপোনাৰ জীয়া প্ৰাণৰ শপত, মই এনে কৰ্ম কৰিব নোৱাৰো।”\n12তেতিয়া দায়ূদে উৰিয়াক ক’লে, “তুমি আজিও ইয়াতে থাকা, কাইলৈ মই তোমাক বিদায় দিম।” তাতে উৰিয়াই সেইদিনা আৰু তাৰ পাছ দিনাখনো যিৰূচালেমত থাকিল। 13আৰু দায়ূদে যেতিয়া তেওঁক নিমন্ত্ৰণ কৰিলে, তেওঁৰ সাক্ষাতে ভোজন পান কৰোৱাই তেওঁক মতলীয়া কৰালে৷ তথাপি তেওঁ সন্ধ্যাৰ সময়ত নিজ প্ৰভুৰ দাসসকলৰ লগত নিজ শয্যাত শুবলৈ বাহিৰলৈ গ’ল; তেওঁ নিজৰ ঘৰলৈ নামি নগ’ল।\n14পাছত ৰাতিপুৱা দায়ূদে যোৱাবলৈ এখন পত্ৰ লিখিলে আৰু উৰিয়াৰ হাতত দি পঠিয়ালে। 15দায়ূদে পত্ৰখনত ইয়াকে লিখিছিল বোলে, “তোমালোকে উৰিয়াক আটাইতকৈ প্ৰবল যুদ্ধৰ সন্মুখত ৰাখি থবা আৰু সি যেন আঘাত পাই মৰে সেই বাবে তোমালোক তাৰ পৰা পাছ হুঁহকি যাবা।”\n16পাছত যোৱাবে নগৰ অৱৰোধ হোৱা সময়ত, যি ঠাইত আটাইতকৈ শক্তিশালী শত্ৰু আছে বুলি জানিছিল, সেই ঠাইতে উৰিয়াক থ’লে। 17পাছে নগৰত থকা লোকসকলে বাহিৰ ওলাই যোৱাবৰ সৈন্যসকলৰ লগত যুদ্ধ কৰাত, লোকসকলৰ মাজৰ অৰ্থাৎ দায়ূদৰ সৈন্যসকলৰ মাজৰ কিছুলোক পতিত হ’ল আৰু তাতে হিত্তীয়াৰ উৰিয়াৰো মৃত্যু হ’ল।\n18যেতিয়া যোৱাবে দূত পঠিয়াই সেই যুদ্ধৰ সকলো বিৱৰণ দায়ূদক জনালে, 19তেওঁ দূতক আজ্ঞা দি কৈছিল, বোলে, “তুমি ৰজাৰ আগত ৰণৰ আটাই বাতৰি কৈ এঁটোৱাৰ পাছত, 20যদি ৰজাই খং উঠি তোমাক কয়, তোমালোকে যুদ্ধ কৰোঁতে নগৰৰ গড়ৰ ইমান ওচৰ চাপি কিয় গৈছিলা? তেওঁলোকে গড়ৰ ওপৰৰ পৰা কাঁড় মাৰিব বুলি তোমালোকে নাজানিছিলা নে?\n21যিৰূব্বেচতৰৰ পুত্ৰ অবীমেৰকক কোনে বধ কৰিলে? এগৰাকী মহিলাই গড়ৰ ওপৰৰ পৰা জাঁত শিলৰ ওপৰৰ চলা তেওঁৰ ওপৰত পেলালে, যাতে তেওঁৰ মৃত্যু হয়, সেইদৰে তেওঁ তেবেচত নমৰিল নে? গতিকে তোমালোকে গড়ৰ ইমান ওচৰলৈ কিয় গৈছিলা? তেতিয়া তুমি নিশ্চয় কবা, ‘আপোনাৰ দাস হিত্তীয়াৰ উৰিয়াও মৰিল’৷”\n22পাছে সেই দূতে গৈ দায়ূদৰ গুৰিত উপস্থিত হৈ, যোৱাবে কৈ পঠোৱা সকলো কথা তেওঁৰ আগত জনালে। 23সেই দূতে দায়ূদক ক’লে, “সেই শত্ৰুসকল আমাতকৈ পাচত আমাৰ বিৰুদ্ধে প্ৰবল হৈ পথাৰলৈ আমাৰ ওচৰলৈকে ওলাই আহিছিল; তেতিয়া আমি নগৰৰ দুৱাৰ-মুখলৈকে সিহঁতৰ পাছে পাছে খেদি গৈছিলো৷\n24কাঁড়মৰা লোকসকলে গড়ৰ ওপৰৰ পৰা আপোনাৰ দাসসকললৈ কাঁড় মাৰিলে; তাতে মহাৰাজৰ কেতবোৰ দাস মৰিল আৰু আপোনাৰ দাস হিত্তীয়াৰ উৰিয়াও মৰিল।” 25তেতিয়া দায়ূদে সেই দূতক ক’লে, “তুমি গৈ যোৱাবক এইদৰে ক’বা, ‘ইয়াত তুমি অসন্তোষ নকৰিবা কিয়নো তৰোৱালে যেনেকৈ এজনক, তেনেকৈ আনজনকো গ্ৰাস কৰে; তুমি নগৰৰ বিৰুদ্ধে আৰু ঘোৰ যুদ্ধ কৰি তাক উচ্ছন্ন কৰা। এইদৰে তেওঁক আশ্বাস দিবা।\n26পাছে উৰিয়াৰ পত্নীয়ে নিজ স্বামী উৰিয়াৰ মৃত্যু-সম্বাদ পাই তেওঁ স্বামীৰ বাবে গভীৰ শোক কৰিলে। পাছে শোকৰ দিন শেষ হোৱাত, দায়ূদে মানুহ পঠিয়াই তেওঁক নিজৰ ঘৰলৈ অনালে, তাতে তেওঁ তেওঁৰ পত্নী হৈ তেওঁলৈ এটি পুত্ৰ প্ৰসৱ কৰিলে৷ কিন্তু দায়ূদে কৰা সেইকৰ্মত যিহোৱাই অসন্তুষ্ট হ’ল।


एक साल में बाइबल - ইণ্ডিয়ান ৰিভাইচ ভাৰচন - दिसंबर 20\n1. কিন্তু আহি থকা দিনত এইদৰে ঘটিব, যিহোৱাৰ গৃহ থকা পৰ্ব্বতটো আন পৰ্ব্বতবোৰৰ ওপৰত স্থাপন কৰা হ’ব। এই গৃহটি পাহাৰবোৰতকৈয়ো উচ্চ কৰা হ’ব; আৰু লোকসকল সোঁত বোৱাদি তালৈ যাব।\n2. অনেক দেশৰ লোক যাব আৰু ক’ব, “আহাঁ, আমি যিহোৱাৰ পৰ্ব্বতটোলৈ উঠোহঁক, আৰু যাকোবৰ ঈশ্বৰৰ গৃহলৈ যাওঁহক। তেওঁ আমাক তেওঁৰ পথৰ বিষয়ে শিক্ষা দিব, আৰু আমি তেওঁৰ পথত চলিম;” কিয়নো চিয়োনৰ পৰা বিধান, আৰু যিৰূচালেমৰ পৰা যিহোৱাৰ বাক্য বাহিৰ ওলাব।\n3. তেওঁ অনেক লোকৰ মাজত বিচাৰ কৰিব, আৰু দূৰত থকা বহুতো দেশবাসীৰ বিষয়ে সিদ্ধান্ত ল’ব; তেওঁলোকে তেওঁলোকৰ তৰোৱাল ভাঙি নাঙলৰ ফাল, আৰু তেওঁলোকৰ যাঠী ভাঙি কলম দিয়া কটাৰী গঢ়াই ল’ব; এটা দেশে আন দেশৰ বিৰুদ্ধে তৰোৱাল নাদাঙিব, অথবা তেওঁলোকে যুদ্ধবিদ্যা পুনৰ নিশিকিব।\n4. তাৰ পৰিৱৰ্তে প্ৰতিজন লোকে দ্ৰাক্ষাবাৰী, আৰু ডিমৰু গছৰ তলত বহিব। কোনেও তেওঁলোকক ভয় খুৱাব নোৱাৰিব; কাৰণ বাহিনীসকলৰ যিহোৱাই নিজৰ মুখেৰে এই কথা কৈছিল,\n5. কাৰণ সকলো লোকে নিজৰ নিজৰ দেৱতাৰ নামেৰে চলে, কিন্তু আমি চিৰকাললৈকে আমাৰ ঈশ্বৰ যিহোৱাৰ নামেৰে চলিম।\n6. যিহোৱাই কৈছে, “সেই দিনা মই যিসকলক দুৰ্দশাগ্রস্ত কৰিছিলোঁ, সেই পঙ্গুসকলক মই একগোট কৰিম, আৰু অনুন্নত লোকসকলক একত্রিত কৰিম।\n7. মই পঙ্গুক অৱশিষ্ট কৰি ৰাখিম, আৰু যিজনক দূৰ কৰা হৈছিল, তেওঁক এক বলৱান জাতি কৰিম; আৰু মই, যিহোৱাই এতিয়াৰ পৰা চিৰকাললৈকে চিয়োন পৰ্ব্বতত তেওঁলোকৰ ওপৰত ৰাজত্ব কৰিম।\n8. তোমালোক পশুৰ জাকৰ বাবে পহৰা দিয়া দুৰ্গ, আৰু তোমালোকলৈ চিয়োন জীয়ৰীৰ পাহাৰ, পূৰ্বৰ শাসন, যিৰূচালেম জীয়ৰীৰ ৰাজ্য আহিব।\n9. এতিয়া কিয় তোমালোকে চিঞৰি কান্দিছা? প্ৰসৱ কৰা মহিলাৰ দৰে, তোমালোকৰ যে আকস্মিক বেদনা হৈছে; তোমালোকৰ মাজত কোনো ৰজা নাই নে? আৰু তোমালোকৰ পৰামৰ্শদাতা বিনষ্ট হ’ল নে?\n10. চিয়োন জীয়ৰী, বেদনা অনুভৱ কৰা, প্রসৱ কৰিবলৈ লোৱা মহিলাৰ দৰে, উৎপন্ন কৰিবলৈ পৰিশ্রম কৰা, কাৰণ তোমালোক এতিয়া নগৰৰ পৰা বাহিৰ ওলাই গৈ, পথাৰত থাকিব লাগিব, আৰু বাবিললৈ যাব লাগিব; সেই ঠাইতে তোমালোকে উদ্ধাৰ পাবা, সেই ঠাইতেই যিহোৱাই তোমাৰ শত্ৰুৰ হাতৰ পৰা তোমাক মুক্ত কৰিব।\n11. এতিয়া অনেক দেশ তোমালোকৰ বিৰুদ্ধে একত্রিত হ’ব; তেওঁলোকে কৈছে, তেওঁক কলুষিত হ’ব দিয়া, আমাৰ চকুক চিয়োনক আগ্রহেৰে চাব দিয়া।”\n12. ভাববাদীয়ে কৈছে, “তেওঁলোকে যিহোৱাৰ কল্পনাবোৰ নাজানে, নাইবা তেওঁলোকে তেওঁৰ আঁচনিবোৰ নুবুজে; কাৰণ তেওঁ মৰণা মৰা ঠাইত ডাঙৰি গোটোৱাৰ দৰে তেওঁলোকক গোটাইছে।”\n13. যিহোৱাই কৈছে, “হে চিয়োন জীয়ৰী উঠা, আৰু প্রহাৰ কৰা; কাৰণ মই তোমাৰ শিং লোহাৰ আৰু তোমাৰ খুৰা পিতলৰ কৰিম; তুমি অনেক লোকক মাৰি চূৰ্ণ কৰিবা; মই যিহোৱাই নিজৰ বাবে তেওঁলোকৰ অন্যায়ৰ সম্পত্তি উৎসৰ্গ কৰিম, তেওঁলোকৰ অধিকাৰ গোটেই পৃথিবীৰ প্ৰভুৰ উদ্দেশ্যে উৎসৰ্গ কৰিম।”\n1. যিৰূচালেমৰ লোকসকল, এতিয়া একলগ হৈ যুদ্ধলৈ শাৰী পাতি আহাঁ, তোমালোকৰ নগৰৰ চাৰিওফালে এখন দেৱাল আছে, কিন্তু তেওঁলোকে ইস্রায়েলৰ মূখ্যলোকসকলক লাঠিৰে গালত প্রহাৰ কৰিব।\n2. কিন্তু হে বৈৎলেহেম-ইফ্ৰাথা, যিহূদাৰ গোষ্ঠীবোৰৰ মাজত যদিও তোমালোক অতি ক্ষুদ্ৰ, তথাপিও ইস্ৰায়েলক শাসন কৰিবলৈ তোমালোকৰ পৰাই এজন মোৰ ওচৰলৈ আহিব, সেই জনৰ আৰম্ভণি পূৰ্বকালৰ পৰা অনন্তকাললৈকে;\n3. এই হেতুকে ঈশ্বৰে তেওঁলোকক ত্যাগ কৰিব; যেতিয়ালৈকে তেওঁ প্ৰসৱ বেদনাৰে সন্তান জন্ম নিদিব, আৰু তেওঁৰ ভাইৰ অৱশিষ্ট লোকসকল ইস্ৰায়েলৰ লোকসকললৈ উলটি আহিব।\n4. যিহোৱাৰ শক্তিৰে তেওঁ থিয় হ’ব, আৰু তেওঁৰ পশুৰ জাক চৰাব, তেওঁলোকৰ ঈশ্বৰ যিহোৱাৰ নামৰ মহিমাত, তেওঁলোকে বাস কৰিব; কাৰণ তেওঁ পৃথিবীৰ শেষলৈকে মহান হ’ব।\n5. তেঁৱেই আমাৰ শান্তি হ’ব; যেতিয়া অচূৰে আমাৰ দেশলৈ সোমাই আহিব, আৰু আমাৰ দুৰ্গবোৰৰ অহিতে তেওঁলোকে দৃঢ়ভাৱে অগ্রগতি কৰিব, তেতিয়া আমি তেওঁলোকৰ বিৰুদ্ধে সাত জন মেৰ-ছাগ ৰখীয়া, আৰু লোকসকলৰ ওপৰত আঠ জন মূখ্য লোকক তুলি ধৰিম।\n6. এই লোকসকলে তৰোৱালেৰে অচূৰৰ দেশ, আৰু নিজৰ হাতৰ তৰোৱালেৰে নিম্রোদৰ দেশ শাসন কৰিব। যেতিয়া অচূৰে আমাৰ দেশত সোমাব, আৰু আমাৰ সীমাৰ ভিতৰত খোজ দিব, তেতিয়া তেওঁ আমাক অচূৰৰ পৰা ৰক্ষা কৰিব।\n7. বহুতো মানুহৰ মাজত যাকোবৰ অৱশিষ্ট লোক, যিহোৱাৰ পৰা অহা নিয়ৰ, আৰু ঘাঁহত পৰা বৰষুণৰ দৰে থাকিব। সেইবোৰে মানুহৰ, আৰু মনুষ্য সন্তান সকলৰ বাবে অপেক্ষা নকৰে।\n8. দেশৰ আৰু বহুতো মানুহৰ মাজত যাকোবৰ অৱশিষ্ট লোক, জংঘলত জন্তুৰ মাজত থকা সিংহ দৰে, আৰু মেৰ-ছাগৰ জাকৰ মাজত থকা যুবা সিংহৰ দৰে থাকিব। যেতিয়া তেওঁ তেওঁলোকৰ মাজেৰে যায়, তেওঁ তেওঁলোকক গচকে আৰু ফালি টুকুৰা টুকুৰ কৰে, আৰু সেই ঠাইত তেওঁলোকক ৰক্ষা কৰিবলৈ কোনো নাথাকে।\n9. তোমাৰ শত্ৰুবোৰৰ বিৰুদ্ধে তোমাৰ হাত তুলি ধৰা হওক, আৰু সেয়ে তেওঁলোকক ধ্বংস কৰিব।\n10. “সেই দিনা এইদৰে ঘটিব,” যিহোৱাই কৈছে, “মই তোমালোকৰ মাজৰ পৰা তোমালোকৰ ঘোঁৰাবোৰ ধ্বংস কৰিম, আৰু তোমালোকৰ ৰথবোৰ বিনষ্ট কৰিম।\n11. মই তোমালোকৰ দেশৰ নগৰবোৰ উচ্ছন্ন কৰিম, আৰু তোমালোকৰ দুৰ্গবোৰ ভাঙি পেলাম।\n12. মই তোমালোকৰ হাতৰ মায়াকর্ম নষ্ট কৰিম, আৰু তোমালোকৰ কোনো গণক দীৰ্ঘ সময় নাথাকিব।\n13. মই তোমালোকৰ মাজৰ পৰা কটা-প্ৰতিমাবোৰ, আৰু তোমালোকৰ শিলৰ স্তম্ভবোৰ ধ্বংস কৰিম। তোমালোকৰ নিজৰ হাতৰ কার্যক প্ৰণিপাত কৰি নাথাকিবা;\n14. মই তোমালোকৰ মাজৰ পৰা আচেৰা খুঁটা বিনাশ কৰিম, আৰু মই তোমালোকৰ নগৰবোৰ ধ্বংস কৰিম।\n1. হে মোৰ ঈশ্বৰ, হে মোৰ ৰজা, মই তোমাৰ গৌৰৱ কীৰ্ত্তন কৰিম; যুগে যুগে অনন্ত কাললৈকে তোমাৰ নামৰ ধন্যবাদ কৰিম।\n2. মই প্ৰতিদিনে তোমাৰ ধন্যবাদ কৰিম, আৰু যুগে যুগে অনন্ত কাললৈকে তোমাৰ নামৰ প্রশংসা কৰিম।\n3. যিহোৱা মহান, আৰু অতি প্ৰশংসাৰ যোগ্য; তেওঁৰ মহিমা অগম্য।\n4. এক বংশৰ লোকে পাছৰ বংশৰ লোকৰ ওচৰত তোমাৰ কাৰ্যবোৰৰ শলাগ ল’ব, তোমাৰ মহৎ কাৰ্যবোৰ প্ৰকাশ কৰিব।\n5. মই তোমাৰ মহিমাৰ গৌৰৱযুক্ত প্ৰতাপ আৰু তোমাৰ আচৰিত কাৰ্যবোৰৰ বিষয়ে ধ্যান কৰিম।\n6. লোকসকলে তোমাৰ ভয়ানক পৰাক্রমী কাৰ্যবোৰৰ কথা ক’ব; আৰু মই তোমাৰ মহত্বৰ কথা ঘোষণা কৰিম।\n7. তেওঁলোকে তোমাৰ প্রচুৰ মঙ্গলভাৱৰ যশস্যা প্রচাৰ কৰিব, তোমাৰ ধাৰ্মিকতাৰ বিষয়ে উচ্চস্বৰে গান কৰিব।\n8. যিহোৱা কৃপাময় আৰু দয়াৰে পৰিপূৰ্ণ, ক্ৰোধত ধীৰ আৰু দয়াত মহান।\n9. যিহোৱা সকলোৰে বাবে মঙ্গলময়; তেওঁৰ কৰুণা তেওঁৰ সৃষ্ট সকলো বস্তুৰ ওপৰত আছে।\n11. এটা বংশ আছে, যি নিজৰ পিতৃক শাও দিয়ে, আৰু নিজৰ মাতৃক মহিমান্বিত নকৰে।\n12. সেই বংশই নিজে নিজৰ দৃষ্টিত শুদ্ধ; কিন্তু তেওঁলোকে নিজৰ কলুষিতা পৰিত্যাগ নকৰে।\n13. সেই বংশ নিজৰ দৃষ্টিতে নিজে বহুত অহংকাৰী! আৰু তেওঁলোকে চকুৰ পিৰিঠি ওপৰ কৰি ৰাখে!\n14. তেওঁলোক এনে বংশ; যিসকলৰ দাঁত তৰোৱালৰ দৰে, আৰু গালৰ হাড় ছুৰিৰ দৰে, সেয়ে তেওঁলোকে দেশৰ পৰা দৰিদ্ৰ সকলক আৰু মানুহৰ মাজৰ পৰা অভাৱী সকলক গ্রাস কৰিব পাৰে।\nপ্ৰকাশিত বাক্য 10:1-11\n1. তেতিয়া আন এজন বলৱান দূতক মই স্বৰ্গৰ পৰা নমা দেখিলোঁ। তেওঁ মেঘেৰে আবৃত আৰু তেওঁৰ মুৰত ৰামধনু আছিল৷ তেওঁৰ মুখ সূৰ্য্যৰ নিচিনা, তেওঁৰ ভৰি অগ্নিস্তম্ভৰ নিচিনা।\n2. তেওঁৰ হাতত এটা পুথিৰ সৰু নুৰা আছিল আৰু তেওঁ সোঁ ভৰি সমুদ্ৰত, বাওঁ ভৰি মাটিত আছিল৷\n3. আৰু সিংহৰ গোজঁৰনিৰ দৰে বৰ মাতেৰে ৰিঙিয়ালে; তেওঁ ৰিঙিয়াওঁতে, মেঘ-গৰ্জ্জন সাতোটাই মাত লগালে৷\n4. সেই সাতোটা মেঘ-গৰ্জ্জনে ৰিঙিয়াওঁতে, মই লিখিবলৈ উদ্যত হ’লোঁ; এনেতে এই আকাশী বাণী শুনিলোঁ, “মেঘ-গৰ্জ্জন সাতোটাই যি যি ক’লে, সেইবোৰ ছাব মাৰি ৰাখিবা৷ নিলিখিবা”।\n5. পাছত সমুদ্ৰ আৰু মাটিৰ ওপৰত থিয় হৈ আকাশলৈ নিজৰ সোঁ হাত দঙা এজন দূতক দেখিলোঁ,\n6. আকাশমণ্ডল আৰু তাত যি যি আছে, পৃথিৱী আৰু তাত যি যি আছে, সাগৰ আৰু তাতো যি যি আছে, সেই সকলোৰে সৃষ্টিকৰ্ত্তা চিৰকাল জীয়াই থকা যি জনা, সেই জীৱন্ত জনাৰ নাম লৈ তেওঁ শপত খালে যে, “আৰু পলম নহ’ব৷\n7. কিন্তু সপ্তম দূতে যিটো সময়ত তূৰী বজাবলৈ উদ্যত হ’ব, সেই ধ্বনিৰ সময়ত, ঈশ্বৰৰ নিগূঢ়-তত্ত্ব, তেওঁৰ দাস যি ভাববাদী সকল, তেওঁলোকক ঘোষণা কৰিবলৈ দিয়া শুভ সংবাদ অনুসাৰে সিদ্ধ হ’ব”।\n8. তেতিয়া মই শুনা সেই আকাশ-বাণীয়ে মোৰে সৈতে আকৌ কথা হৈ ক’লে, “সমুদ্ৰ আৰু মাটিৰ ওপৰত থিয় হৈ থকা সেই দূতৰ হাতত যি মেলা পুথিৰ নুৰা আছে, তুমি গৈ তাক লোৱা”।\n9. তাতে মই সেই দূতৰ ওচৰলৈ গৈ পুথিৰ সৰু নুৰাটো মোক দিবৰ বাবে তেওঁক ক’লো। তেতিয়া তেওঁ মোক ক’লে, “পুথিৰ নুৰাটো লোৱা আৰু ইয়াক খাই পেলোৱা; ই তোমাৰ পেট তিতা হবলৈ দিব, কিন্তু তোমাৰ মুখত ই মৌৰ দৰে সোৱাদ লাগিব”।\n10. তেতিয়া মই দূতৰ হাতৰ পৰা সেই পুথিৰ সৰু নুৰাটো লৈ তাক খালোঁ৷ সেয়ে মোৰ মুখত মৌৰ নিচিনা সোৱাদ লাগিছিল; কিন্তু তাক খোৱাৰ পাছত, মোৰ পেট তিতা হ’ল।\n11. পাছত মোক কোৱা হ’ল, “তুমি অনেক লোকৰ, সকলো জাতিৰ, ভাষাৰ আৰু অনেক ৰজাৰ বিষয়ে আকৌ ভাবোক্তি প্ৰচাৰ কৰিব লাগিব”।


299+ Examples Of Successful Good Day Quotes & Status - Blog Online Tech News\n299+ Examples Of Successful Good Day Quotes & Status in Assamese : এটা নতুন ৰাতিপুৱাই আমাৰ আৰু আমাৰ প্ৰিয়জনৰ জীৱনলৈ এক নতুন আশাৰ ৰশ্মি আনিছে। ৰাতিপুৱাৰ সময়ই আমাক আমাৰ সমস্যাবোৰ পাহৰি যোৱাৰ আৰু জীৱনত কিবা কৰাৰ সুযোগ প্ৰদান কৰে। এই সময়ত, যদি আপুনি কিবা এটা কৰাৰ সিদ্ধান্ত লয়, ইয়াক সম্পূৰ্ণ হোৱাৰ আশা যথেষ্ট বৃদ্ধি হয়, সেয়েহে আজি আমি আপোনাৰ বাবে সফল ভাল দিনৰ উদ্ধৃতি আৰু স্থিতিৰ কিছুমান শ্ৰেষ্ঠ 299+ Examples Of Successful Good Day Quotes & Status যি আপোনাৰ বাবে অতি সহায়ক হ'ব।\n👉 299+ Examples Of Successful Good Day Quotes & Status in Assamese 👇\nএইটো আপোনাৰ হৃদয়ত লিখক যে প্ৰতিটো দিন বছৰৰ সৰ্বশ্ৰেষ্ঠ দিন। - Have A Good Day -- ( Good Day Quotes & Status in Assamese )\n"যদি জীৱনটো অনুমান কৰিব পাৰিলে ই জীৱন হৈ নাথাকিব, আৰু সোৱাদ বিহীন হ'ব।" - এলেনোৰ ৰুজভেল্ট\n"আপুনি য'লৈকে যায় প্ৰেম বিয়পাই দিয়ক। সুখী নোহোৱাকৈ কেতিয়াও কোনেও আপোনাৰ ওচৰলৈ আহিব নিদিব।" — মাদাৰ টেৰেছা\n"আপুনি কাটি বোৱা শস্যৰ দ্বাৰা প্ৰতিদিনে বিচাৰ নকৰিব কিন্তু আপুনি ৰোপণ কৰা বীজৰ দ্বাৰা বিচাৰ নকৰিব।" - ৰবাৰ্ট লুই ষ্টিভেনচন\n299+ Inspirational Good Morning Thoughts\n"পথটোৱে য'লৈ যাব পাৰে তালৈ নাযাব, তাৰ সলনি য'ত কোনো পথ নাই তালৈ যাওঁক আৰু এটা পথ এৰি দিয়ক।" - ৰাল্ফ ৱাল্ডো এমাৰ্চন\n"শেষত, আপোনাৰ জীৱনৰ বছৰবোৰ গণনা কৰা নহয়। এয়া আপোনাৰ বছৰৰ জীৱন।" – আব্ৰাহাম লিংকন\n299+ Beautiful Good Morning Shayari\n"আপোনাৰ মূৰত মগজু আছে। আপোনাৰ জোতাত ভৰি আছে। আপুনি বাছনি কৰা যিকোনো দিশত আপুনি নিজকে চালিত কৰিব পাৰে।" – ড. চিউচ\n"আঘাত কৰাৰ ভয়ক কেতিয়াও আপোনাক খেলখেলিবলৈ নিদিব।" — বেব ৰুথ\n"আপোনাৰ সপোনৰ দিশত আত্মবিশ্বাসেৰে যাওক! আপুনি কল্পনা কৰা জীৱনটো জীয়াই থাকক।" – হেনৰী ডেভিড থোৰো\n"জীৱন নিজেই আটাইতকৈ আশ্চৰ্যকৰ পৰী কাহিনী।" – হান্স খ্ৰীষ্টান এণ্ডাৰছেন\n"জীৱিকা নিৰ্বাহ কৰাটোৱে আপোনাক জীৱন নিৰ্মাণ কৰাত বাধা নিদিব।" — জন উডেন\n"হাঁহি থাকক, কিয়নো জীৱন এটা ধুনীয়া বস্তু আৰু হাঁহিবলৈ বহুত আছে।" - মেৰিলিন মনৰো\n"সফলতা চূড়ান্ত নহয়; বিফলতা মাৰাত্মক নহয়: এইটো অব্যাহত ৰখাৰ সাহস।" – উইনষ্টন এছ. চাৰ্চিল\n"আৰম্ভ কৰাৰ উপায় হৈছে কথা কোৱা এৰি দিয়া আৰু কৰা আৰম্ভ কৰা।" – ৱাল্ট ডিজনী\n299+ Good Morning Messages For Friends\n"প্ৰকৃত পৰীক্ষাটো এইটো নহয় যে আপুনি এই বিফলতা পৰিহাৰ কৰে নে নাই, কিয়নো আপুনি নকৰে। এইটো হৈছে আপুনি ইয়াক কঠিন হ'বলৈ দিয়ে নে নিষ্ক্ৰিয়তাত লাজ কৰে, বা আপুনি ইয়াৰ পৰা শিকে নেকি; আপুনি অধ্যৱসায় কৰিব বিচাৰে নে নাই।" – বাৰাক অবামা\nআপোনাৰ বৰ্তমানজীৱন হৈছে আপোনাৰ পূৰ্বৱৰ্তী পছন্দবোৰৰ ফলাফল, যদি আপুনি কিবা বেলেগ বিচাৰে, বেলেগ ধৰণে বাছনি কৰা আৰম্ভ কৰক। – জো টিচিঅ\n"এলাৰ্ম বাজিলে মোক বিচনাৰ পৰা বাহিৰ লৈ যাবলৈ আগদিনা ৰাতি মই মোৰ ফোনটো যিমান সম্ভৱ কোঠাটোৰ সিপাৰে ৰাখিছিলো।" – জছ গ্ৰাছ\n"এদিন আপুনি সাৰ পাব আৰু আপুনি সদায় বিচৰা কামবোৰ কৰিবলৈ আৰু সময় নাথাকিব। এতিয়াই কৰক।" – পাওলো কোৱেলহো\n"চিন্তাই কাইলৈ কেতিয়াও ইয়াৰ দুখ হেৰুৱাব নোৱাৰে, ই আজি কেৱল ইয়াৰ আনন্দ হেৰুৱায়।" – লিঅ বুস্কাগ্লিয়া\n299+ Suprabhat Suvichar In Assamese with images\n"আপোনাৰ চিন্তাবোৰ চাওক; সেইবোৰ শব্দ হৈ পৰে। আপোনাৰ কথাবোৰ চাওক; সেইবোৰ কাৰ্য্য হৈ পৰে। আপোনাৰ কামবোৰ চাওক; সেইবোৰ অভ্যাসত পৰিণত হয়। আপোনাৰ অভ্যাসবোৰ চাওঁক; সেইবোৰ চৰিত্ৰ হৈ পৰে। আপোনাৰ চৰিত্ৰ চাওক; ই আপোনাৰ ভাগ্য হৈ পৰে।" – লাও জু\n"আমি ভুলবশতঃ ভাবো যে আমি কামত যিমান সময় দিওঁ তাৰ পৰিৱৰ্তে আমি যিমান সময় দিওঁ তাৰ ফলস্বৰূপে সফলতা হৈছে।" – আৰিয়ানা হাফিংটন\n"আপুনি দিনটোত কৰা আপোনাৰ প্ৰথম ৰীতি হৈছে সৰ্বাধিক লাভজনক ৰীতি, কিয়নো ই আপোনাৰ মন নিৰ্ধাৰণ কৰা, আৰু আপোনাৰ বাকী দিনটোৰ বাবে প্ৰসংগ নিৰ্ধাৰণ কৰাৰ প্ৰভাৱ আছে।" – এবেন পাগান\n"হাঁহি নোহোৱা এটা দিন অপচয় হয়।" – চাৰ্লি চেপলিন\n"এই ৰাতিপুৱাৰ অভ্যাসবোৰে মোক ইন্ধন যোগায়; মোৰ ৰুটিন ৰখাটো ইচ্ছাশক্তিৰ বিষয়ে নহয়।" – জেনি ব্লেক\n299+ WhatsApp Good morning Suvichar in Assamese\n"পুনৰাবৃত্তি গুৰুত্বপূৰ্ণ বস্তু হৈ পৰে; এইটো এক প্ৰকাৰৰ মন্ত্ৰমুগ্ধতা। মই এক গভীৰ মানসিক অৱস্থাত উপনীত হ'বলৈ নিজকে মন্ত্ৰমুগ্ধ কৰোঁ।" – হাৰুকি মুৰাকামি\n"যেতিয়া মই কেৱল সাৰ পাওঁ মই মোৰ নিজৰ চিন্তা আৰু ধাৰণাবোৰৰ বাবে এটা স্থান ৰাখিবলৈ ভাল পাওঁ। মোৰ ফোন টো পৰীক্ষা কৰাটো মোৰ প্ৰাথমিকতা নহয়।" – আন্দ্ৰে ডি. ৱাগনাৰ\n"দিনটো লিখা, ডিজাইন কৰা বা চিত্ৰাংকনৰ বাবে হওঁক, ৰাতিপুৱাৰ ৰুটিনৰ ধাৰাবাহিক অনুশীলন হৈছে এই সকলোবোৰৰ দুৱাৰ।" – এলি লুনা\n"যেতিয়া মই মোৰ ৰাতিপুৱাৰ ৰুটিন বা আন এক প্ৰকাৰৰ আত্ম-যত্ন বাদ দিবলৈ প্ৰলোভিত হওঁ, মই নিজকে মনত পেলাই দিওঁ যে মই ভাল পোৱা লোকসকলক আৰু মই মোৰ সৈতে আৰম্ভ কৰাৰ সময়ত মই যত্ন লোৱা প্ৰকল্পবোৰভালদৰে সেৱা কৰিব পাৰো।" – কৰ্টনি কাৰ্ভাৰ\n"মই শুই থকা ঘণ্টাৰ সংখ্যাতকৈ মোৰ সাৰ পোৱাৰ সময়ৰ বিষয়ে কম চিন্তা কৰোঁ।" – ৰাচেল বিংক্স\n"সোনকালে সাৰ পোৱা, প্ৰকৃতিৰ সৈতে সংযোগ স্থাপন কৰা, আৰু মোৰ শান্ত সময় থকাটো মোৰ বাবে প্ৰাথমিকতা, আৰু সেইবোৰ অমীমাংসিত।" – ডেনেট মে\n299+ New Good Morning Shayari in Assamese With Images\n"ব্যায়ামৰ সৈতে মোৰ দিনটো আৰম্ভ কৰিলে মোক গোটেই দিনটো এক ডাঙৰ মেজাজ আৰু শক্তি বৃদ্ধি কৰে আৰু মোক এনে অনুভৱ কৰায় যেন মই বেটৰ পৰা কিবা এটা সম্পূৰ্ণ কৰিছোঁ।" – জেক কেনাপ\n"যদি মই ৰাতিপুৱা মোৰ সৈতে কিবা আনিবলৈ নিজকে মনত পেলাই দিব লগা হয়, মই সাধাৰণতে ইয়াৰ ওপৰত মোৰ গাড়ীৰ চাবি ৰাখিম।" – ডেচ ট্ৰেনৰ\n"মোৰ মুখ্য অনুপ্ৰেৰণা হৈছে মোৰ পৰিয়ালক সমৰ্থন কৰা, যিটো ৰাতিপুৱা উঠাৰ বেয়া কাৰণ নহয়। সেয়া সদায়ে মোৰ অনুপ্ৰেৰণা আছিল – মোৰ ওপৰত নিৰ্ভৰ কৰা লোকসকলৰ যত্ন লোৱা।" – টনি পাৰচন্স\n"তাই বিশ্বাস কৰিছিল যে একাপ কফিয়ে প্ৰতিদিনে আৰম্ভণি চিহ্নিত কৰে।" - Successful Good Day Quotes & Status\n"তাই যিকোনো ব্যক্তি হ'ব বিচাৰে বুলি বিকল্প লৈ তাই প্ৰতিদিনে ৰাতিপুৱা সাৰ পাইছিল। কিমান ধুনীয়া আছিল যে তাই সদায় নিজকে বাছি লৈছিল।" – টাইলাৰ কেণ্ট হোৱাইট\n"সৰ্বশ্ৰেষ্ঠ প্ৰেম হৈছে এনে ধৰণৰ যি আত্মাক জাগ্ৰত কৰে; এইটোৱে আমাক অধিক প্ৰাপ্ত কৰিবলৈ বাধ্য কৰে, যি আমাৰ হৃদয়ত জুই ৰোপণ কৰে আৰু আমাৰ মনত শান্তি আনে। মই আপোনাক চিৰদিনৰ বাবে এইটোৱেই দিব বুলি আশা কৰোঁ।" – নিকোলাছ স্পাৰ্কচ\n"যেতিয়া সূৰ্য ওপৰলৈ আহিছিল... মই ক'ব নোৱাৰিলোঁ স্বৰ্গ ক'ত ৰৈ ছিল আৰু পৃথিৱী আৰম্ভ হৈছিল।" – টম হেংকছ\n"পৃথিৱীখন সপোন দেখুওৱা লোকৰে ভৰি আছে, এনে পৰ্যাপ্ত নাই যি আগবাঢ়িব আৰু তেওঁলোকৰ দৃষ্টিশক্তি বাস্তৱায়িত কৰিবলৈ দৃঢ় পদক্ষেপ ল'বলৈ আৰম্ভ কৰিব।" – ডব্লিউ ক্লেমেণ্ট ষ্টোন\n"যদি মই মোৰ ৰাতিপুৱাৰ ৰুটিন অনুসৰণ কৰাত বিফল হওঁ তেন্তে মই কঠিন ব্যায়াম কৰিবলৈ চেষ্টা কৰোঁ। কঠিন ব্যায়াম হৈছে দিনটোৰ মেনুৱেল ৰিষ্টাৰ্টৰ দৰে।" – অব্ৰে মাৰ্কাছ\n"এক মিনিটত আপুনি আপোনাৰ মনোভাৱ সলনি কৰিব পাৰে, আৰু সেই মুহূৰ্তত আপুনি আপোনাৰ গোটেই দিনটো সলনি কৰিব পাৰে।" – স্পেন্সাৰ জনচন\n"ৰাতিপুৱাবোৰ ইমান মূল্যৱান কিয়নো যেতিয়া মই আটাইতকৈ উৎপাদনশীল হওঁ। মোৰ বাবে, পুৱা 5:30 বজাত ত্ৰিশ মিনিট আবেলি 3:00 বজাত কমেও এক ঘণ্টাৰ সমান।" – হুইটনি জনচন\n"যেতিয়া মই মূল্যৱান কিবা এটা বিচাৰি পাওঁ, মই ইয়াক মোৰ দৈনন্দিন অভ্যাসত পৰিণত কৰোঁ। তেতিয়া মই মোৰ মূল্যবোধৰ দ্বাৰা মুক্তভাৱে আৰু অনায়াসে জীয়াই থাকো।" – যিহোচূৱা স্পোডেক\n"মই প্ৰতিটো ৰাতিপুৱা কৰা আটাইতকৈ গুৰুত্বপূৰ্ণ কামটো হ'ল তাৎক্ষণিকতা প্ৰৱেশ কৰিবলৈ নিদিয়াৰ দ্বাৰা নিজকে স্থিৰ কৰা।" – মেথিউ ৱেদাৰলী-হোৱাইট\n"মোৰ দিনটো ফ্ৰণ্ট-লোডিং কৰা (ৰাতিপুৱা গোটেই গোটটো কৰা) মোৰ উৎপাদনশীলতাৰ ৰহস্য।" – চেলেষ্টে হেডলী\n"যদি মই অনুভৱ কৰিব পাৰো যে [আগন্তুক দিনটোৰ] বিশৃংখলতা অন্ততঃ জনা যায়, মই অধিক শান্তভাৱে ডুব দিব পাৰোঁ।" – ৱেণ্ডি মেককেনন\n"মই দেখিছোঁ যে মোৰ ফোনটো পৰীক্ষা কৰাটোৱে [ৰাতিপুৱা] মোৰ ইতিবাচক অনুভৱবোৰক পদদলিত কৰে, কিয়নো আমি সকলোৱে জানো যে বাৰ্তাবোৰ পৰীক্ষা কৰাটো এটা ৱাস্প নেষ্ট ৰটকৰাৰ দৰে।" – ষ্টিফেনি লীয়ে\n"আপোনাৰ ৰাতিপুৱাৰ ৰুটিন তৈয়াৰ কৰাৰ যথেষ্ট শক্তি আছে, কিন্তু যেতিয়া আমি বিচৰা ধৰণে নহয় তেতিয়া ইয়াৰ সৈতে খাপ খোৱাত আৰু অধিক শক্তি আছে।" – টেৰি স্নাইডাৰ\n"ৰাতিপুৱা নিৰৱতাই যথেষ্ট প্ৰত্যাশা ৰাখে আৰু নিশাৰ নীৰৱতাতকৈ অধিক আশাবাদী।" – ভিক্টোৰিয়া ডুৰনাক\n"সঠিকভাৱে খোৱা আৰু ৰাতিপুৱা লেহেম হোৱা আৰু পৰিকল্পনা কৰিবলৈ সময় লোৱাটো এটা উৎপাদনশীল দিনৰ বাবে গুৰুত্বপূৰ্ণ।" – ডেভিদ মূৰে\n"মই দেখিছোঁ যে মোৰ দিনটোৰ প্ৰথম ত্ৰিশ মিনিটে মোৰ বাকী জাগ্ৰত সময়বোৰৰ বাবে মই কেনে অনুভৱ কৰোঁ তাৰ ওপৰত আটাইতকৈ ডাঙৰ প্ৰভাৱ পেলায়।" – মোলি চুলিভান\n"বহু বছৰ ধৰি, মোৰ ৰাতিপুৱাৰ ৰুটিন টো আন লোকসকলে মোক কেনেদৰে দেখুৱাব বুলি আশা কৰিছিল তাৰ ফলস্বৰূপে হৈছিল। মই অভিভূত আৰু কেন্দ্ৰৰ বাহিৰত আছিলোঁ কাৰণ মই মোৰ শৰীৰে মোক প্ৰেৰণ কৰা বাৰ্তাবোৰ উপেক্ষা কৰি আছিলো।" – এম্বাৰ ৰায়ে\n"আপুনি যি হ'ব পাৰে সেয়া হ'বলৈ কেতিয়াও পলম নহয়।" – জৰ্জ ইলিয়ট\n"হয় পঢ়িব পৰা কিবা লিখক নতুবা লিখিব পৰা কিবা কৰক।" – বেঞ্জামিন ফ্ৰেংকলিন\n"আপোনাৰ কল্পনা হৈছে আপোনাৰ জীৱনৰ আহি থকা আকৰ্ষণৰ পূৰ্বলোকন।" – এলবাৰ্ট আইনষ্টাইন\n"সবসময় সূর্বর্ধোদয় হয় এবং সবসময় সূর্যাস্ত হয় এবং এর জন্য সেখানে থাকাটা তোমার উপর নির্ভর করে,' আমার মা বললেন। নিজকে সৌন্দৰ্যৰ পথত ৰাখক।" — চেৰিল ষ্ট্ৰেড\n"আপুনি কেৱল ছাঁৰ মাজেৰে ৰাতিপুৱাআহিব পাৰে।" — জে.আৰ.আৰ. টোলকিন\n"যদি পৃথিৱীখন কেৱল প্ৰলোভনমূলক হয়, তেন্তে সেয়া সহজ হ'ব। যদি এইটো কেৱল প্ৰত্যাহ্বানজনক হয়, তেন্তে সেইটো কোনো সমস্যা নহ'ব। কিন্তু মই ৰাতিপুৱা পৃথিৱীখন উন্নত কৰাৰ আকাংক্ষা আৰু পৃথিৱীখন উপভোগ কৰাৰ আকাংক্ষাৰ মাজত বিভক্ত হৈ পৰিছিলো। ইয়াৰ ফলত দিনটোৰ পৰিকল্পনা কৰাটো কঠিন হৈ পৰে।" — ই.B। বগা\n"যিসকলে তেওঁলোকৰ মনৰ ধূলিময় অৱকাশত ৰাতি সপোন দেখে তেওঁলোকে দিনত সাৰ পাই দেখিলে যে এইটো অৰ্থহীন আছিল, কিন্তু সেই দিনৰ সপোন দেখুওৱা সকল বিপদজনক পুৰুষ, কিয়নো তেওঁলোকে তেওঁলোকৰ সপোনবোৰ মুকলি চকুৰে অভিনয় কৰিব পাৰে, যাতে এইটো সম্ভৱ হয়।" — টি.ই. লৰেন্স\n"দিনটো আপুনি যি বনাব, সেয়েহে সূৰ্যৰ দৰে উঠি বঢ়া হ'ব।" — উইলিয়াম চি. হান্নান\n"কোনোবা দিন সপ্তাহৰ দিন নহয়।" – ডেনিছ ব্ৰেনান-নেলচন\n"প্ৰকৃত সন্ত্ৰাস হৈছে এদিন ৰাতিপুৱা সাৰ পোৱা আৰু আৱিষ্কাৰ কৰা যে আপোনাৰ উচ্চ বিদ্যালয়ৰ শ্ৰেণীয়ে দেশ খন চলাই আছে।" - কুৰ্ট ভনেগুট\n"এইটো সিমান বেয়া নহয় যিমান আপুনি কেতিয়াবা ভাবে। এই সকলোবোৰ কাম কৰে। চিন্তা নকৰিবা। মই প্ৰত্যেক ৰাতিপুৱা নিজকে এইকথা কওঁ।" —গৰ্ডন বি. কিঙ্কলি\n"জীৱনত আন এটা শ্বট দিয়া হ'লে, মই ইয়াৰ প্ৰতিটো মিনিট জব্দ কৰিম... ইয়াক চাওক আৰু সঁচাকৈয়ে চাওক... ইয়াক চেষ্টা কৰক... ইয়াক জীয়াই থাকক ... ইয়াক নিষ্কাশন কৰক ... আৰু সেই মিনিটটো কেতিয়াও ঘূৰাই নিদিব যেতিয়ালৈকে ইয়াৰ পৰা একো বাকী নাথাকে।" - এৰ্মা বোম্বেক\n"ৰাতিপুৱা উঠক আৰু পৃথিৱীখনএনেদৰে চাওক যাতে একো কেতিয়াও গ্ৰহণ নকৰে। সকলোবোৰ অভূতপূৰ্ব; সকলোবোৰ অবিশ্বাস্য; কেতিয়াও জীৱনৰ সৈতে সাধাৰণ ব্যৱহাৰ নকৰিব। আধ্যাত্মিক হোৱাটো আচৰিত হোৱা।" — অব্ৰাহাম যিহোচূৱা হেচেল\n"ইমান ধুনীয়া সূৰ্য্যোদয় নাই যে ইয়াক চাবলৈ মোক জগাই তোলাউচিত।" - মিণ্ডি কলিং\n"পৃথিৱীৰ আটাইতকৈ ভয়ংকৰ চিন্তাটো হ'ল যে কোনোবা দিনা মই সাৰ পাম আৰু অনুভৱ কৰিম যে মই মোৰ জীৱনত টোপনি গৈ আছোঁ: মই ভাল পোৱা লোকসকলক কম প্ৰশংসা কৰা, একেটা ক্ষতিকাৰক ভুল বাৰে বাৰে কৰা, স্নায়ুৰোগ, ভয় আৰু অভ্যাসৰ দাস।" - জৰ্জ চণ্ডাৰ্ছ\n"কেতিয়াবা আপুনি ৰাতিপুৱা বিচনাৰ পৰা ওলাই আহে আৰু আপুনি ভাবে, মই ইয়াক কৰিব নোৱাৰো, কিন্তু আপুনি ভিতৰলৈ হাঁহিব - আপুনি এনেদৰে অনুভৱ কৰা সকলো সময় মনত ৰাখিব।" — চাৰ্লচ বুকোৱস্কি\n"ৰাতিপুৱাটো ইফালে সিফালে বতাহৰ ধাৰাৰ বাহিৰে ইমান ভাল আছিল যে সাগৰ আৰু আকাশসকলো কাপোৰ দেখিছিল, যেন পালবোৰ আকাশত ওপৰলৈ লাগি আছিল, বা ডাৱৰবোৰ সাগৰত পৰি গৈছিল।" - ভাৰ্জিনিয়া ৱুলফ\n"মই ঘৰৰ পৰা ওলাই যোৱাৰ আগতে, মই নিজৰ বিষয়ে ভাল পোৱা পাঁচটা কথা কওঁ, যেনে 'আপোনাৰ সঁচাকৈয়ে ধুনীয়া চকু আছে।' এনেদৰে মই সেই সামান্য অতিৰিক্ত আত্মবিশ্বাসেৰে পৃথিৱীলৈ যাব পাৰো।" – জেনিফাৰ লাভ হেউইট\n"যেতিয়া আপুনি প্ৰথমবাৰৰ বাবে ৰাতিপুৱা সাৰ পায় সেই মুহূৰ্তটো ২৪ ঘণ্টাৰ ভিতৰত আটাইতকৈ আশ্চৰ্যকৰ। আপুনি যিমানেই ভাগৰুৱা বা নিৰুৎসাহিত অনুভৱ নকৰক, আপোনাৰ নিশ্চিততা আছে যে, আপোনাৰ সন্মুখত থকা দিনটোত, সম্পূৰ্ণৰূপে যিকোনো ঘটনা ঘটিব পাৰে। আৰু এইটো সত্য যে ই সদায়ে নকৰে, এক জোট নহয়। সম্ভাৱনা সদায়ে থাকে।" – মনিকা বল্ডউইন\n"আপোনাৰ ৰাতিপুৱাই আপোনাৰ দিনটোৰ সফলতা নিৰ্ধাৰণ কৰে। ইমান বোৰ মানুহে সাৰ পায় আৰু লগে লগে পাঠ বাৰ্তা, ইমেইল আৰু সামাজিক মাধ্যম পৰীক্ষা কৰে। মই নিজকে প্ৰস্তুত কৰিবলৈ ৰাতিপুৱাৰ আহাৰ আৰু ধ্যানৰ ৰুটিনৰ বাবে মোৰ প্ৰথম ঘণ্টাটো সাৰ পাই ব্যৱহাৰ কৰোঁ।" - কেৰোলিন ঘোচন\n"আপুনি প্ৰতিদিনে সাৰ পাব লাগিব আৰু সেই দিনটো কি বুজিব লাগিব; আপোনাৰ ব্যক্তিগত লক্ষ্য থাকিব লাগিব। সেই লক্ষ্যবোৰ প্ৰাপ্ত কৰাত নমনীয় হওঁক, কিন্তু যদি আপোনাৰ লক্ষ্য নাথাকে, আপুনি সেইবোৰ প্ৰাপ্ত নকৰিব।" – কেৰী ক'ন\n"এইটো এটা পৌৰাণিক কাহিনী যে আপুনি এটা দিনৰ বাবে ভাল আৰম্ভণি কৰিবলৈ উঠিব লাগিব আৰু জিলিকিব লাগিব। আপুনি মোৰ দৰে বন্ধুৰ বিষয়ে ভাবি বিচনাত ঘূৰিফুৰিব পাৰে আৰু আপোনাৰ দিনটোৰ আৰম্ভণি এতিয়াও ভাল হ'ব।" - বেনামী\n"যদি আপুনি আপোনাৰ সপোনবোৰ বাজিব বিচাৰে, তেন্তে আপুনি প্ৰথমকামটো কৰিব লাগিব সাৰ পোৱা।"\n– জে.M শক্তি\n"যেতিয়া এজনে বিচনাত ঘূৰিবলৈ আৰম্ভ কৰে, তেতিয়া উঠিযোৱাৰ সময় হয়।" – আৰ্থাৰ ৱেলেছলী\n"আপোনাৰ মনোভাৱ ক্ৰেয়নৰ বাকচৰ দৰে যি আপোনাৰ পৃথিৱীক ৰং দিয়ে। আপোনাৰ ছবিখন নিৰন্তৰ ধূসৰ ৰং দিয়ক, আৰু আপোনাৰ ছবিখন সদায়ে অস্পষ্ট হৈ থাকিব। হাস্যৰস অন্তৰ্ভুক্ত কৰি ছবিখনত কিছুমান উজ্জ্বল ৰং যোগ দিবলৈ চেষ্টা কৰক, আৰু আপোনাৰ ছবিখন পাতল হ'বলৈ আৰম্ভ কৰে।" – এলেন ক্লেইন\n"স্পষ্ট, লিখিত লক্ষ্যবোৰে আপোনাৰ চিন্তাধাৰাৰ ওপৰত এক সুন্দৰ প্ৰভাৱ পেলায়। তেওঁলোকে আপোনাক অনুপ্ৰাণিত কৰে আৰু আপোনাক কাৰ্যত উদগনি দিয়ে। এইবোৰে আপোনাৰ সৃষ্টিশীলতাক উদ্দীপিত কৰে, আপোনাৰ শক্তি মুকলি কৰে, আৰু আন যিকোনো কাৰকৰ দৰে বিলম্ব দূৰ কৰাত আপোনাক সহায় কৰে।" – ব্ৰায়ান ট্ৰেচি\n"আজিএটা ভাল পৰিকল্পনা কাইলৈ এটা নিখুঁত পৰিকল্পনাতকৈ ভাল।" – জৰ্জ এছ. পেটন\n"আপুনি কাটি বোৱা শস্যৰ দ্বাৰা প্ৰতিদিনে বিচাৰ নকৰিব কিন্তু আপুনি ৰোপণ কৰা বীজৰ দ্বাৰা বিচাৰ নকৰিব।" – ৰবাৰ্ট লুই ষ্টিভেনচন\n"পৰাজিত হোৱাটো প্ৰায়ে এক অস্থায়ী অৱস্থা। এৰি দিয়াটোৱেই ইয়াক স্থায়ী কৰি তোলে।" – মেৰিলিন ভছ চাৱন্ত\nকিছুমান দিন কেৱল বেয়া দিন, সেয়াই। সুখ জানিবলৈ আপুনি দুখ অনুভৱ কৰিব লাগিব, আৰু মই নিজকে মনত পেলাই দিওঁ যে প্ৰতিটো দিন ভাল দিন নহ'ব, সেয়াই হ'ব!


ঈশ্বৰৰ দুখ .. (সুৰজিত নেওগ) - সাহিত্য ডট অৰ্গ\nআমি সৰু থাকোতে আমাক শিকোৱা হৈছিল ‘ঈশ্বৰ’ সকলোতে বিৰাজমান… সকলো মানে আমাৰ চকুৰে আমি যি দেখি পাওঁ; আমাৰ হাতেৰে বা শৰীৰেৰে আমি যি স্পৰ্শ কৰি পাওঁ, আমাৰ মন আমাৰ দেহ, এই সকলোতে হেনো ঈশ্বৰ থাকে… ঈশ্বৰে প্ৰতি মূহুৰ্তত আমাক লক্ষ্য কৰি থাকে; দুষ্টক দমন কৰি আমাক শাসন কৰি থাকে… আৰু আমাক শিকোৱা হৈছিল যে ঈশ্বৰ বোলে এজনেই, আমাৰ পাঠ্যপুথিতো আমি তেনেদৰেই পাইছিলো… কুমলীয়া মনত সাঁচ বহুৱাবৰ বাবে সিমানে যথেষ্ঠ আছিল; সেয়ে বিশ্বাসো কৰিছিলো কথাবোৰ কোনো বিশ্লেষণ নকৰাকৈয়ে ।\nলাহে লাহে বয়স বাঢ়ি আহিল…কৈশোৰ শৈশৱৰ নিৰ্মল অকৃত্ৰিম মনবোৰ নিজে নুবুজাকৈয়ে ভিন ভিন কাৰণত কলুষিত হৈ আহিল.. সৰু থাকোতে কেতিয়াও মোৰ ঈশ্বৰৰ লগত সাক্ষাত হোৱা নাছিল; যদিও খুব আগ্ৰহেৰে ৰৈ আছিলো ‘ঈশ্বৰক’ এবাৰ লগ পাবলৈ…আজিকালি পিছে ‘ঈশ্বৰ’ৰ লগত প্ৰায়ে দেখাদেখি হয় … সময়, সুবিধা থাকিলে কেতিয়াবা কথা-পাতো, আড্ডাও মাৰো ‘ঈশ্বৰ’ৰ লগত… বিভিন্ন টপিক… খোৱা, খেলা, ৰাজনীতি, সমাজতন্ত্ৰ, প্ৰেম, ভণ্ডামী আৰু কেতিয়াবা মদ-ভাং-জুৱাৰ ওপৰতো বেছ সৰস আলোচনা চলে… কথা পাতি ভাল লাগে … ধৰ্মৰ আৰু ভগৱানৰ বিষয়ে হোৱা আলোচনাবোৰ কিন্তু মই বেছ উপভোগ কৰো…. কাৰণ এইবিষয়ত ‘ঈশ্বৰ’ৰ ভিউ জনাতো বৰ দৰকাৰী !\n‘ঈশ্বৰ’ৰ লগত মই যিশু, আল্লা, ভগৱান, বুদ্ধ আদি সকলোৰে কথা পাতোঁ…লগতে মাজে মাজে আমাৰ মাজত আৱিৰ্ভাৱ হোৱা সেই মহামানৱ মানৱৰূপী (বহুৰূপী) ‘ভগৱান’সকলৰ বিষয়েও সবিস্তাৰে আলোচনা কৰো… … কালিও হোৱা তেনে এক আড্ডাত ‘ঈশ্বৰে’ খেদ প্ৰকাশ কৰি ক’লে “বুজিছ বৎস, মানুহে মোৰ কথা কয়, মই হেনো এজনেই। আৰে, মই যদি এজনেই তেন্তে মোৰ নামত ইমানবোৰ বহুৰূপী আহিল ক’ৰ পৰা? মানুহে ভাৱে (মানে তহঁতি আনক বুজাৱ)- মই হেনো পৰম শক্তিধৰ; কি কথা কৱ হ’, মোৰ ইম্মান শক্তি থকা হলে মই দেখোন তোৰ দৰে পাষণ্ড কিটাক তুৰন্তে যমৰ ঘৰলৈ দেচপাৎচ কৰিলোহেঁতেন!”\nমই বুজিলো আজি ‘ঈশ্বৰ’ৰ খং উঠিছে; কোনোবাই ক’ৰবাত জেং নিশ্চয় লগাইছে…. ইম্মান খাৰ খায় আছে… তথাপিও অলপ তেল মাৰিবলৈকে ক’লো “নহয় হে ঈশ্বৰ দেউ, কথাটো তেনেকুৱা নহয়… আচলতে আজিকালি আমাৰ দৰে কুলাংগাৰ, পাষণ্ডৰ সংখ্যা কিমান বাঢ়িছে চাওক চোন। আপুনি অকলে আৰু কিমান চম্ভালিব? আমি দেখিয়েই আছো নহয়; কিমান টিঘিলঘিলাই আছো, অথচ আপুনি আজিকালি ডেমকেয়াৰ। যমৰ ওচৰলৈ পঠিওৱাটো দূৰৰ কথা, বেত একোবো নামাৰে আপুনি…।”\n“…হমমম।” ঈশ্চৰে হুমুনিয়াহ কঢ়া যেন লাগিল ..\n“আচলতে কি জানে? আপোনাৰ আজিকালি সময় আৰু ইচ্ছা দুয়োটাৰে অভাৱ হোৱা বুলি অনুভৱ কৰোঁ; সেয়ে আমিও ডেমকেয়াৰ। সেই সুযোগতে নিজ নিজ স্বাৰ্থৰ বাবে কেইবাকৌটিও দেৱ-দেৱী, ভগ‌ৱান বনাই লৈছো আমি নিজে। চাৰি-পাঁচ কৌটিৰ মাজত এজনকে ভগাই দিছো, যাতে সকলোৱে সমদৃষ্টি পায়; মানে ইকুৱেল ডিষ্ট্ৰিবিউচন। আপোনাৰো প্ৰেচাৰ কমে তেতিয়া…।” – সুযোগ পায় দিলো কৈ মই ।\n“বৎস, সেইবাবেই কেতিয়াবা বেয়া লাগে। মানে আজিকালি মোক কোনেও পাত্তা নিদিয়ে অ’। স্বয়ং মোৰ আগতে ইমান স্পৰ্ধা…. !! কিবা এটা ক’লেই তহঁতৰ নিচিনা ধুৰন্ধৰবোৰে এটা নতুন ভগৱান বনাই (সৃষ্টি কৰি) আনৰ দৃষ্টি সেইফালে ঢাল খোৱাৱ…। মোৰ দুখ লাগে জান বৎস, আজিকালি মই বুঢ়া হৈছো, মোক কোনেও নামানে। সৰুতে তহঁতক শিকাইছিলো যে ‘এক ঈশ্বৰ’, সেয়া এতিয়া অসাৰ। মই কিজানি শক্তিহীন হৈ পৰিছো….!!” … ছপ ছপ ছপ…সেয়া ‘ঈশ্বৰ’ৰ উচুপনিৰ শব্দ…!\nমোৰো বেয়া লাগিল… পৰম শক্তিধৰ ‘ঈশ্বৰ’ৰ এই কৰুণ অৱস্থা দেখি অলপ সান্ত্বনাৰ সুৰত ক’বলৈ চেষ্টা কৰিলো – “নাই নাই, আপুনি মিছায়ে তেনে ভা‌ৱিছে… আচলতে আপোনাৰ সৃষ্ট এই ধৰাত সকলোৰে সমধিকাৰ। সেয়া চোন আপুনিয়েই দিছে। আৰু এই দুষ্টবোৰক কোনে সৃষ্টি কৰিছে? আপুনি নহয় জানো? তেন্তে? মই বুজো, আপুনি সৃষ্টি কালত অলপ অন্যমনস্ক হৈ পৰাৰ বাবে ইমান বোৰ ঘেকেতি খোৱাৰ জন্ম হৈছে। হ’লেও আপোনাৰ সৃষ্টি, আপুনি ৰেচপনচিবিলিটি ল’বই লাগিব…।”\n“তথাস্তু বৎস, তই যি কৱ… তই মোৰ উত্তম দোষ্ট; কিন্তু তইয়েই মোক নামান দেখোন!!” …ঈশ্বৰৰ কুইক ৰেচপঞ্চ !!\n“দেউ, আপোনাৰ লগত আড্ডা মাৰো নহয়, মানিব আকৌ কিয় লাগে?? মই কাকোৱেই নামানো; মানে বিশ্বাস নকৰোঁ…। কাৰো শক্তিৰ ওচৰত মই নতশিৰ নহওঁ…মই কেৱল নিজক বিশ্বাস কৰো, নিজৰ শক্তিত বিশ্বাস ৰাখো…. অ’ আৰু এটা কথা, মই মানৱতাত বিশ্বাস কৰো; ঈশ্বৰত নহয়…।”\n“হ’ব, বুজিছো। যাওঁ দে… আকৌ আহিম নেক্সট উইকেণ্ডত আড্ডা দিব…। চ’ডা বটল এটা ৰাখিবি…!”\n‘ঈশ্বৰ’ যোৱালে চাই চাই ভা‌ৱিলো ‘তাৰমানে ঈশ্বৰৰো দুখ আছে’ ….\n← কুকুৰ সংবাদ (ৰুণচ্ শৰ্মা)\nলভেৰিয়া ডেইজ (বিপ্লৱ বৰা) →\nMay 15, 2012 March 10, 2021 1\nবিস্কুট (ভাস্কৰ ডেকা)


কেতিয়া আঁতৰিব কোভিডৰ সকলো বাধা-নিষেধ? স্পষ্টকৈ জনাই দিলে মুখ্যমন্ত্ৰী হিমন্ত বিশ্ব শৰ্মাই all-restrictions-will-be-withdraw-when-covid-vaccination-will-be-completed-hb– News18 assam\nকেতিয়া আঁতৰিব কোভিডৰ সকলো বাধা-নিষেধ? স্পষ্টকৈ জনাই দিলে মুখ্যমন্ত্ৰী হিমন্ত বিশ্ব শৰ্মাই\nবৰ্তমান পৰিস্থিতি কিছু স্বাভাৱিক হৈছে যদিও কিছু কিছু ক্ষেত্ৰত এতিয়াও অব্যাহত আছে বাধা নিষেধ।\nLast Updated : November 08, 2021, 13:15 IST\nকোৰোণা ভাইৰাছ! প্ৰায় দুটা বছৰ ধৰি সমগ্ৰ বিশ্বজুৰি ত্ৰাসৰ কাৰণ হৈ পৰিছে কোৰোণা ভাইৰাছ। কোৰোণাৰ প্ৰথম আৰু দ্বিতীয় ঢৌয়ে বিধ্বস্ত কৰি পেলালে ভাৰতৰ অৰ্থনীতি। সকলো দিশতে আহিল স্তব্ধতা। চাকৰি হেৰুৱালে বহুলোকে। কোৰোণাৰ মহা সংক্ৰমণৰ পৰা ৰক্ষা পাবলৈ বলৱত্ কৰা হৈছিল কঠোৰ নীতি-নিৰ্দেশনা। বৰ্তমান পৰিস্থিতি কিছু স্বাভাৱিক হৈছে যদিও কিছু কিছু ক্ষেত্ৰত এতিয়াও অব্যাহত আছে বাধা নিষেধ।\nকোৰোণা ভাইৰাছক প্ৰতিহত কৰিবলৈ দেশজুৰি চলি আছে ভেকচিনেশ্যন প্ৰক্ৰিয়া। অসমতো জোৰদাৰ গতিত চলি আছে ভেকচিনেশ্যন প্ৰক্ৰিয়া। সৰ্বাধিক লোকে প্ৰথম ডোজ ভেকচিন ইতিমধ্যে ল'লে যদিও দ্বিতীয় ডোজ ভেকচিন ল'বলৈ এতিয়া সৰহসংখ্যক লোক বাকী আছে। এনে সময়তে আকৌ ঠায়ে ঠায়ে বাঢ়িছে কোৰোণাৰ সংক্ৰমণ। বহুতে তৃতীয় ঢৌৰ আগমনকলৈও শংকা প্ৰকাশ কৰিছে।\nকেতিয়া আঁতৰিব কোৰোণাৰ বাধা-নিষেধ?\nৰাজ্যত এতিয়াও কিছু কিছু দিনত বাহাল আছে কোৰোণাৰ কিছু কিছু বাধা নিষেধ। পিছে এই সকলোবোৰ বাধা নিষেধ আঁতৰিব কেতিয়া? এইবাৰ এই সন্দৰ্ভত মন্তব্য আগবঢ়াইছে মুখ্যমন্ত্ৰী হিমন্ত বিশ্ব শৰ্মাই। মুখ্যমন্ত্ৰীৰ মতে, কোৰোণাৰ ভেকচিন দিয়া কাম সম্পূৰ্ণ হোৱাৰ পিছতহে সকলোধৰণৰ বাধা-নিষেধ আঁতৰ হ'ব। সেইদৰে মুখ্যমন্ত্ৰীয়ে সকলোকে ভেকচিন ল'বলৈ পুনৰ এবাৰ আহ্বান জনাইছে।\nFirst published: November 08, 2021, 13:15 IST\nCM Himanta Biswa sarmacorona virusCovid Vaccination


ব্ৰজেন বৰা - অসমীয়া ৱিকিপিডিয়া\nএই প্ৰবন্ধটো ব্ৰজেন বৰাৰ বিষয়ে। একে নামৰ, কিন্তু বৰুৱা উপাধিৰ আন এজন ব্যক্তিৰ বাবে ব্ৰজেন বৰুৱা চাওক।\nব্ৰজেন বৰা (ইংৰাজী: Brajen Borah) অসমৰ এজন প্ৰসিদ্ধ চলচ্চিত্ৰ পৰিচালক, অভিনেতা, নাট্যকাৰ। তেখেতৰ জন্ম হৈছিল শিৱসাগৰত।১৯৮২ চনত সাদৰী নামে অসমীয়া চলচ্চিত্ৰখনৰ যোগেদি তেখেতে চলচ্চিত্ৰ জগতত পদাৰ্পন কৰিছিল। তেখেতে বৰ্তমানলৈ কেইবাখনো অসমীয়া চলচ্চিত্ৰৰ পৰিচালনা আৰু অভিনয় কৰিছে। অভিনেতা হিচাপে তেখেত প্ৰধানকৈ এক্সনধৰ্মী চৰিত্ৰত অভিনয় কৰি আহিছে। চলচ্চিত্ৰত অভিনয় কৰা উপৰিও তেখেত এজন অনাঁতাৰ শিল্পী হিচাপে গুৱাহাটী আৰু ডিব্ৰুগড়ৰ অনাঁতাৰ কেন্দ্ৰত নাটকত কণ্ঠ দিছে। "এটা নতুন পথেৰে" আৰু "কুকুৰনেছীয়া বাঘৰ দৰে" নাটকৰ বাবে "অল ইণ্ডিয়া ৰেডিঅ"ই তেখেতক পুৰস্কৃত কৰিছিল[উদ্ধৃতিৰ প্ৰয়োজন]।\n1 পৰিচালিত চলচ্চিত্ৰ\nব্ৰজেন বৰাই পৰিচালনা কৰা চলচ্চিত্ৰসমূহ হৈছে:-\nগৰম বতাহ ৩১ অক্টোবৰ, ২০০১\nৰঙা নদী ২৮ ডিচেম্বৰ, ১৯৯০\nশ্ৰীমান মাইমন ১৯৯৩\nব্ৰজেন বৰাই অভিনয় কৰা চলচ্চিত্ৰসমূহ হৈছে:-\nৰণাংগন ১৯ এপ্ৰিল, ২০১৩\nসমীৰণ বৰুৱা আহি আছে ৩০ মাৰ্চ, ২০১২\nসত্যম শিৱম সুন্দৰম ২৬ ছেপ্টেম্বৰ, ২০০৩\nজীৱন সূৰভি ১৯৮৪\nপানী (চলচ্চিত্ৰ) ১৯৯৫\nবহাগৰ দুপৰীয়া ১৯৮৫\nসেন্দূৰ (চলচ্চিত্ৰ) ১৯৮৪\n↑ 1.0 1.1 1.2 1.3 "Released Assamese Films". enajori.com. http://enajori.com/released-movies/। আহৰণ কৰা হৈছে: 2013-02-27.\n↑ "In mid March "Samiran Baruah Ahi Ase" (সমীৰণ বৰুৱা আহি আছে) - Assamese Film and Theatre | News Post". Newslivetv.com. 2013-01-22. http://www.newslivetv.com/assamese-film-and-theatre/in-mid-march-samiran-baruah-ahi-ase.html। আহৰণ কৰা হৈছে: 2013-02-27.\nBrojen Borah, itsmynortheast.com\nA feature film in the offing\n"https://as.wikipedia.org/w/index.php?title=ব্ৰজেন_বৰা&oldid=310353"ৰ পৰা অনা হৈছে\nএই পৃষ্ঠাখন ০৬ জানুৱাৰী, ২০২২ তাৰিখে ১৭:০৫ বজাত অন্তিম সংশোধন কৰা হৈছিল।


মূল গল্প: কবি,গল্পকাৰ: হুমায়ুন আহমেদ-অনুবাদ: মুনমুন সৰকাৰ শইকীয়া - সাহিত্য ডট অৰ্গ\nমূল গল্প: কবি,গল্পকাৰ: হুমায়ুন আহমেদ–অনুবাদ: মুনমুন সৰকাৰ শইকীয়া\nটাউন প্ৰেছৰ অধিকাৰী সিৰাজুল ইচলাম ডাঙৰীয়াই খঙতে মুখখন ফুলাই বহি আছিল। তেওঁৰ খঙৰ বহুকেইটা কাৰণ আছিল। প্ৰুফ ৰীডাৰ জোবেদ আলী এতিয়াও আহি পোৱাহি নাই। মেচিন চলোৱাজনে একো কাম নথকাত এনেই বহি আছে। ইয়াৰ উপৰিও বতৰৰ অৱস্থা ভাল নহয়। ধুমুহা, বৰষুণ অহাৰ সম্ভাৱনাই দেখা দিছে। ধুমুহা আহিলে সিৰাজুল ইচলাম ডাঙৰীয়া ঘৰলৈ ঘূৰি যাব লাগিব। আজিৰ নিশাটো তেওঁ বিন্তি নামৰ ছোৱালীজনীৰ লগত কটাব বুলি ভাবি থৈছিল। মাহত এবাৰ হ’লেও তেওঁ বিন্তিৰ লগত এটি নিশা কটায়। এই ছোৱালীজনী ভাল, একো জঞ্জাল নাই। জঞ্জালবোৰ দৰাচলতে তেওঁৰ সহ্য নহয়।\nৰাতি ৮ মান বজাত সঁচাকৈয়ে খুব ডাঙৰ বৰষুণ এজাক দিলে। তাৰ অলপ দেৰি পিছতেই জোবেদ আলী তিতি বুৰি আহি উপস্থিত হ’ল।\n”অলপ দেৰি হৈ গ’ল ইচলাম ডাঙৰীয়া, ছোৱালীজনীৰ জ্বৰ।”\nসিৰাজুল ইচলামে কোনো উত্তৰ নিদিলে, তেওঁ বেলেগ কথা এটা চিন্তা কৰি আছিল।\n” ডক্টৰে বহুত দৰৱ দিছে।”\n”কি বেমাৰ নো?”\nজোবেদ আলীয়ে বহুত সময় বেমাৰৰ কথাকেই ক’লে। সিৰাজুল ইচলাম মহোদয়ৰ শুনিবলৈ যদিও মুঠেও মন নাছিল, তথাপিও তেওঁ আগ্ৰহৰ ভাব এটা চকুৱে মুখে ধৰি ৰাখিলে। জোবেদ আলীয়ে ক’লে,\n”আজি অলপ সোনকালে যাম ছাৰ।”\n” কি কথা কয় হে, কাইলৈ পুৱাই ডেলিভাৰী দিব লাগিব। পাৰ্টীয়ে ইতিমধ্যে দুবাৰ সুধিলে। চাহ খাওক আৰু কামত লাগি যাওক।”\nজোবেদ আলী বহিল। এনেও প্ৰুফ চোৱা কামত তেওঁ সিদ্ধহস্ত, ৯ বজাৰ আগতেই তেওঁৰ এভাগ চাই হৈ গ’ল।\n” হয় ছাৰ কওক।”\n” আপোনাৰ কি ভাব হয়, বৰষুণ দিব নে?”\n” কোৱাটো অলপ টান হ’ব।”\n”টান বুলি কিয় কৈছে হে? বৰষুণ, ডাৱৰ এইবোৰ লৈয়ে দেখোন আপোনালোকৰ কাম, হাজাৰ হওক কবি মানুহ।”\nজোবেদ আলীৰ মুখত অস্পষ্ট হাঁহিৰ ৰেখা এটা বিৰিঙি উঠিল।\n”আপোনালোক হ’ল সুখী মানুহ, বৰষুণৰ দৰে জঞ্জাল সোপা লৈয়ো মহাকাব্য লিখিব পাৰে।”\nজোবেদ আলীৰ মুখত হাঁহি সুস্পষ্ট হ’ল। এনেই এই সিৰাজুল ইচলাম বোলা মানুহজন তেওঁৰ অপচন্দৰ, তথাপিও তেওঁ যিকেইটা খোচ মাৰে, কবি বুলি মৌ মিঠা শব্দ লগাই, মনটো কিবা ভাল লাগি যায়।\n” ছাৰ অলপ সোনকালে যাব লাগিছিল, ছোৱালী জনী…”\n”ৰ’ব হে যাব, কিমাননো আৰু সময় লাগিব? একেবাৰে শেষ কৰি থৈ যাওক, বানানকেইটা ভালকৈ চাব।”\nজোবেদ আলীয়ে খুব মনোযোগেৰে বানানকেইটা চায়। সিৰাজুল ইছলামে চাই থাকে বৰষুণ। মাহৰ বিশেষ বিশেষ স্ফূৰ্তিৰ দিনবোৰত বৰষুণনো কিয় দিয়ে এই ৰহস্যৰ মীমাংসা তেওঁ কৰিব নোৱাৰে। তেওঁৰ মতে জগতৰ অমীমাংসিত ৰহস্যৰ সংখ্যা ক্ৰমবৰ্ধমান।\nবিন্তি নামৰ ছোৱালীজনীৰ গাৰ বৰণ ক’লা। ক’লা বৰণৰ ছোৱালীবোৰ সাধাৰণতে মায়াসনা হয়।\nএজনী ক’লা, মায়াসনা ছোৱালীৰ প্ৰতি তেওঁ সদায় দুৰ্বলতা অনুভৱ কৰে। তেওঁৰ ঘৈণীয়েকৰ গাৰ বৰণ বগা। খুব বগা। গাৰ বৰণটোৰ বাবেই কিজানি তেওঁলোকৰ বিয়া হৈছিল। তাইৰ জোখতকৈ অলপ ওখ, অসমান দাঁতবোৰ তেতিয়া তেওঁৰ চকুত পৰা নাছিল। কিজানিবা দাঁতবোৰ তেতিয়া সমানেই আছিল। বয়স বাঢ়ি যোৱাৰ লগে লগে দাঁতবোৰৰ আকাৰ পৰিবৰ্তন হৈছে লগতে গাৰ বৰণ বগা হৈ গৈ আছে, মাজে মাজে তাইক শ্বেতী বেমাৰীৰ নিচিনা লাগে।\n”ছাৰ, বাকীখিনি কাইলৈ পুৱাই চাই দিম।”\n”আৰে বলিয়া হ’ল নেকি? ৰাতিপুৱাই পাৰ্টী আহিব। শেষ কৰি দিয়কহে কিমাননো সময় লাগিব? চাহ খাবনে?”\n”খাওক, খাওক। হেৰৌ চাহ একাপ দেচোন আৰু কওকচোন কবি মহোদয় নতুন কবিতা কি লিখিলে?”\n”এটা সৰু লিৰিক লিখিছোঁ যোৱাৰাতি।”\n” কি কয়হে?”\n” হ’ব হ’ব কাম কৰক। কামৰ সময়ত কাব্যচৰ্চা নকৰিলেও হ’ব।”\nজোবেদ আলীয়ে প্ৰুফৰ ওপৰত চকু ফুৰাই থাকোঁতেই অস্পষ্টকৈ উত্তৰ দিলে,\n” ‘দেশৰ মাটি’ আলোচনীত ছপা হৈ ওলাব।”\n”হয়, সম্পাদক ডাঙৰীয়াই খুব প্ৰশংসা কৰিছে।”\n”ভাল কথা, এইবাৰ কিতাপ এখন ছপা কৰি উলিয়াই পেলাওক।”\nকথা পাতি থাকোঁতেই সিৰাজুল ইচলামে মন কৰিলে যে বৰষুণৰ টোপাল পৰিবলৈ আৰম্ভ কৰিছে। তেওঁ হঠাতে তেজত একধৰণৰ চঞ্চলতা অনুভৱ কৰিলে। বিন্তি নামৰ ছোৱালীজনীয়ে কথাবোৰ অলপ টানি টানি কয়, ঘৰ চাগৈ যোশৰ নে টোশৰৰ ফালে হ’ব, তেওঁ সোধা নাই কেতিয়াও, এনেধৰণৰ ছোৱালীবোৰৰ সৈতে অলাগতিয়াল কথা বতৰা পতা ভাল নহয় অলপ দূৰে দূৰে থাকিব লাগে।\nজোবেদ আলীয়ে নিজৰ কামখিনি শেষ কৰি থিয় হ’ল। মুখত অলপ দুখ সানি মূৰ খজুৱাবলৈ আৰম্ভ কৰিলে। এই ভংগীমাটো সিৰাজুল মহোদয়ে চিনি পায়। তেওঁ গহীন হৈ ক’লে,\n” পাৰ্টীৰ পৰা কোনো ধৰণৰ অগ্ৰিম ধন পোৱা নাই। ব্যৱসায় সামৰিব হ’ল আৰু বুজিলে?”\n” ১০ টকা হ’বনে? ছোৱালীজনীয়ে কল লৈ যাব কৈছিল।”\nঅপ্ৰসন্ন মনেৰে সিৰাজুল ডাঙৰীয়াই ১০ টকীয়া নোট এখন দিলে কিন্তু এইদৰে মাহ শেষ নহওঁতেই পইচা লোৱা কাৰবাৰটো তেওঁ মুঠেও ভাল নাপায়।\nসিৰাজুল ইচলামে একো উত্তৰ নিদিলে, বৰষুণৰ টোপালবোৰ ডাঙৰকৈ পৰিবলৈ লোৱাত তেওঁ অলপ ক্ষুণ্ণ হ’ল। জোবেদ আলীয়ে ঘৰলৈ ঘূৰি আহি দেখিলে যে ছোৱালীজনীৰ জ্বৰটো অলপমান কমিছে। ছোৱালীজনীয়ে\nদেউতাক অহালৈ বাট চাই আছে কল আনিব বুলি, তাইৰ আকৌ গাখীৰ-ভাত কলেৰে সৈতে সানি খাবলৈ মন গৈ আছিল। কিন্তু ৰাতি বহুত হোৱা কাৰণে আলীয়ে কল নাপালে, তেওঁৰ খুব দুখ লাগিল।\n” কাইলৈ ৰাতিপুৱা কল আনি দিম হ’ব? মধুৰী কল নে সাগৰ কল?”\n”তুমি যি আনা।”\nজোবেদ আলীয়ে খাই বৈ নিজৰ বহী এখন লৈ বহি পৰিল। তেওঁৰ ঘৈণীয়েকৰ মৃত্যুৰ পিছত এটা মাত্ৰ সুবিধা হৈছে, মাজৰাতি কিতাপ-বহী লৈ বহিলেও কোনেও একো নকয়। ডাঙৰকৈ বৰষুণ এজাক দিছে বাহিৰত, এনে বতাহ ধুমুহাৰ ৰাতিবোৰ শুই শুই নষ্ট কৰিব নালাগে। জোবেদ আলীৰ ছোৱালীজনী কিন্তু নুশুলে তাইৰ জ্বৰ আকৌ উঠিল, তাই কঁথাখন গাত লৈ চকুকেইটা টল টলকৈ মেল খুৱাই দেউতাকলৈ এবাৰ চাই ফুচফুচাই মাতিলে,\nজোবেদ আলীয়ে নুশুনিলে। সুন্দৰ কবিতাৰ শাৰী এটাহে তেওঁৰ মনলৈ আহিল “আজি ৰাতি ইমান ধুনীয়া বৰষুণ”, বাকী এটা শাৰীও তেওঁৰ মনলৈ অহা নাই, এটা লাইন বাৰে বাৰে মনলৈ আহি থাকিল, অলপ দেৰি পিছত তেওঁৰ চকুৰ কোণ দুটা সেমেকি উঠিল।\nছোৱালীজনীৰ জ্বৰ বাঢ়িবলৈ ল’লে, তাই আকৌ চিঞৰি দেউতাকক মাতিলে কিন্তু বাহিৰৰ বৰষুণৰ শব্দত সেই মাত কোনেও নুশুনিলে। ছোৱালীজনীয়ে জ্বৰৰ দেহাৰেই কঁপি কঁপি চালে যে তাইৰ দেউতাকৰ চকুৰ পৰা পানী সৰি পৰিছে টোপ টোপকৈ। তাঅ্যাই একো বুজি নাপালে। শিশুবোৰে বহুত কথাই বুজি পায় আকৌ কেতিয়াবা একোৱেই নুবুজে।\nসন্তান- মূলঃ औलाद – ছআদত হাচান মণ্টো – অনুবাদঃ মিতালী বৰ্মন\nতুমি ক’ব বিচৰা কথাত সদায় সাৱধান হ’বা! (মূল উত্স-Akramulla Syed, অনুবাদ- অঞ্জল বৰা)


ছবি জগতত খলকনি তোলা কেইগৰাকীমান ক্রীড়াবিদ! - Olympia Sports\nHomeNewsছবি জগতত খলকনি তোলা কেইগৰাকীমান ক্রীড়াবিদ!\nছবি জগতত খলকনি তোলা কেইগৰাকীমান ক্রীড়াবিদ!\nবোলছবি জগতত আৰু ক্ৰীড়াংগণ চাবলৈ গলে দুয়োটাৰে দুৰ-দুৰণিলৈ কোনো সম্পৰ্ক নথকাৰ দৰে৷ কিন্তু চৰ্চাত দুয়োটৈৰে সম্পৰ্ক খুবেই নিবিড়৷ হয়তো ‘‘গ্লেমাৰ’’ৰ বাবেই৷ আমি সাধাৰণতে কোনো মহান ক্ৰীড়াবিদৰ বাবে ছবিজগতৰ নায়ক নায়িকাৰ আকৰ্ষণ, নতুবা ছবিজগতৰ নায়ক-নায়িকাৰ প্ৰতি কোনো ক্ৰীড়াবিদৰ আকৰ্ষণৰ কথা শুনিবলৈ বা পঢ়িবলৈ পাওঁ৷ ক্ৰীড়াবিদ আৰু ছবিজগতৰ অভিনেতাৰ মাজত বৈবাহিক সম্বন্ধৰ উদাহৰণো অনেক আছে৷ অৱশ্যে আজিৰ আমাৰ আলোচনা ক্ৰীড়াজগতৰ পৰা গৈ বোলছবিজগতত খলকণি তোলা কেইগৰাকীমান ক্ৰীড়াবিদক লৈহে৷ কবলৈ লৈছো হলীউদৰ কথা৷\nছাক ন’ৰিছ( Chuck Norris) ঃ প্ৰথমেই আমি নাম লৈছো ছাক ন’ৰিছৰ৷ বহুতেই হয়তো নেজানে যে “দ্য ডেল্টা ফ’ছ”, ‘‘মিছিং ইন একছন’’, ‘‘ এন্টাৰ দ্য ড্ৰেগন’’, ‘‘গেম অব্ দেথ’’, আদিৰ দৰে ছুপাৰহিট ছবিৰ নায়ক ন’ৰিছ এজন সুদক্ষ সমৰকলাবিদ৷ হলীউদত খোজ দিয়াৰ পূৰ্বে কাৰাটে, টাইকোৱানডো, জুডো, টাং-ছুডু, জিঅ’ জিটছ ব্ৰাজিলিয়ানৰ বিভিন্ন প্ৰতিযোগিতাত বহু পদক বুটলা ন’ৰিছে মাৰ্কিন যুক্তৰাষ্ট্ৰৰ বায়ুসেনা বিভাগতো চাকৰি কৰিছিল৷ তেওঁৰ ধাৰাবাহিক ৱাকাৰ আৰু টেক্সাছ ৰেঞ্জাৰে মাৰ্কিন টেলিভিছনত এসময়ত খলকণিৰ সৃষ্টি কৰিছিল৷\nএন্দ্ৰি দ্য জিয়াণ্ট(Andre the Giant) ঃ সুদক্ষ পেছাদাৰী মল্ল যুঁজাৰু হিচাবে খ্যাতি অৰ্জন কৰা এই গৰাকী ফৰাচী ক্ৰীড়াবিদ অভিনয় জগততো সফল৷ তেওঁৰ অভিনীত হলীউদৰ ব্লকব্লাষ্টাৰ ‘‘কনান দ্য ডেষ্ট্ৰয়াৰ’’, ‘‘মিকি-ম’উদে’’ আৰু ‘‘দ্য প্ৰিন্সেছ ব্ৰাইড’’ ছবি কেইখনে দেশে-বিদেশে খ্যাতি অৰ্জন কৰিবলৈ সক্ষম হৈছিল৷ হৃদযন্ত্ৰৰ ক্ৰীড়া বন্ধ হৈ ৪৬ বছৰত মৃত্যুক সাৱতি লয় এইজন সফল ক্ৰীড়াবিদ আৰু অভিনেতাই৷\nলু ফাৰিগন’(Lou Ferritin) ঃ বিশ্ব বিখ্যাত শৰীৰ চৰ্চাবিদ তথা প্ৰাক্তন মিষ্টাৰ ইউনিভাৰছ্ ব’ডী বিলিঙ আৰু ইণ্টাৰ নেচনেল ফেডাৰেচন অৱ ব’ডী বিলিং এণ্ড ফিটনেছৰ খিতাপ দখল কৰে লু ফেৰিগন৷ ১৯৭৭ বৰ্ষত তেওঁ আনল্ডছোৱাজেনেগাৰৰ সৈতে ‘‘পাম্পিং আইৰণ” নামৰ তথ্যচিত্ৰখনত প্ৰথম অভিনয় কৰে৷ ফাৰিগন’ই তেওঁৰ অভিনীত হলীউদৰ ‘‘দ্য ইনক্ৰেডেবল হাল্ক’’নামৰ ছবিখন চুপাৰহিট হোৱাৰ পিছত আৰু পিছলৈ ঘুৰি চাব লগা হোৱা নাই কেতিয়াও৷ ইয়াৰ পিছত কেইবাখনো চলচিত্ৰ আৰু টেলিভিছনৰ কাৰ্যসুচীত অংশলোৱা ফাৰিগন’ৰ অভিনিত ‘‘দ্য কিং অৱ কুইনছ’’, ‘‘ট্ৰ’মা চেণ্টাৰ’’, ‘‘ছুপাৰ নেচাৰেল’’ আদি উল্লেখযোগ্য৷\nআনল্ড ছোৱাৰজেনেগাৰ ( Arnold Schwarzenegger) ঃ হলীউদৰ টাৰ্মিনেটৰ খ্যাত আনল্ডক কোন চলচিত্ৰ প্ৰেমীয়ে নেজানে৷ ‘‘টাৰ্মিনেটৰ’’, হাৰ্কিউলিছ ইন নিউয়ৰ্ক’’ ‘‘ক’নান দ্যা বাৰবাৰিয়ান’’, দ্য এক্সপেনডেৱল ২ আদি কেইবাখনে ছুপাৰহিট হলীউদ ছবিৰ নায়ক আনল্ড আছিল এজন পেচাদাৰী ব’ডী বিল্ডাৰ৷ একাধিকবাৰ মিষ্টাৰ ইউনিভাৰছৰ খিতাপ জয় কৰা অনল্ডে মিঃ অলিম্পিয়াকে আদি কৰি বহু সন্মানীয় পদক বুটলিছে৷\nডৱেন “দ্য ৰক’’ জনছন ( Dwayne The Rock Johnson) ঃ আমেৰিকা আৰু কানাডাৰ বিভিন্ন ফুটবল লীগত অংশ লোৱা ড্ৰাৱেন ‘‘দ্য ৰক’’ জনছনে অভিনয় জগতত খোজ পেলোৱাৰ পূৰ্বে আছিল প্ৰসিদ্ধ পেচাদাৰী ৰেষ্টলিং লীগ ডব্লিউ ডব্লিউ ই জনপ্ৰিয় ফাইটাৰ৷ হলীউদৰ ব্লক ব্লাষ্টাৰ ‘‘দ্য মামী ৰিটাৰ্ণ’’ত এটা সৰু চৰিত্ৰত অভিনয় কৰিছিল দ্য ৰকে৷ ইয়াৰ পিছত তেওঁৰ অভিনীত দ্য স্কৰপিয়ন কিং, ‘‘দ্য টুথ ফেয়াৰী’’, দ্য গেম প্লেন আদি হলীউদৰ ছুপাৰহীট ছবি৷\nগিনা কাৰানোGina Carano) ঃ মুৱাই থাই ক্ৰীড়াৰ আগশাৰীৰ খেলুৱৈ ‘‘আমেৰিকান গ্লেডিয়েট’’ৰ নামৰ হলীউদৰ ছুপাৰহিট ছবিখনৰ নায়িকা এওঁ৷ ‘‘হেৱায়াৰ’’, ফাইট গাৰ্ল আদিৰ দৰে মাৰ্কিন টেলিভিছনৰ জনপ্ৰিয় অভিনেত্ৰী৷\nকাৰ্ল ৱিদাৰ্ছ (Carl Weathers) ঃ এসময়ৰ মাৰ্কিন ফুটবল ক্লাৱ, কানাডিয়ান ফুটবল লীগ আদিৰ নিয়মীয়া খেলুৱৈ কাৰ্লে হলীউদৰ প্ৰতি আকৰ্ষণ অনুভৱ কৰিছিল সৰুৰে পৰাই৷ ১৯৭৪ বৰ্ষত খেলপথাৰ এৰি হলীউদত খোজ পেলোৱা কাৰ্লে ছুপাৰষ্টাৰ ছিলভাৰষ্টাৰ ষ্টেলনৰ অভিনীত হলীউদৰ ছুপাৰহিট ছবি ৰকীৰ লগতে প্ৰিডেটৰ, হেপী গিলম’ৰ আদি ছবিত অভিনয় কৰিছে৷ মাৰ্কিন টেলিভিছনৰো এগৰাকী জনপ্ৰিয় অভিনেতা তেওঁ৷\nমাইকেল জৰ্দান(Michael Jordan) ঃ মাৰ্কিন বাস্কেটবল লিষ্টেণ্ড মাইকেল জৰ্দানৰ নাম কোনে শুনা নাই৷ চিকাগো বুলছৰ প্ৰাক্তন তাৰকা মাইকেল অভিনীত ‘‘স্পেচ জেম’ ছবিখনে ২৩৩.৪ মিলিয়নৰ ব্যৱসায় কৰি বিশ্বজুৰি বক্স অফিচত খলকনি তোলে৷\nPrevious articleবাৰ্চিলোনাত ক্ৰিকেট জ্বৰ!!\nNext articleনিশা ৩.৩০ বজাত প্ৰশিক্ষকৰ ঘৰত উপস্থিত হৈ ক্ষমা বিচাৰিছিল ঋষভে\n১২ ফেব্ৰুৱাৰীৰ পৰা নগাঁৱত আন্তঃজিলা জিমনাষ্টিকছ : উপস্থিত থাকিব অলিম্পিয়াড দীপা কৰ্মকাৰ\nসৌম্যদীপ দাসক সম্বৰ্ধনা বিধায়ক শিলাদিত্য দেৱৰ


কোভিড-কালতো ধন কুবেৰৰ জয়যাত্ৰা ! ভাৰতত ৬ মাহত ১৫ বিলিঅনিয়াৰ | নতুন সময়\nHome অৰ্থনীতিঃ কোভিড-কালতো ধন কুবেৰৰ জয়যাত্ৰা ! ভাৰতত ৬ মাহত ১৫ বিলিঅনিয়াৰ\n৪০ বছৰৰ ইতিহাসত দেশৰ জিডিপি সর্বনিম্ন। আনহাতে, কৰ্মসংস্থাপন হেৰুৱাইছে ৪১ লাখ লোকে। কিন্তু তাৰ মাজতো এচামৰ সম্পত্তিৰ পাহাৰ বাঢ়িয়েই গৈ আছে৷ এই কৰোনা সঙ্কটৰ মাজতো যোৱা ছয় মাহত দেশত ১৫জন নতুন বিলিঅনিয়াৰ (১০০ কোটিৰ সম্পত্তিৰ গৰাকী) সৃষ্টি হৈছে। ‘ফোর্বছ’ৰ ‘ৰিয়েল টাইম বিলিঅনিয়াৰ’তালিকাত মুঠ ১১৭জন ভাৰতীয়ৰ নাম আছে। মার্চ মাহত এই সংখ্যাটো আছিল ১০২। অর্থাৎ ১৫জন এই তালিকাত বৃদ্ধি পালে। এই ১১৭জন ভাৰতীয়ৰ মুঠ সম্পত্তিৰ পৰিমাণ ৩০ হাজাৰ কোটি ডলাৰ। যিটোক ধনী-দুখীয়াৰ মাজত পার্থক্য আৰু বৃদ্ধি পোৱাৰ লক্ষণ হিচাবেই বিবেচনা কৰিছে অর্থনীতিবিদসকলে।\nবিশ্বৰ এশ কোটিৰ তালিকাত ভাৰতৰ মুকেশ আম্বানী ৬ নম্বৰত। ভাৰততো বাদেই, এছিয়াৰ ভিতৰতে সবাতোকৈ ধনী ৰিলায়েন্সৰ কর্ণধাৰগৰাকী। ১৮ ছেপ্টেম্বৰৰ হিচাব মতে, তেওঁৰ মুঠ সম্পত্তিৰ পৰিমাণ ৮,৮২০ কোটি। ভাৰতত দ্বিতীয় স্থানত আছে এইচচিএল টেকন’লজিছৰ প্রতিষ্ঠাতা শিৱ নাডাৰ। ২,০৬০ কোটি ডলাৰৰ মালিক নাডাৰ বিশ্বৰ ৬৪ নম্বৰত। ইয়াৰ পিছত ভাৰতীয়সকলৰ তালিকাত আছে ক্রমে আদানি গ্রুপৰ কর্ণধাৰ গৌতম আদানি, কোটাক মহিন্দ্রা গ্রুপৰ কর্ণধাৰ উদয় কোটাক, ডিমার্টৰ কর্ণধাৰ ৰাধাকৃষ্ণ ডামানি আৰু তেওঁৰ পৰিয়াল, চিৰাম ইনষ্টিটিউটৰ কর্ণধাৰ ছাইপ্রাছ পুণাৱালাৰ দৰে ব্যৱসায়ীসকল।\nএশ কোটিৰ তালিকাত সকলোতকৈ তলত থকা ভাৰতীয়জন হ’ল ৱেলস্পান গ্রুপৰ অধ্যক্ষ বালকৃষ্ণ গোৱেঙ্কা। ১৮ ছেপ্টেম্বৰত তেওঁৰ সম্পত্তিৰ পৰিমাণে ১০০ কোটি ডলাৰ চুইছে। তেওঁৰ ওপৰত ক্রমান্বয়ে আছে ৰাধেশ্যাম আগৰৱালা, ৰাধেশ্যাম গোৱেংকা, বিনি বানাছল, মূৰলীধৰ বিমল কুমাৰ জ্ঞানচন্দানি। তেওঁলোকৰ সম্পত্তিৰ পৰিমাণ ১০১ কোটি ডলাৰৰ আশেপাশে।\nকোভিড পৰিস্থিতিত দেশৰ অর্থনীতি যে ভয়ঙ্কৰ মন্দাৱস্থাৰ মুখত, তাৰ প্রমাণ কেইদিনমান পূৰ্বেই লাভ কৰা গৈছিল। ২০২০-২০২১ বিত্তীয় বর্ষৰ প্রথম ত্রৈমাসিকৰ জিডিপি সঙ্কুচিত হৈছে ২৩.৯ শতাংশ। বিগত ৪০ বছৰৰ ইতিহাসত জিডিপি পতনৰ এনে নজিৰ নাই। লকডাউনৰ ফলত বহু মানুহে কৰ্মসংস্থাপন হেৰুৱাইছে। আন্তর্জাতিক শ্রম সংগঠন (আইএলঅ’) আৰু এছিয়ান ডেভেলপমেন্ট বেঙ্কৰ যৌথ সমীক্ষাৰ ৰিপোর্টে কৈছে, লকডাউনৰ বাবে আগষ্টৰ মাজ পর্যন্ত ভাৰতত মুঠ ৪১ লাখ মানুহে কৰ্মসংস্থাপন হেৰুৱাইছে। কিন্তু আর্থিক সঙ্কটৰ এনে ভয়াৱহ ছবিৰ মাজতো গুগল, ফেচবুক, ছিলভাৰ লে’কৰ দৰে প্ৰায় ১২টা কোম্পানীয়ে বিপুল বিনিয়োগ কৰিছে মুকেশ আম্বানীৰ কোম্পানী ‘ৰিলায়েন্স ইণ্ডাষ্ট্ৰিজ লিমিটেড’ (ৰিল)ত। ৰিলৰ দৰে নহ’লেও অন্য বহু কোম্পানীয়ে সৰু-সুৰা বিনিয়োগ পাইছে। অনলাইন ব্যৱসায়ৰ সৈতে যুক্ত কোম্পানীসমূহৰ মূলধন বাঢ়িছে। বহু কোম্পানীয়ে আকৌ অনলাইনৰ পথ লৈ সময়োপযোগী নতুন শাখা খুলিছে। শ্বেয়াৰ বজাৰতো পুনৰ উত্থান ঘটি কৰোনাৰ পূৰ্বৰ সময়ৰ প্রায় ওচৰা-ওচৰিলৈ ঘূৰি আহিছে।\nবিশেষজ্ঞসকলৰ মতে, লকডাউনৰ ফলত সকলোতকৈ ভয়ঙ্কৰ ক্ষতিৰ সম্মুখীন হৈছে নিম্নবিত্ত আৰু মধ্যবিত্ত শ্রেণী। সকলোতকৈ বেছি মাৰ খাইছে এমএছএমই খণ্ড অর্থাৎ ক্ষুদ্র, অতিক্ষুদ্র আৰু মজলীয়া উদ্যোগে। অর্থনীতিবিদ অভিৰূপ সৰকাৰৰ মতে, ‘‘বৃহৎ উদ্যোগৰ ক্ষেত্রত কার্যত তেনে ক্ষতি হোৱা নাই। বৰং ক’ব পৰা যায়, ধনীসকল আৰু ধনী হৈছে। দুখীয়া আৰু দুখীয়া হৈ গৈছে। অর্থনীতিৰ বিতৰণ বৈষম্য আৰু বাঢ়িছে।’’\nউল্লেখ্য যে লকডাউনৰ ফলত অর্থনৈতিক সঙ্কটৰ মোকাবিলাত এইসকল ‘ছুপাৰ ৰিচ্চ’ৰ ওপৰত কৰ বঢ়োৱা বা অতিৰিক্ত কৰ আৰোপৰ দাবী উঠিছে। অভিৰূপ সৰকাৰেও কয়, ‘‘আমি অর্থনীতিবিদসকলেও বিভিন্ন সময়ত সৰকাৰক একেই পৰামর্শ দিছো। কিন্তু চৰকাৰে সেয়া মানিবলৈ ৰাজী নহয়।\nকিন্তু যিয়েই নহওক, অর্থনীতিৰ টনাটনি বা ব্যাখ্যাৰ বাহিৰলৈ গৈও ক’ব পৰা যায়— কৰোনাকালতো ভাৰতত জন্ম হৈছে ১৫জন নতুন বিলিঅনিয়াৰ।\nPrevious articleকোহলিয়েই জিকিব এইবাৰৰ আইপিএল!\nNext articleকৃষি বিধেয়কক লৈ মিছা প্রচাৰ চলাইছে মোডী চৰকাৰে : বিৰোধীৰ আক্ৰমণ


china-reports-first-human-case-of-h10n3-bird-flu-skd– News18 assam\nকোৰোণাৰ পিছত এইবাৰ আন এক নতুন বিপদ! এইবাৰ মানুহৰ দেহত বাৰ্ড ফ্লু, চীনত প্ৰথমটো ঘটনা\nস্বাস্থ্য বিভাগে এই সংক্ৰমণক অধিক গুৰুত্ব নিদি কয় যে এয়া হাঁহ–মুৰ্গীৰ পৰা মানুহলৈ এই ভাইৰাছ বিয়পাৰ সৰু–সুৰা ঘটনা আৰু ইয়াৰ পৰা মহামাৰী বিয়পাৰ বিপদাশংকা একেবাৰে কম।\nকোৰোণা ভাইৰাছৰ পিছত এইবাৰ আন এক নতুন বিপদ! মানুহৰ দেহত বাৰ্ড ফ্লুৰ (Bird flu H10N3 Strain) সংক্ৰমণৰ প্ৰথমটো ঘটনা পোহৰলৈ আহিছে চীনৰ পূব প্ৰান্তৰ জিয়াংছুত। চীনৰ ৰাষ্ট্ৰীয় স্বাস্থ্য আয়োগে মঙলবাৰে এই তথ্য সদৰি কৰে। চৰকাৰী চিজিএনটি টিভিৰ মতে, ঝেনজিয়াং চহৰৰ ৪১ বছৰীয়া ৰোগীজনৰ স্বাস্থ্য সুস্থিৰ আৰু তেওঁক হাস্পতালৰ পৰা দিয়া হ’ব পাৰে।\nঝেনজিয়াঙৰ বাসিন্দা এই লোকজনৰ জ্বৰ আৰু আন লক্ষণ দেখা দিয়াৰ পিছত ২৮ এপ্ৰিলত হাস্পতালত ভৰ্তি কৰোৱা হৈছিল। ২৮ মে’ত এই লোকজনৰ H10N3 এভিয়েন ইনফ্লুৱেঞ্জা ভাইৰাছৰ দ্বাৰা সংক্ৰমিত হোৱাৰ কথা জানিব পাৰে। অৱশ্যে এই লোকজন এই ভাইৰাছৰ দ্বাৰা কেনেকৈ সংক্ৰমিত হ’ল সেয়া জানিব পৰা হোৱা নাই।\nস্বাস্থ্য বিভাগে এই সংক্ৰমণক অধিক গুৰুত্ব নিদি কয় যে এয়া হাঁহ–মুৰ্গীৰ পৰা মানুহলৈ এই ভাইৰাছ বিয়পাৰ সৰু–সুৰা ঘটনা আৰু ইয়াৰ পৰা মহামাৰী বিয়পাৰ বিপদাশংকা একেবাৰে কম। ৰাষ্ট্ৰীয় স্বাস্থ্য আয়োগে এক বিবৃতিত কয় যে ৰোগীজনক ২৮ মে’ত H10N3 ভাইৰাছত সংক্ৰমিত পোৱা গৈছিল। কিন্তু লোকজন কেনেকৈ সংক্ৰমিত হ’ল সেয়া আয়োগে প্ৰকাশ নকৰিলে। আয়োগে কয় যে ইয়াৰ পূৰ্বে বিশ্বত কোনো স্থানত মানুহৰ দেহত H10N3 সংক্ৰমণৰ ঘটনা সংঘটিত হোৱা নাছিল।


লকডাউনৰ সদব্যৱহাৰত ব্যৰ্থ নেকি চৰকাৰ! টাস্ক ফ'ৰ্চৰ বৈঠকত কি আলোচনা চলিছিল? | News Next One\nবিশেষ প্ৰতিবেদনঃ মহামাৰী কৰ’নাক প্ৰতিহত কৰিবলৈ ভাৰত চৰকাৰে যিধৰণৰ ব্যৱস্থা গ্ৰহণ কৰিছে সেই লৈ মুঠেই সুখী নহয় চৰকাৰে গঠন কৰি দিয়া টাস্ক ফ’ৰ্চৰ সদস্যসকল। ৰিচাৰ্ছ আৰু ডাটা এনালাইছিছ বিষয়ক আগশাৰীৰ ৱেবছাইট Article14-ৰ দুটা খণ্ডৰ এক প্ৰতিবেদনত এই কথা প্ৰকাশ পাইছে। প্ৰতিবেদনখনত মহামাৰী বিশেষজ্ঞ আৰু বিজ্ঞানীসকলৰ দ্বাৰা গঠিত টাস্ক ফ’ৰ্চৰ সদস্যসকলে বৈঠকত কি কি আলোচনা কৰিছিল সেই সম্পৰ্কে একাধিক গুৰুত্বপূৰ্ণ তথ্য দাঙি ধৰিছে।


অসম অভিযান্ত্ৰিক মহাবিদ্যালয় - অসমীয়া ৱিকিপিডিয়া\nড॰ অতুল বৰা\nঅসম অভিযান্ত্ৰিক মহাবিদ্যালয় হৈছে উত্তৰ পূৰ্বাঞ্চলৰ এখন উল্লেখযোগ্য প্ৰযুক্তিবিদ্যা প্ৰতিষ্ঠান। ১৯৫৫ চনত অসমৰ গুৱাহাটী মহানগৰৰ জালুকবাৰী অঞ্চলত এই প্ৰতিষ্ঠানখন প্ৰতিষ্ঠা কৰা হয়। ইয়েই হৈছে প্ৰযুক্তিবিদ্যাত স্নাতক ডিগ্ৰী প্ৰদান কৰা উত্তৰ-পূৰ্বাঞ্চলৰ প্ৰথমখন প্ৰতিষ্ঠান। ই All India Council for Technical Education (AICTE)ৰ স্বীকৃতিপ্ৰাপ্ত প্ৰতিষ্ঠান। এই মহাবিদ্যালয়ত চিভিল ইঞ্জিনিয়াৰিং, কম্পিউটাৰ চায়েঞ্চ এণ্ড ইঞ্জিনিয়াৰিং, মেকালিকেল ইঞ্জিনিয়াৰিং, ইণ্ডাচট্ৰিয়েল এণ্ড প্ৰডাকচন ইঞ্জিনিয়াৰিং, ইলেকট্ৰিকেল ইঞ্জিনিয়াৰিং , ইনষ্ট্ৰুমেণ্টেশ্বন ইঞ্জিনিয়াৰিং , কেমিকেল ইঞ্জিনিয়াৰিং আৰু ইলেকট্ৰনিকছ এণ্ড টেলিকমিউনিকেশ্বন ইঞ্জিনিয়াৰিং বিভাগত বি.ই. ডিগ্ৰী প্ৰদান কৰা হয়। ইয়াৰ উপৰিও মাষ্টাৰছ অফ কম্পিউটাৰ এপ্লিকেছনছ (এম.চি.এ.), ইলেকট্ৰিকেল ইঞ্জিনিয়াৰিং (এম.ই.), চিভিল ইঞ্জিনিয়াৰিং(এম.ই.), মেকালিকেল ইঞ্জিনিয়াৰিং(এম.ই.)ৰ পাঠ্যক্ৰম প্ৰদান কৰা হয়। Mechanics and Hydraulicsত পি.এইচ.ডি কৰাৰো সুবিধা ইয়াত আছে। ইয়াৰ সকলো পাঠ্যক্ৰম গুৱাহাটী বিশ্ববিদ্যালয়ৰ অধীনৰ।\n3.1 মাষ্টাৰছ অফ কম্পিউটাৰ এপ্লিকেছনছ বিভাগ\n3.2 যান্ত্ৰিক অভিযান্ত্ৰিকী বিভাগ\n3.3 অসামৰিক অভিযান্ত্ৰিকী বিভাগ\n3.4 বৈদ্যুতিক অভিযান্ত্ৰিকী বিভাগ\n3.5 সূক্ষ্ম-বিদ্যুত আৰু দূৰ-সংযোগ অভিযান্ত্ৰিকী বিভাগ\n3.6 কম্পিউটাৰ বিজ্ঞান অভিযান্ত্ৰিকী বিভাগ\n3.7 ৰাসায়নিক অভিযান্ত্ৰিকী বিভাগ\n3.8 ইণ্ডাচট্ৰিয়েল এণ্ড প্ৰডাকচন ইঞ্জিনিয়াৰিং বিভাগ\n3.9 ইনষ্ট্ৰুমেণ্টেশ্বন ইঞ্জিনিয়াৰিং বিভাগ\n4 নেচনেল কেডেট ক’ৰ্পছ, ৩০ অসম ইঞ্জিনিয়াৰিং কম্পেনী\n5 বাৰ্ষিক মহাবিদ্যালয় উৎসৱ: Pyrokinesis\nঅসম অভিযান্ত্ৰিক মহাবিদ্যালয় অসমৰ গুৱাহাটীৰ দক্ষিণ-পশ্চিম দিশৰ জালুকবাৰীত অৱস্থিত। মহাবিদ্যালয়খনৰ উত্তৰে গুৱাহাটী বিশ্ববিদ্যালয়, দক্ষিণে দীপৰ বিল, পূবে গৱৰ্ণমেণ্ট আয়ুৰ্বেদিক কলেজ আৰু পশ্চিমে অসম পুলিচ ৰেডিঅ' অ'ৰগেনাইজেশ্বন অৱস্থিত। গুৱাহাটী ৰেল ষ্টেছনৰ পৰা মহাবিদ্যালয়ৰ চৌহদলৈ প্ৰায় ৯ কিঃমিঃ, আন্তঃৰাজ্যিক বাছ আস্থানৰ পৰা ৫ কিঃমিঃ আৰু লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ, বৰঝাৰৰ পৰা প্ৰায় ৮ কিঃমিঃ।\nমহাবিদ্যালয়ত ৭টা ল'ৰাৰ, ১টা ছোৱালীৰ আৰু এটা স্নাতকোত্তৰ শিক্ষাৰ্থীৰ বাবে হোষ্টেল আছে। প্ৰত্যেক ছাত্ৰাবাসত এজনকৈ শিক্ষক পৰিদৰ্শক আছে। প্ৰত্যেক ছাত্ৰাবাসত মেচ, কমনৰূম আদি সুবিধাসমূহ আছে। ছাত্ৰাবাসসমূহৰ নিজৰ নিজৰ পুথিভঁৰাল, অধ্যয়নকক্ষ আৰু জীমনেচীয়াম আছে। ছাত্ৰাবাস সমূহ নিজৰ নিজৰ হোষ্টেল কমিটিয়ে পৰিচালনা কৰে।\nমাষ্টাৰছ অফ কম্পিউটাৰ এপ্লিকেছনছ বিভাগ\nঅসামৰিক অভিযান্ত্ৰিকী বিভাগ\nযান্ত্ৰিক অভিযান্ত্ৰিকী বিভাগ\nবৈদ্যুতিক অভিযান্ত্ৰিকী বিভাগ\nসূক্ষ্ম-বিদ্যুত আৰু দূৰ-সংযোগ অভিযান্ত্ৰিকী বিভাগ\nইণ্ডাচট্ৰিয়েল এণ্ড প্ৰডাকচন ইঞ্জিনিয়াৰিং\nকম্পিউটাৰ বিজ্ঞান অভিযান্ত্ৰিকী বিভাগ\nHumanities আৰু সমাজ বিজ্ঞান\nমাষ্টাৰছ অফ কম্পিউটাৰ এপ্লিকেছনছ বিভাগ[সম্পাদনা কৰক]\n১৯৯০ চনত এই বিভাগটো স্থাপন কৰা হয়। এই বিভাগটোৱে তিনি বছৰীয়া এম.চি.এ. পাঠ্যক্ৰম প্ৰদান কৰে। বাৰ্ষিক ৩০ জন ছাত্ৰ-ছাত্ৰীয়ে এই বিভাগত নামভৰ্তি কৰাৰ সুযোগ পায়। এই বিভাগটোৰ ছাত্ৰ-ছাত্ৰী আৰু শিক্ষক সকলৰ অনুপাত হৈছে ৩:১। এই বিভাগটোত Pentium, AMD workstations, servers সৈতে তিনিটাকৈ উন্নত মানদণ্ডৰ প্ৰয়োগশালা আছে। এইসমূহ WindowsNT, লিনাক্স, UNIX সহায়ত C, C++, C#, VB, Java, ASP.NET, Oracle, Shell programming ৰ বাবে ব্যৱহাৰ কৰা হয়। ইয়াত দ্ৰুত গতিৰ ইণ্টাৰনেট সংযোগ কৰা হৈছে।\nযান্ত্ৰিক অভিযান্ত্ৰিকী বিভাগ[সম্পাদনা কৰক]\n১৯৫৭ চনত যান্ত্ৰিক অভিযান্ত্ৰিকী বিভাগটো ইয়াত স্থাপন কৰা হৈছিল। এই বিভাগটো মহাবিদ্যালয়খনৰ আটাইতকৈ পুৰণি বিভাগ সমূহৰ মাজত অন্যতম। বাৰ্ষিক ৯০ জন ছাত্ৰ-ছাত্ৰীয়ে এই বিভাগত নামভৰ্তি কৰাৰ সুবিধা লাভ কৰে। এই বিভাগটোৰ ছাত্ৰ-ছাত্ৰী আৰু শিক্ষক সকলৰ অনুপাত হৈছে ৫:২। এই বিভাগটোৱে মেকানিকেল বিভাগত চাৰি বছৰীয়া বি.ই. ডিগ্ৰীৰ পাঠ্যক্ৰম প্ৰদান কৰে। এই বিভাগটোৰ নিজা প্ৰয়োগশালা আৰু পুথিভঁৰাল আছে। বহু অভিজ্ঞ শিক্ষকবৃন্দৰ প্ৰচেষ্টাত বহুতো সুদক্ষ মেকানিকেল অভিযন্তা ইয়াৰপৰা উত্তীৰ্ণ হৈ বিভিন্ন ঠাইত সংস্থাপন লাভ কৰিছে।\nঅসামৰিক অভিযান্ত্ৰিকী বিভাগ[সম্পাদনা কৰক]\n১৯৫৬ চনত অসামৰিক অভিযান্ত্ৰিকী বিভাগটো স্থাপন কৰা হয়। এই বিভাগটোৱেই হৈছে মহাবিদ্যালয়খনৰ স্থাপিত হোৱা প্ৰথম বিভাগ। বহু অভিজ্ঞ শিক্ষকবৃন্দ আৰু উন্নত মানৰ প্ৰয়োগশালা এই বিভাগটোত আছে। এই বিভাগটোৰ ছাত্ৰ-ছাত্ৰী আৰু শিক্ষক সকলৰ অনুপাত হৈছে ৩:১। এই বিভাগত বাৰ্ষিক ৯০ জন ছাত্ৰ-ছাত্ৰীয়ে বি.ই. ডিগ্ৰী পাঠ্যক্ৰম আৰু ২৫ জন ছাত্ৰ-ছাত্ৰীয়ে এম.ই. ডিগ্ৰীৰ পাঠ্যক্ৰমত নামভৰ্তি কৰাৰ সুবিধা লাভ কৰে। ইয়াৰ উপৰিও এই বিভাগটোৱে Soil Mechanics and Hydraulicsত পি.এইচ.ডি ডিগ্ৰী প্ৰদান কৰে।\nবৈদ্যুতিক অভিযান্ত্ৰিকী বিভাগ[সম্পাদনা কৰক]\n১৯৫৭ চনত বৈদ্যুতিক অভিযান্ত্ৰিক বিভাগটো দ্বিতীয়তো বিভাগ হিচাবে স্থাপন কৰা হয়। বাৰ্ষিক ৯০ জন ছাত্ৰ-ছাত্ৰীয়ে এই বিভাগত নামভৰ্তি কৰাৰ সুবিধা লাভ কৰে। এই বিভাগটোৰ ছাত্ৰ-ছাত্ৰী আৰু শিক্ষক সকলৰ অনুপাত হৈছে ৫:১। এই বিভাগটোৱে ইলেকট্ৰিকেল বিভাগত চাৰি বছৰীয়া বি.ই. ডিগ্ৰীৰ পাঠ্যক্ৰম প্ৰদান কৰে। এই বিভাগটোৱে পাৱাৰ ছিষ্টেম (power system)ত স্নাতকোত্তৰ ডিগ্ৰীও প্ৰদান কৰে। এই বিভাগটোত গৱেষণাৰ বাবে সা-সুবিধা প্ৰদান কৰা হয়।\nসূক্ষ্ম-বিদ্যুত আৰু দূৰ-সংযোগ অভিযান্ত্ৰিকী বিভাগ[সম্পাদনা কৰক]\n১৯৮৪ চনত সূক্ষ্ম-বিদ্যুত আৰু দূৰ-সংযোগ অভিযান্ত্ৰিকী বিভাগটো স্থাপন কৰা হয়। এই বিভাগটোৱে কিংকৰণীয় আৰু দুৰসংযোগ অভিযান্ত্ৰিক বিভাগত চাৰি বছৰীয়া বি.ই. ডিগ্ৰীৰ পাঠ্যক্ৰম প্ৰদান কৰে। অসম চৰকাৰ ৰ অধীনত এই বিভাগৰ পাঠ্যক্ৰ্ম প্ৰ্দান কৰা এইখনেই একমাত্ৰ মহাবিদ্যালয়। বাৰ্ষিক ৬০ জন ছাত্ৰ-ছাত্ৰীয়ে এই বিভাগত নামভৰ্তি কৰাৰ সুবিধা লাভ কৰে আৰু অভিজ্ঞ শিক্ষকবৃন্দৰ সহায়ত পাঠদান কৰোৱা হয়। এই বিভাগটোৰ ছাত্ৰ-ছাত্ৰী আৰু শিক্ষক সকলৰ অনুপাত হৈছে ৫:১। এই বিভাগটোৰ পাঠ্যক্ৰ্ম ত উল্লেখনীয় তথা নতুন নতুন অধ্যায়ৰ পৰিসৰ সামৰি লোৱা হৈছে। প্ৰতি বছৰে মেধাৱী ছাত্ৰ্-ছাত্ৰী সকলে এই বিভাগটোত নিজে সুমাবলৈ হেঁপাহ কৰা দেখা যায়। এই বিভাগ টোৱে ছাত্ৰ-ছাত্ৰী সকলক hardware আৰু software দুয়োধৰণে উপযুক্ত কৰি তোলে। এই বিভাগ টোৰ laboratories সমূহ হৈছে -circuit & device lab,digital electronics lab,analog communication lab,digital communication lab,advanced communication lab,microprocessor lab,microwave engineering lab,computer lab,image processing lab.\nভাৰতৰ উল্লেখনীয় অনুষ্ঠান তথা কোমপানী সমূহ্ত এই বিভাগ ৰ ছাত্ৰ-ছাত্ৰী সকলে নিজৰ স্থান পাই এই মহাবিদ্যালয়লৈ গৌৰৱ বুটলি আনিছে। এই অনুষ্ঠান সমূহ হৈছে-Centre for Development of Advanced Computing,Wipro GE,Hindustan Computers Ltd.,Infosys Technologies Ltd.,Oil India Ltd.,Oil and Natural Gas Corporation,India Satcom Ltd.,Reliance Telecom,Bhaba Atomic Research Centre,Power Grid Corporation,Indian Air Force.\nকম্পিউটাৰ বিজ্ঞান অভিযান্ত্ৰিকী বিভাগ[সম্পাদনা কৰক]\n১৯৯৮ চনৰ ২৫ আগষ্টত কম্পিউটাৰ বিজ্ঞান অভিযান্ত্ৰিকী বিভাগটো স্থাপন কৰা হয়। বৰ্তমান, ইলেকট্ৰনিকছ এণ্ড টেলিকমিউনিকেশ্বন ইঞ্জিনিয়াৰিং বিভাগ বিভাগৰ লগত এই বিভাগটো সংলগ্ন কৰা হৈছে। এই বিভাগটোৱে কম্পিউটাৰ চায়েঞ্চ এণ্ড ইঞ্জিনিয়াৰিং বিভাগত চাৰি বছৰীয়া (আঠটা ষান্মাষিক) বি.ই. ডিগ্ৰীৰ পাঠ্যক্ৰম প্ৰদান কৰে।\nএইচিৰ কাষতে থকা দীপৰ বিল ৰ দৃশ্য\nৰাসায়নিক অভিযান্ত্ৰিকী বিভাগ[সম্পাদনা কৰক]\n১৯৬৩ চনত ৰাসায়নিক অভিযান্ত্ৰিকী বিভাগটো স্থাপন কৰা হয়। বাৰ্ষিক ৬৬ জন ছাত্ৰ-ছাত্ৰীয়ে এই বিভাগত নামভৰ্তি কৰাৰ সুবিধা লাভ কৰে। এই বিভাগটো সাধাৰণতে গৱেষণা সম্বন্ধীয় কামত ব্যৱহাৰ কৰা হয়। লগতে পি.এইচ.ডি ডিগ্ৰীও প্ৰদান কৰা হয়। এই বিভাগটোৱে ৰাসায়নিক অভিযান্ত্ৰিকী বিভাগত চাৰি বছৰীয়া বি.ই. ডিগ্ৰীৰ পাঠ্যক্ৰম প্ৰদান কৰে। এই বিভাগৰ মুখ্য বিষয় সমূহ হৈছে Process Calculation, Chemical Technology, Chemical Engineering Thermodynamics, Mass Transfer Operations, Heat Transfer Operations, Chemical Reaction Engineering, Process Dynamics & Control, Petroleum Refinery Engineering & Petrochemicals, Process Equipment Design & Drawing, Fluid Flow Operation, Transport Phenomenon, Process Utilities, Process Instrumentation।\nইণ্ডাচট্ৰিয়েল এণ্ড প্ৰডাকচন ইঞ্জিনিয়াৰিং বিভাগ[সম্পাদনা কৰক]\nঅসমৰ তেল উৎপাদন খণ্ডত প্ৰডাকচন অভিযন্তাৰ চাহিদা বঢ়াৰ কাৰণে ১৯৯৮ চনত ইণ্ডাচট্ৰিয়েল এণ্ড প্ৰডাকচন ইঞ্জিনিয়াৰিংবিভাগটো স্থাপন কৰা হয়। ২০০১ চনত AICTEয়ে এই বিভাগটোক স্বীকৃতি প্ৰদান কৰে।\nইনষ্ট্ৰুমেণ্টেশ্বন ইঞ্জিনিয়াৰিং বিভাগ[সম্পাদনা কৰক]\n১৯৯৮ চনত ইয়াত ইনষ্ট্ৰুমেণ্টেশ্বন ইঞ্জিনিয়াৰিং বিভাগটো স্থাপন কৰা হয়। ২০০১ চনত AICTEয়ে এই বিভাগটোক স্বীকৃতি প্ৰদান কৰে। বাৰ্ষিক ২০ জন ছাত্ৰ-ছাত্ৰীয়ে এই বিভাগত নামভৰ্তি কৰাৰ সুবিধা লাভ কৰে।\nনেচনেল কেডেট ক’ৰ্পছ, ৩০ অসম ইঞ্জিনিয়াৰিং কম্পেনী[সম্পাদনা কৰক]\nঅসম অভিযান্ত্ৰিক মহাবিদ্যালয়ৰ এনচিচি বাহিনী হৈছে ৩০ অসম ইঞ্জিনিয়াৰিং কম্পেনীৰ এটা প্ৰধান অংশ। মহাবিদ্যালয়ৰ ষ্টাফচকলৰ মাজত এজন ANO আৰু এজন NCO আছে। ৩০ অসম ইঞ্জিনিয়াৰিং কম্পেনী হৈছে ১ অসম বেটেলীয়ানৰ অধীনৰ এটা বিভাগ। ইয়াৰ এনচিচিৰ কেডেট সকলে নিয়মিতভাৱে সৈন্য বাহিনীৰ পৰা প্ৰশিক্ষণ লোৱাৰ সুবিধা লাভ কৰে।\nবাৰ্ষিক মহাবিদ্যালয় উৎসৱ: Pyrokinesis[সম্পাদনা কৰক]\nPyrokinesis, হৈছে অসম অভিযান্ত্ৰিক মহাবিদ্যালয়ত আয়োজিত ৰাষ্ট্ৰীয় পৰ্য্যায়ৰ বাৰ্ষিক প্ৰযুক্তিবিদ্যা আৰু সাংস্কৃতিক উৎসৱ। উত্তৰ-পূৰ্বাঞ্চলৰ প্ৰায়বিলাক শৈক্ষিক প্ৰতিষ্ঠানৰ মাজত এই উৎসৱ জনপ্ৰিয় হৈ উঠিছে আৰু তেওঁলোকে ইয়াত অংশ গ্ৰহণ কৰে। Pyrokinesisৰ অৰ্থ হৈছে বিভিন্ন চিন্তাৰ লগ লাগি এক নতুন চিন্তাৰ উদ্ভৱ হোৱা। তিনিদিন ধৰি মহাবিদ্যালয়ত Pyrokinesisৰ অয়োজন কৰা হয়।\nTechnokinesis হৈছে এই উৎসৱৰ প্ৰযুক্তিবিদ্যা বিভাগ। ছাত্ৰ-ছাত্ৰী সকলে নিজ নিজ চিন্তা আৰু জ্ঞানৰ ব্যৱহাৰ কৰি প্ৰযুক্তিবিদ্যাৰ ক্ষেত্ৰত নিজৰ প্ৰতিভা দেখুওৱাৰ সুবিধা লাভ কৰে। ইয়াত বিভিন্ন ধৰণৰ আলোচনা চক্ৰ, কৰ্মশালা আদি অনুষ্ঠিত হয়। ইয়াত আয়োজন কৰা বিভিন্ন ইভেণ্ট সমূহৰ নাম হৈছে:\nBuildxtra: structural designing প্ৰতিযোগিতা\nBig-Gyan: আলোচনা চক্ৰ (seminar)\nTechnocracy: প্ৰযুক্তিবিদ্যাৰ প্ৰদৰ্শনী\nDeus Ex Machinima: robotics প্ৰতিযোগিতা\nWrangler: তৰ্ক প্ৰতিযোগিতা\nGrey Matters: কুইজ প্ৰতিযোগিতা\n(২০১০ বৰ্ষৰ এই প্ৰতিযোগিতাত শীৰ্ষৰ ২৫টা দলক নগদ ধনেৰে পুৰস্কৃত কৰা হৈছিল। ই আছিল ভাৰতৰ কোনো কুইজ প্ৰতিযোগিতাৰ ভিতৰত প্ৰথম। )\nCodewar: [[ছফ্টৱেৰ] প্ৰতিযোগিতা\nSkoar: gaming প্ৰতিযোগিতা\nDifferent Strokes: চিত্ৰাংকন প্ৰতিযোগিতা\nVisual Impact: আলোকচিত্ৰ (photography) প্ৰতিযোগিতা\nসাংস্কৃতিক বিভাগে ইয়াত বিভিন্ন বেণ্ডৰ মাজত প্ৰতিযোগিতা, স্থানীয় বিদ্যালয় সমূহৰ বিশেষ অনুষ্ঠানৰ আয়োজন কৰে।\n↑ 1.0 1.1 1.2 "অসম অভিযান্ত্ৰিক মহাবিদ্যালয়". http://aec.ac.in/। আহৰণ কৰা হৈছে: September 07, 2012.\n↑ "অসম অভিযান্ত্ৰিক মহাবিদ্যালয়ৰ বিভাগসমূহ". http://aec.ac.in/showpage.asp?id=125। আহৰণ কৰা হৈছে: September 07, 2012.\nPyrokinesisৰ আনুষ্ঠানিক ৱেবছাইট\nAn album containing AEC campus photos\n"https://as.wikipedia.org/w/index.php?title=অসম_অভিযান্ত্ৰিক_মহাবিদ্যালয়&oldid=229538"ৰ পৰা অনা হৈছে


বিৱৰ্তনৰ পথত ব’হাগ বিহু (লক্ষেশ্বৰ হাজৰিকা) - সাহিত্য ডট অৰ্গ\nবিহু অসমৰ লোক উৎসৱ সমূহৰ ভিতৰত প্রধান হিচাপে পৰিগণিত হৈছে অসমৰ সংস্কৃতিৰ বহল পথাৰ খনত বিহুৱেই মুখ্য ভূমিকা গ্রহণ কৰি আহিছে। বিহু অসমৰ জাতীয় উৎসৱ; ই অসমীয়া জাতিৰ আয়ুসৰেখা, প্রাণ স্বৰূপ। অসমীয়াৰ বাপতি সাহোন বিহুৰ ঐতিহ্য, পৰম্পৰা অতি প্রাচীন । বিহুৰ উৎপত্তি কেতিয়া, ক’ত, কেনেকৈ হৈছিল-এইলৈ বিভিন্ন পণ্ডিতৰ বিভিন্ন মত দেখা যায়। কিন্ত্ত এট কথা ঠিক যে বিহু মূলতঃ কৃষিভিত্তিক এটা অনুষ্ঠান। বছৰৰ ভিন ভিন ঋতুত কৃষিৰ লগত সঙ্গতি ৰাখি তিনিটা বিহু অসমত পালন কৰা হৈ আহিছে। বসন্ত কালত কৃষিৰ প্রস্তুতিৰ সময়ত ব’হাগ বিহু বা ৰঙালী বিহু, কৃষি সামৰা সময়ত অৰ্থাৎ শৰৎ কালত কাতি বিহু বা কঙালী বিহু আৰু খেতিৰ ফচল চপোৱাৰ সময়ত অৰ্থাৎ শীত কালত উদযাপিত হৈ আহিছে ভোগালী বা মাঘ বিহু। মানুহে সভ্যতাৰ পথাৰত ভৰি থৈ যিদিনাৰ পৰা খেতি কৰিবলৈ ধৰিলে তেতিয়াৰ পৰাই বিহুৰ উৎপত্তি হৈছে বুলি ধৰিব পাৰি ।\nঅতীতত সৰহ ভাগ মানুহেই আছিল কৃষিজীৱী। জীৱিকাৰ তাড়নাত তেওঁলোকে মুকলি আকাশৰ তলত, মুকলি পথাৰত, নৈৰ পাৰত, পৰ্বত-পাহাৰৰ নামনিত নতুনকৈ খেতি-বাতি কৰিবলৈ শিকিলে। দিনটোৰ বেছি সময় মুকলি প্রকৃতিৰ বুকুত কৃষিকৰ্মত জড়িত থাকিব লগা হোৱাত তেওঁলোকৰ মনত প্রকৃতিৰ প্রভাৱ আছিল গভীৰ আৰু আন্তৰিকতা অপৰিসীম। নিজৰ কষ্টোপাৰ্জিত ফচল দেখি তেওঁলোক আত্মহাৰা হৈছিল আৰু আনন্দত নৃত্য কৰিবলৈ লৈছিল । প্রকৃতিৰ ৰূপ-লাৱণ্যত মতলীয়া হৈ ডেকা গাভৰু ঢাপলি মেলিছিল মুকলি আকাশৰ বুকুলৈ; উদ্দাম নাচ-গানেৰে পথাৰ মুখৰিত কৰিছিল । তেওঁলোকে ধাৰণা কৰিছিল এইদৰে নাচ-বাগ কৰিলে খেতি পথাৰ উৰ্বৰা হয়,শস্যসম্ভৱা হয়। এইদৰে নৃত্য-গীতৰ পৰাই আহিছিল বিহুৰ ধাৰণা ।\nঅসমীয়াৰ জাতীয় উৎসৱ বিহু মূলতঃ তিনিটা হ’লেও বসন্ত কালত উদযাপিত হোৱা ৰঙালী বিহু বা ব’হাগ বিহুৱেই মুখ্য স্থান অধিকাৰ কৰিছে। সেয়ে বিহুৰ কথা ক’লে ঘাইকৈ ব’হাগ বিহুৰ কথাই মনলৈ আহে। মূলতঃ কৃষিজীৱী সমাজত উদাৰতা আৰু সমন্বয়ৰ প্রতীক বিহুক অসমীয়া সমাজৰ অন্তৰ্ভুক্ত প্রতিটো জনগোষ্ঠীয় লোকে পলন কৰে। বিহুক বিভিন্ন জনগোষ্ঠীয় লোকে বিভিন্ন নামেৰে পালন কৰে । বড়ো-কছাৰীসকলে ব’হাগ বিহুক ‘বাইছাগু’(বৈশাগু), ৰাভাসকলে ‘বায়খু’ বা “বৈশাখ দোমাহী’, ডিমাচা সকলে “বুচু” হিচাপে বিহু পালন কৰে। গোৱালপাৰৰ হাজং সকলে “লেৱাটনা” বিহু পালন কৰে। মিচিং সকলেও বিহু পাতে, হুঁচৰি গায় যদিও তেওঁলোকৰ বসন্ত উৎসৱ আলি-আই-লৃগাংহে। একেদৰে তিৱা, দেউৰী, সোণোৱাল-কছাৰী,মৰাণ সকলেও নিজস্ব পৰম্পৰাৰে বিহু পালন কৰে। নামনি অসমৰ কোচ ৰাজবংশী সকলে বিহুক বিষুৱা হিচাপে পালন কৰে। বিহুক বা বসন্ত ঋতুৰ লগত জড়িত বসন্তোৎসৱক বিভিন্ন জনগোষ্ঠীয়ে যি বুলিয়েই পালন নকৰক কিয় এইবিলাক উৎসৱৰ লগত জড়িত ৰীতি-নীতি বা লোকাচাৰ সমূহ প্রায় সকলোৰে একে।\nএকালৰ বিহু আছিল স্বতঃস্ফূৰ্ত, প্রাণময়। উদ্দাম যৌৱনৰ পাৰ ভাঙি বাৰিষাৰ ধল বাগৰাদি ডেকা-গাভৰু ঢাপলি মেলিছিল বৰগছ-জৰিগছৰ তললৈ, মুকলি পথাৰলৈ, নৈৰ পাৰলৈ । অনাখৰী চহা কবিৰ কলমেৰে নিগৰি অহা বিহুগীত বোৰৰ পৰাই ইয়াৰ উমান পাব পাৰি। ডেকা –গাভৰুৱে বেলেগে বেলেগে মুকলি পথাৰত ৰাতি বিহু মাৰিছিল। ন-কুঁহিপাতে জাতিষ্কাৰ হৈ পৰা বৰগছৰ তলত বিহু মাৰি থকা গাভৰুজাকক কোনোবা দুষ্ট বিহুৱা ডেকাই জোকালে বিহুৱতী গাভৰুৱে তাৰ প্রত্যুত্তৰ দিছিল এনেদৰে-\n“আহোঁ বৰতলে যাওঁ বৰতলে\nবৰৰে ধপলা পাত;\nবৰগছৰ তলতে জোকাই মোক নল’বি\nওলাব অমাতৰ মাত”।\nবিহুগীত বোৰত পৰ্বত-পাহাৰ, নৈ-জান-জুৰি, হাবি-বন, গছ-বিৰিখ আদি প্রকৃতিৰ প্রায়বোৰ সম্পদৰ বৰ্ণনা পোৱা যায়। যেনে- পৰ্বতৰ ঢেকীয়া-লিহিৰিপতীয়া- দেখি ল’বৰ মন যায়; নৈৰ পাৰে পাৰে নলৰে গজালি-তাতে ক’লা গৰু চৰে; পাহাৰ বগাই বগাই কপৌফুল আনিছোঁ—- ইত্যাদি। এইবিলাকে এসময়ত বিহু গছতলত, নৈৰ পাৰ, পথাৰ, পাহাৰৰ নামনিত সীমাবদ্ধ থকা বুলি বুজিব পাৰি ।\nসময়ৰ পৰিৱৰ্তনৰ সোঁতত হাতে হাত ধৰি সংস্কৃতিও আগবাঢ়ি যায়। সংস্কৃতিয়ে ৰূপ সলায়। এয়া চিৰা-চৰিত পৰিঘটনা। সময়ৰ সোঁতত বিহু আহি আহি বিৱৰ্তনৰ বিভিন্ন স্তৰ অতিক্রমি আজিৰ অৱস্থা পাইছেহি। স্বাধীনতাৰ আগৰ আৰু স্বাধীনোত্তৰ কালৰ বিহুৰ মাজত যথেষ্ট পাৰ্থক্য বিদ্যমান। সেইদৰে ৰাজনৈতিক, অৰ্থনৈতিক, সামাজিক আদি বিভিন্ন পটভূমিত বিহুৰ স্বকীয় বৈশিষ্ট্যত কিছু আঁচোৰ পৰাটোৱেই স্বাভাৱিক । এসময়ৰ গছতলৰ, মুকলি পথাৰৰ বিহু আহি ঘৰৰ চোতাল পালেহি। আহোম স্বৰ্গদেউ ৰুদ্রসিংহই প্রথমে পথাৰৰ, গছতলৰ পৰা বিহু বুটলি আনি ৰংঘৰৰ বাকৰি পোৱালেহি । এইদৰে বিহুৱে ৰাজকীয় মৰ্যাদা পালে আৰু তেতিয়াৰ পৰাই বিহু অসমীয়াৰ জাতীয় উৎসৱ হিচাপে পৰগণিত হৈ আহিছে। ৰংঘৰৰ বাকৰিৰ পৰা বিহু ক্রমে ৰজাঘৰ, ডা-ডাঙৰীয়া সকলৰ ঘৰ আৰু পিচত আনসকলো প্রজা ঘৰলৈ বিয়পি পৰিল। এইদৰে বিহু আহি ঘৰৰ চোতাল পালেহি। গৃহস্হই আদৰি ল’লে। কালক্রমত বিহু অসমীয়াৰ জাতীয় জীৱনৰ লগত একাত্ম হৈ পৰিল। কালক্রমত বিহু আহি মঞ্চ পালেহি। ১৯৫১ চনতে প্রথমে গুৱাহাটীৰ লতাশিল পথাৰত মঞ্চ বিহু উদযাপিত হয় বুলি কোৱা হয়। ক্রমে প্রসাৰ লাভ কৰি আজি অসমৰ সৰ্বত্রতে মঞ্চবিহু( বিহু সন্মিলনী)উদযাপিত হ’ব লাগিছে।\nবিহু ঘৰৰ চোতালতে হওক বা মঞ্চতেই হওক বিহুৰ প্রকৃত ঐতিহ্য, পৰম্পৰা, ঐক্য, সংহতি বা তাৎপৰ্য কিমান দূৰ ৰক্ষিত হৈছে সেয়াহে আচল কথা। ব’হাগ বিহু বা ৰঙালী বিহু সাধাৰণ দৃষ্টিত ৰং-তামাচা,আনন্দৰ উৎসৱ হ’লেওই মূলতঃ কৃষিভিত্তিক উৎসৱ। ইয়াৰ লগত বহুতো ৰীতি-নীতি বা লোকাচাৰ জড়িত হৈ আছে। এইবোৰ পৰম্পৰাগত ভাৱে সমাজত চলি আহিছে। কিন্তু পৰিতাপৰ কথা যে পৰিবৰ্ত্তৰ বা-মাৰলিত বিহুৱে স্বকীয়তা বহু পৰিমাণে হেৰুৱাই পেলাইছে। বৰ্ত্তমান বিহু পালনৰ ছবি আৰু আমি সৰুতে দেখা বিহুৰ ছবিৰ মাজত যথেষ্ট পাৰ্থক্য দেখা যায়। আজিচোন গাত বিহু বিহু নালাগেই। আগৰ যি মাদকতা, বিহুৰ উখল-মাখল প্রস্তুতি সেয়া আজি নাই যেন ভাৱ হয়। যেন সকলোতে কৃত্রিমতা । বিহু যিহেতু কৃষি কৰ্মৰ লগত জড়িত, সেয়ে বিহুৱে সহজ-সৰল চহা জীৱনৰ এখন ছবিকে আমাৰ চকুৰ আগত দাঙি ধৰে । চহা জীৱনৰ সহজ- সৰল জীৱন যাত্রা প্রণালী, খেতি-বাতি, গৰু-ম’হ, ছাগলী, হাঁহ-পাৰৰে পৰিপূৰ্ণ এখন ঘৰ, বাৰীৰ পাণ-তামোল, লেটেকু-পনীয়ল, আম-কঁঠাল, বাঁহ- কাঠেৰে ভৰা এখন আদৰ্শৱান গৃহস্থালি য’ত থাকে এটা গাঁৱলীয়া শান্ত পৰিৱেশ তেনে এখন ছবিহে বিহুৱে প্রতিফলিত কৰে। চহা অনাখৰী কবিৰ বিহুগীত বোৰেও তাকেই বহন কৰি আহিছে।ব’হাগ বিহুৰ লগত জড়িত হৈ আছে খেতিয়কৰ নাঙল-গৰু, তাঁতশাল, ঢেঁকীশাল, বৰঘৰ, মাৰলঘৰ, চ’ৰাঘৰ, গোহালি ঘৰ, বাৰীৰ তামোল-পাণ,জেতুকা, মাখিয়তী, দীঘলতী; কপৌ, তগৰ, নাহৰ, কেতেকী আদি না না তৰহৰ ফুল; নৈ-জান-জুৰি আৰু কুলি-কেতেকী- বিহুৱতীৰ মন ভুলোৱা সুললিত মাত।\nউৰুঙা ফাগুনৰ সুৰুঙাৰে ঋতুৰাজ বসন্তৰ আগমন ঘটাৰ লগে লগে গাঁৱৰ ডেকা গাভৰুৰ মনবোৰ কমোৱা তুলাৰ দৰে উৰো উৰো কৰে। সেয়ে বিহু গীতত কৈছে-“ঘৰতো নবহে মন সমনীয়া/পৰতো নবহে মন; কমোৱা তুলাবোৰ যেনেকৈ উড়িছে তেনেকৈ উড়িবৰ মন”। সোমাল চ’তৰ পৰাই বিহুৰ প্রস্তুতি চলে। বুঢ়া-মেথা, ডেকা সকলোৱে ঢোল পেঁপা, গগনা, টকা, সুতুলি, বাঁহী আদি তৈয়াৰ কৰাত লাগে। আমি ল’ৰাহঁতে হাবি পিতনিৰ পৰা বিচাৰি অনা তৰাৰে দেউতাহঁতে গৰুৰ বাবে নতুন পঘা তৈয়াৰ কৰাত লাগে। খেতিৰ আহিলা নাঙল, যুৱলি, মৈ আদি বনোৱা বা মেৰামতি কৰাত লাগে। বিহুলৈ কেইদিন মান থকাৰ পৰাই ডেকা-গাভৰুৱে বিহুৰ আখৰা কৰে। জীয়ৰী-বোৱাৰীহঁতে তাঁতশালত গামোচা লগাই ভমকা ফুল বাচি সপোন ৰচে। কেতয়াবা তাঁতৰ পাতত বহি প্রেমিক চেনাই আহিছে বুলি পদূলিলৈ চাওঁতে তাঁতত আউল লাগে। বহোঁ তাঁতৰ পাতত চকু আলিবাটত মাকো সৰি সৰি পৰে-অৱস্হা হয়। মৰমৰ দীঘেদি চেনেহৰ বাণিৰে-হেঁপাহৰ আঁচুৰে বোৱা বিহুৱান(গামোচা)খনি প্রিয়জনক বিহুৰ দিনা উপহাৰ দিব পৰাটো অসমীয়া শিপিনীৰ গৌৰৱৰ কথা। সেয়ে তাঁত ব’ব, ফুল তুলিব নজনা তিৰোতা সকলক একাজী বা থুপৰী বুলি উপহাস কৰা দেখা যায়। বিহুলৈ কেইদিনমান থকাৰ পৰাই ঘৰে ঘৰে ঢেঁকীত চিৰা, সান্দহ, পিঠা খুন্দাৰ ধুম উঠে। জ্যেষ্ঠজনক বিহুৰ দিনা শৰাইত গামোচা, তামোল-পাণ দি সেৱা জনাই হাতীখুজীয়া বাটিত ম’হৰ থমথমীয়া এঠাদৈ এবাটিৰে সুন্দৰ জলপান পৰিৱেশন কৰাটো এটা সুন্দৰ পৰম্পৰা আছিল। জ্যেষ্ঠসকলে সৰুক আশীৰ্বাদ দিছিল। ইয়াত এটা আত্মীয়তা, প্রীতি, শ্রদ্ধা, মৰম ফুটি উঠিছিল। আজিৰ ছোৱালীয়ে ৰোৱা-তোলাৰ লগত সম্পৰ্ক নাৰাখে, তাঁতশাল কি বস্তু চিনি নাপায়। আজিৰ কেৰিয়াৰ সন্ধানী নৱ-প্রজন্মই এইবিলাক শিকাৰ প্রয়োজন বোধ নকৰে। আজিৰ আভিজাত্যত উটি-ভাহি থকা নগৰীয়া বোৱাৰীয়ে জ্যেষ্ঠজনক সন্মান জনাই এখনি গামোচা শৰাইত দি সেৱা কৰিবলৈ দ্বিধাবোধ কৰে। এইবিলাকে বিহুৰ পৰম্পৰা ম্লান কৰিছে। আজি ঘৰে ঘৰে ঢেঁকীৰ গুমগুমনি শুনিবলৈ পোৱা নাযায়। কাৰণ ওচৰতে সহজলভ্য মিল আছেই যেতিয়া কোনে ৰাতি দূপৰলৈ ঢেঁকীত চিৰা, সান্দহ খুন্দি নাইবা পানী দিয়া বৰা চাউল উলিয়াই কষ্ট কৰিব? আজিকালি বেচিভাগ বজাৰৰ চিৰা, পিঠা, মিঠাইৰে বিহু পালন কৰা হয়। “বিহুৱান” খনো আহে বাহিৰৰ পৰাহে। আজি চ’ত মহীয়া “তাঁতৰ খিটখিটনি, মাকোৰ ঘিটঘিটনি , দোৰ্পতিৰ শুৱলা মাত” শুনা নাযায়। এতিয়া হয়তো ঢোলৰ মাত শুনি আমাৰ লাহৰীহঁত গছকত যঁতৰ ভাঙি যাবলগীয়া নহয়। “বহোঁ তাঁতৰ পাতত/ চকু আলিবাটত-মাকো সৰি সৰি পৰে” লেখিয়াও নহয়, কিয়নো আজিৰ জীয়ৰীহঁতে তাঁত ব’বই নাজানে। আজিৰ গাভৰুৱে হয়তো বাৰান্দাৰ ৰেলিঙত ধৰি বাইক লৈ বয়ফ্রেণ্ড আহিছেনে নাই তাৰ প্রতিহে চকু ৰাখিব। ঠিক তেনেকৈ আজিৰ ডেকাই নকয়-“হাললৈ লিখিলে মোকে ঐ লাহৰী-কোৰলৈ লিখিলে মোক; তিনি আঙুল কপালত বিধাতাই লিখিলে তোলৈ নিলিখিলে মোক”। আজিৰ ল’ৰাহঁতে হাল-কোৰ, নাঙল-যুৱলি এইবোৰৰ লগত সম্পৰ্ক নাৰাখে। হয় পঢ়া-শুনাত আগবাঢ়ি গৈছে, নহয় কোনোবাই ধিতিঙালি মাৰি কটাইছে। বৰ্তমান যুগৰ নগৰীয়া পৰিৱেশত বা গাঁৱত থাকিও নগৰীয়া ঢঙত থকা প্রায়বোৰ পৰিয়ালৰে নাই গৰু, নাই তাঁতশাল, নাই ঢেঁকী, নাই এখন ফল-মূল-তামোল-পাণেৰে নদন-বদন চৌহদ। জনসংখ্যা বৃদ্ধি আৰু অৰ্থনৈতিক অগ্রসৰতাইও ইয়াত ইন্ধন যোগাইছে। আজিৰ নৱ-প্রজন্মই বিহুৰ লগত জড়িত পৰম্পৰা, লোকাচাৰবোৰৰ লগত পৰিচিত নহয় বা অন্ধবিশ্বাস বুলি উৰুৱাই দিয়ে। বিহু নচাটো আওপুৰণি প্রথা বুলি গণ্য কৰে । তেওঁলোকে পশ্চিমীয়া সংস্কৃতিৰ প্রতিহে বেচি আগ্রহী। গাঁৱে- ভূঞে হুঁচৰি গোৱা প্রথাও প্রায় উঠিয়েই গ’ল। আজিকালি মানুহে ল’ৰা-ছোৱালীৰ ভবিষ্যৎ কেৰিয়াৰ লৈ ব্যস্ত। সেয়ে বিহু কেতিয়া আহিল, কেতিয়া গ’ল গমকে নোপোৱাৰ দৰে হৈছে। ডেকা –গাভৰুৰ মনতো নাই উছাহ- উদ্দীপনা; নাই ৰাইজাই কৰা মন; উদ্দাম যৌৱনৰ পাৰ ভাঙি যোৱা মন উতলোৱা পৰিৱেশো নাই। বৰ্ত্তমান ঢোল- পেঁপা,\nগগনা, বাঁহী, সুতুলি বজাব জনা বা বনাব জনা ডেকা গাভৰু পাবলৈ প্রায় নাইকিয়া হৈ আহিছে। বিহু সংস্কৃতিৰ লগত জড়িত বিভিন্ন বাদ্যযন্ত্র, চহাৰ কেকোঁৰা নাঙল-যুৱলি, শিপিনীৰ তাঁতশাল আৰু বিভিন্ন সঁজিলি যাদুঘৰতহে বিচাৰিব লগীয়া দিন আহিছে। অতিকৈ আদৰৰ গামোচা(বিহুৱান) খনো অনা অসমীয়াই বাহিৰৰ পৰা যোগান ধৰি আছে।\nএইবিলাক দিশ বিচাৰ কৰি চালে দেখা যায় আজিৰ মঞ্চ বিহু বা বিহু সন্মিলন বিলাকে কৃত্রিমভাৱে হ’লেও ব’হাগৰ বতৰত বিহু সংস্কৃতি বা পৰম্পৰা ধৰি ৰাখিবলৈ চেষ্টা চলোৱা দেখা যায়। মঞ্চত অসমীয়াৰ আদৰৰ গামোচা, জাপি, শৰাই, নাঙল-যুৱলি, কুলা-চালনী, ভঁৰালঘৰ, উঘা-চেৰেকী, জকাই-খালৈ; পদূলিমুখৰ নঙলা, তামোল-পাণৰ বাৰী আদি সজাই এটি চহা জীৱনৰ ছবি ফুটাই তোলা হয়। মঞ্চতে বৰগছ, জৰিগছৰ ডাল ৰুই তাত কপৌফুল বান্ধি গছতলৰ বিহুৰ পৰিৱেশ সৃষ্টিৰ প্রয়াস কৰা দেখা যায়। আজিৰ তথাকথিত বিহু সন্মিলনী বিলাকে লাখ লাখ টকা খৰচ কৰি ব’হাগী উৎসৱ, বসন্তোৎসৱ, ৰঙালী বিহু, ব’হাগী বিদায় যি নামেৰেই বিহু পালন নকৰ কিয় এইবিলাকত বিহুৰ প্রকৃত ছবিখন, সংস্কৃতি-পৰম্পৰা, ঐতিহ্য কিমান দূৰ ৰক্ষিত হৈছে সেয়া সন্দেহজনক। কিন্তু এটা কথা ঠিক যে আজিৰ ব্যস্ততাপূৰ্ণ জীৱনত মানুহক এদিনৰ বাবে হ’লেও আনন্দ বা আমোদ দি মনৰ অৱসাদ দূৰ কৰিবলৈ সক্ষম হৈছে। এইফালৰ পৰা উদ্যোক্তাসকল শলাগৰ পাত্র। তথাপি উদ্যোক্তাসকল সমালোচনাৰ উৰ্দ্ধত নহয়। প্রায়ে অভিযোগ শুনা যায় উদ্যোক্তাসকলে ৰাজহুৱা ধনৰ অপচয় কৰে বা সঠিকভাৱে সঠিক সময়ত হিচাপ-নিকাচ দাখিল নকৰে। তেনে হোৱা অনুচিত। সংস্কৃতি ধৰি ৰাখিবলৈ গৈ অপসংস্কৃতিৰ আশ্রয় ল’ব নালাগে। বিহু হ’ল একতাৰ, সংহতিৰ প্রতীক। বিহুৱে যাতে ঐক্য, সংহতি আৰু প্রীতিৰ এনাজৰীডাল কটকটীয়া কৰি ধৰি ৰাখিব পাৰে তাৰ প্রতি লক্ষ্য ৰখা উচিত।\nআজিকালি বিহু মঞ্চৰ উপৰিও কেছেট, চিডিত আৱদ্ধ হৈ পৰিছে । আগতে চ’তত কুলিয়ে মাতিলে, মাজৰাতি কেতেকীৰ বিননি শুনিলে, ঢেঁকীত চিৰা-সান্দহ খুন্দিলে, শিপিনীৰ তাঁতত গামোচাযুতি দেখিলে, মৰা গৰুৰ চালে বেবালে, শিমলু তুলা বোৰ উৰিলে বিহু বিহু লাগে; দেহা সাতখন আঁঠখন কৰে । আজিকালি বজাৰে-সমাৰে দোকানে- পোহাৰে মাঘ-ফাগুন মানৰ পৰাই কেছেট-চিডিত বিহু শুনা যায়; তথাপিচোন বিহু বিহু নালাগে গাত। বিহুৰ স্বতঃস্ফূৰ্ত আবেদন নাইকিয়া হৈ পৰিছে। কেছেট-চিডিত বিহুৰ আপুৰুগীয়া নাম সংৰক্ষিত হ’লেও প্রকৃত সুৰ- সঞ্চাৰ ধৰি ৰাখিব পৰা নাই। কিছুমান নাম বিকৃত হৈ পৰিছে। আজিকালি ভিচিডি বিলাকত বিহুৰ যি অভিনয়মূলক অনুষ্ঠান পৰিৱেশন কৰা হয়, তাত বিহু পালনৰ প্রকৃত ছবিখন দেখিবলৈ পোৱা নাযায়। আজিৰ নৱ-প্রজন্মই ভিচিডিত বিহুৰ কৃত্রিম ৰূপহে দেখা পাইছে। সেয়ে এইবিলাক প্রস্তুত কৰোঁতে এইবিলাক কথালৈ চকু দিব লাগে। কোনো কাৰণতে যাতে অপসংস্কৃতি প্রচাৰ নহয়, তাৰবাবে যত্নপৰ হ’ব লাগে। কাৰণ এইবিলাক প্রচাৰৰ একোটা মাধ্যম; অসমৰ বাহিৰতো এইবিলাক যায়। সেয়ে এইবিলাকে যাতে অসমৰ থলুৱা কলা- সংস্কৃতি, সাজ-পাৰকে ধৰি নিভাঁজ বিহুৰ চিত্র বহন কৰে তাৰ প্রতি লক্ষ্য ৰাখিব লাগে। মুঠতে বিহুৰ ঐতিহ্য, পৰম্পৰা, সাজ-পাৰ, নামৰ সুৰ-সঞ্চাৰ আৰু আচাৰ-নীতি সকলো অটুট ৰাখিব পাৰলেহে আজিৰ মঞ্চ বিহু, কেছেট বা ভিচিডি বিহু সংস্কৃতি পালন-পৰিৱেশন আৰু প্রচাৰৰ সাৰ্থকতা থাকিব। অন্যথা বিৱৰ্তনৰ চাকনৈয়াত বিহুৱে নিজৰ অস্তিত্ব হেৰুৱাই পেলাব। বিহু ঘৰৰ চোতালতে হওক, মঞ্চতে হওক বা কেছেট চিডিতে হওক আমি অসমীয়া হিচাপে চিনাকি দিবলৈ হ’লে আমি আমাৰ এই হিয়াৰ আমঠু, বাপতি সাহোন জাতীয় উৎসৱটি জীয়াই ৰাখিবই লাগিব। নহ’লে আমাৰ জাতি সত্বা, মান-সন্মান থাকিব ক’ত? সেয়ে বিহুগীতৰ ভাষাৰেই ক’ব পাৰি –\n“ বিহুটি আদৰৰ বিহুটি সাদৰৰ\nবিহুটি অসমৰ প্রাণ;\nনাথাকে অসমৰ মান”।\n← দাপোণ (অনুপমা বৰগোহাঁই)\nঅপমৃত্যু : দিগন্ত কুমাৰ ভট্টাচাৰ্য →\nশিক্ষিতৰ লজ্জা : জাতিভিত্তিক সংৰক্ষণ ব্যৱস্থা – বিজু সেনাপতি


2Ch 10 | AsmULB | STEP | পাছত ৰহবিয়াম চিখিমলৈ গ’ল; কিয়নো তেওঁক ৰজা পাতিবলৈ গোটেই ইস্ৰায়েল চিখিমলৈ গৈছিল।\nদহ ফৈদৰ বিদ্ৰোহ। ৰহবিয়ামৰ ৰাজত্ব।\n1পাছত ৰহবিয়াম চিখিমলৈ গ’ল; কিয়নো তেওঁক ৰজা পাতিবলৈ গোটেই ইস্ৰায়েল চিখিমলৈ গৈছিল। 2এনেতে নবাটৰ পুত্ৰ যাৰবিয়ামে সেই বাৰ্ত্তা পালে, (কিয়নো তেওঁ মিচৰত আছিল, চলোমন ৰজাৰ ভয়ত তেওঁ মিচৰলৈ পলাই গৈছিল); তাৰ পাছত তেওঁ মিচৰৰ পৰা উলটি আহিল৷\n3কিয়নো লোকসকলে মানুহ পঠিয়াই তেওঁক মতাই আনিছিল; তাৰ পাছত যাৰবিয়াম আৰু গোটেই ইস্ৰায়েলে আহি ৰহবিয়ামক এই কথা ক’লে, 4“আপোনাৰ পিতৃয়ে আমাৰ ওপৰত সহিব নোৱাৰা যুৱলি দি গ’ল৷ এই হেতুকে আপোনাৰ পিতৃয়ে আমাক যি সহিব নোৱাৰা দাস্যকৰ্ম্মত লগাই দি গধুৰ যুৱলি দি গ’ল, আপুনি তাৰ কিছু লঘূ কৰক, তেতিয়া আমি আপোনাৰ দাস হৈ থাকিম।” 5তেতিয়া ৰহবিয়ামে তেওঁলোকক ক’লে, “তিনি দিনৰ পাছত তোমালোকে আকৌ মোৰ ওচৰলৈ আহিবা।” তেতিয়া লোকসকল গুচি গ’ল।\n6পাছত ৰজা ৰহবিয়ামে তেওঁৰ পিতৃ চলোমন জীৱিত থকা কালত যি বৃদ্ধসকল তেওঁৰ আগত থিয় দি আছিল তেওঁলোকৰ লগত মন্ত্ৰণা কৰি সুধিলে, “মই সেই লোকসকলক উত্তৰ দিবলৈ তোমালোকে কি পৰামৰ্শ দিয়া?” 7তেওঁলোকে তেওঁক ক’লে, “আপুনি যদি সেই লোকসকললৈ মৰমীয়াল হৈ তেওঁলোকক সন্তুষ্ট কৰে আৰু তেওঁলোকক ভাল কথা কয়, তেন্তে তেওঁলোক চিৰকাললৈকে আপোনাৰ দাস হৈ থাকিব।”\n8কিন্তু ৰহবিয়ামক বৃদ্ধসকলে দিয়া পৰামৰ্শ অৱজ্ঞা কৰি, যিসকল তেওঁৰে লগত একে সমানে ডাঙৰ-দীঘল হোৱা ডেকাসকল তেওঁৰ আগত থিয় দি আছিল, তেওঁলোকৰ সৈতে মন্ত্ৰণা কৰিলে। 9তেওঁ তেওঁলোকক ক’লে, “মোৰ আগত কোৱা সেই লোকসকলক আমি উত্তৰ দিবৰ বাবে তোমালোকে কি পৰামৰ্শ দিবা, সেই লোকসকলে মোক এইদৰে ক’লে, বোলে, ‘আপোনাৰ পিতৃয়ে আমাৰ ওপৰত যি যুৱলি দি গ’ল, তাৰ কিছু লঘূ কৰক’?”\n10তেওঁৰ একে সমানে ডাঙৰ-দীঘল হোৱা সেই ডেকাসকলে তেওঁক ক’লে, “আপোনাৰ পিতৃয়ে আমাৰ ওপৰত গধুৰ যুৱলি দি গ’ল কিন্তু আপুনি তাৰ কিছু লঘূ কৰক বুলি আপোনাৰ আগত কোৱা লোকসকলক সেই কথা কওঁক, ‘মোৰ কেঞা আঙুলিটো মোৰ পিতৃৰ ককালতকৈয়ো ডাঙৰ। 11এই হেতুকে শুনা, মোৰ পিতৃয়ে তোমালোকৰ ওপৰত গধূৰ যুৱলি দি গ’ল, কিন্তু মই তাক পুনৰ গধূৰ কৰিম৷ মোৰ পিতৃয়ে তোমালোকক চাবুকেৰে শাস্তি দিছিল, কিন্তু মই হ’লে তোমালোকক কেকুৰা বিছাৰে শাস্তি দিম’, এইদৰেই আপুনি তেওঁলোকক কওক৷”\n12পাছত “তৃতীয়দিনা মোৰ ওচৰলৈ আকৌ আহিবা”, ৰজাই কোৱা এই কথাৰ দৰেই যাৰবিয়াম আদি সকলো লোক তৃতীয় দিনা ৰহবিয়ামৰ ওচৰলৈ আহিল। 13তাতে ৰজাই তেওঁলোকক টান টান কথাৰে উত্তৰ দিলে; ৰহবিয়াম ৰজাই বৃদ্ধসকলৰ পৰামৰ্শ অৱজ্ঞা কৰিলে৷ 14সেই ডেকাসকলৰ পৰামৰ্শ অনুসাৰে তেওঁলোকক তেওঁ এই কথা কলে,\n“মোৰ পিতৃয়ে তোমালোকক দিয়া যুৱলি তাতোকৈ অধিক গধুৰ কৰিম; ইয়াত মই পুনৰ যোগ দিম৷\nমোৰ পিতৃয়ে তোমালোকক চাবুকেৰে শাস্তি দিছিল, কিন্তু মই হ’লে তোমালোকক কেঁকুৰা-বিচাৰে শাস্তি দিম।”\n15এইদৰে ৰজাই লোকসকলৰ কথা নুশুনিলে; কিয়নো চীলোনীয়া অহিয়াৰ দ্বাৰাই দিয়া নবাটৰ পুত্ৰ যাৰবিয়ামক যিহোৱাই কোৱা নিজ বাক্য সিদ্ধ কৰিবৰ অৰ্থে ঈশ্বৰৰ পৰাহে এই ঘটনা ঘটিল।\n16যেতিয়া ইস্ৰায়েলৰ লোকসকলে দেখিলে যে, ৰজাই তেওঁলোকৰ কথা শুনা নাই তেতিয়া তেওঁলোকে ৰজাক উত্তৰ দিলে আৰু ক’লে, “দায়ূদৰ ওচৰত আমাৰ কি অংশ আছে? যিচয়ৰ পুত্ৰৰ ওচৰত আমাৰ কোনো অধিকাৰ নাই! হে ইস্ৰায়েল, তোমালোকে নিজ নিজ তম্বুলৈ যোৱা৷ হে দায়ূদ, তুমি এতিয়া নিজ বংশলৈ চোৱা।” এইদৰে সমুদায় ইস্ৰায়েল নিজ নিজ তম্বুলৈ পুনৰ উভতি গ’ল।\n17কিন্তু যিহূদাৰ নগৰবোৰত বাস কৰা ইস্ৰায়েলৰ সন্তানসকলৰ ওপৰত হ’লে ৰহবিয়ামে ৰাজত্ব কৰি থাকিল। 18পাছত ৰজা ৰহবিয়ামে বন্দী-কাম কৰাসকলৰ অধ্যক্ষ হদোৰামক পঠিয়াওতে, ইস্ৰায়েলৰ সন্তানসকলে তেওঁলৈ এনেদৰে শিল দলিয়ালে যে, যাৰ ফলত তেওঁ তাতে মৰিল৷ ৰজা ৰহবিয়ামে নিজৰ ৰথত উঠি বেগাবেগীকৈ যিৰূচালেমলৈ পলাই গ’ল। এইদৰে ইস্ৰায়েলে দায়ূদৰ বংশৰ বিৰুদ্ধে আজিলৈকে সেই ভাবেৰেই বিদ্ৰোহ আচৰণ কৰি আছে।


চন্দ্ৰগ্ৰহণ আৰু আমাৰ ধাৰণা : — Vikaspedia\nচন্দ্ৰগ্ৰহণ আৰু আমাৰ ধাৰণা :\nচন্দ্ৰগ্ৰহণ কি? কত? কিয়?\nমহাকৰ্ষণ; মাধ্যাকৰ্ষণ -\nচন্দ্ৰগ্ৰহণ, সূৰ্য্যগ্ৰহণ একোটা প্ৰাকৃতিক ঘটনা৷ ২৭ জুলাইৰ নিশা শতিকাৰ দীৰ্ঘতম চন্দ্ৰগ্ৰহণ পৰিঘটনা দৃশ্যমান হৈছিল৷ এই লৈ মানুহৰ মাজত নানা আলোচনা বিলোচনা৷ ফেচবুক, হোৱাতচাপত অন্ধবিশ্বাসীৰ বিভিন্ন মেছেজ৷ একৈশ শতিকাৰ মানুহৰ মনৰ পৰা এতিয়াও গ্ৰহণক লৈ চলি থকা অন্ধবিশ্বাসবোৰ আতৰা নাই৷ আজিকালি অন্ধবিশ্বাস বোৰ অলপ উন্নত হোৱাও দেখা গৈছে৷ আমাৰ দৰে ওভোটাকৈ ধৰা মানুহক বুজাবলৈ অন্ধবিশ্বাস বোৰ বিজ্ঞান সন্মত ভাবে বুজাবলৈ চেষ্টা কৰা হৈছে৷\nপৃথিবীয়ে নিজ কক্ষপথত সূৰ্যৰ চাৰিওফালে ঘূৰে আৰু চন্দ্ৰই নিজ কক্ষপথত পৃথিবীৰ চাৰিওফালে ঘূৰে৷ এনেদৰে ঘূৰি থাকোতে সূৰ্য, পৃথিবী আৰু চন্দ্ৰ একেৰেখাত উপনীত হলে পৃথিবীৰ ছাঁ চন্দ্ৰৰ পৃষ্ঠত পৰে৷ ফলত পৃথিৱীৰ পৰা চন্দ্ৰটো কিছুসময় নেদেখা হৈ পৰে৷ ইয়াকে চন্দ্ৰগ্ৰহণ লগা বুলি কোৱা হয়৷\nকথাটো মন কৰিব পৃথিবীৰ যিটো ফালে সূৰ্যৰ পোহৰ পৰে সেইফালে দিন হৈ থাকে আৰু আনটো ফালে ৰাতি হয়৷ চন্দ্ৰগ্ৰহণ ৰাতি দেখা যায়৷ গতিকে পৃথিবীৰ ছাঁ যি দিশত পৰিব সেই দিশৰ পৰাহে চন্দ্ৰগ্ৰহণ দেখা যাব৷ অৰ্থাৎ সূৰ্যৰ পোহৰ পৃথিবীৰ যিটো ফালে পৰিব সেইফালে চন্দ্ৰগ্ৰহণ নহয় আৰু পৃথিবীৰ ছাঁ যিটো ফালে গৈ চন্দ্ৰ টোক ধাকিব সেই ফালেহে চন্দ্ৰগ্ৰহণ হব৷\nগতিকে এবাৰ ভাবকছোন চন্দ্ৰগ্ৰহণৰ সময়ত সূৰ্যৰ কিবা বেয়া ৰশ্মি চন্দ্ৰগ্ৰহণ দেখা পোৱা পৃথিৱীৰ ফালটোত পৰিবনে? এতিয়া আপুনি নিজেই অনুমান কৰিব পাৰিছে যে চন্দ্ৰগ্ৰহণৰ সময়ত কোনো অলৌকিক ৰশ্মি, ultra violet ৰশ্মি পৃথিৱীলৈ নাহে৷ তেনেহলে এই প্ৰাকৃতিক ঘটনাবোৰ উপভোগ কৰাৰ পৰা আমি বঞ্চিত হৈ থাকিব লাগে কিয়?\nকোনো কোনোৱে আমাক যুক্তি দিয়ে চন্দ্ৰগ্ৰহণ ৰ সময়ত সাগৰত জোৱাৰ উঠে৷ চন্দ্ৰৰ মহাকৰ্ষণ শক্তিয়ে পৃথিবীক সেইদিনা আকৰ্ষণ কৰে যাৰ বাবে সাগৰৰ পানী বহু ওপৰলৈ অৰ্থাৎ চন্দ্ৰলৈকে যাব বিচাৰে কিন্তু পৃথিবীৰ মাধ্যাকৰ্ষণ বলৰ বাবে নোৱাৰে৷ যদি চন্দ্ৰ ই সাগৰৰ পানী আকৰ্ষণ কৰিব পাৰে তেন্তে আমাৰ দেহত থকা পানী আকৰ্ষণ কৰি আমাক ক্ষতি কৰিব নোৱাৰিব নে? গতিকে আমি সেইদিনা খাব নালাগে৷\nএতিয়া মই তাৰ উত্তৰ দিও শুনক৷ মহাকৰ্ষণ; মাধ্যাকৰ্ষণ মানি লৈছে যেতিয়া নিউটনে আবিষ্কাৰ কৰা মহাকৰ্ষণ সূত্ৰটোও মানিব লাগিব৷ এই সূত্ৰ অনুসৰি বিশ্বব্ৰহ্মাণ্ডৰ যি কোনো দুটা বস্তুয়ে পৰস্পৰে পৰস্পৰক আকৰ্ষণ কৰে, এই আকৰ্ষণ বল বস্তু দুটাৰ ভৰৰ পূৰণফলৰ সমানুপাতিক আৰু বস্তু দুটাৰ মাজৰ দূৰত্বৰ বৰ্গৰ ব্যস্তানুপাতিক৷\nঅৰ্থাৎ দুটা বস্তুৰ মাজৰ আকৰ্ষণ বল বস্তু দুটাৰ ভৰৰ ওপৰত নিৰ্ভৰ কৰে৷ বেছি ভৰৰ বস্তুৰ মাজত এই আকৰ্ষণ বল বেছি৷ কম ভৰৰ বস্তুৰ ওপৰত আকৰ্ষণ বল কম৷ আকৌ দূৰত্ব কমিলে আকৰ্ষণ বল বাঢ়ে৷ গতিকে সূৰ্য- পৃথিবী-চন্দ্ৰ একেৰেখাত থাকোতে চন্দ্ৰ আৰু পৃথিবীৰ মাজত দূৰত্ব কমি যায় ফলত চন্দ্ৰৰ মহাকৰ্ষণ বলে পৃথিবীৰ ওপৰত বল প্ৰয়োগ কৰে৷ যাৰ বাবে পৃথিবীৰ বৃহৎ অঞ্চল আগুৰি থকা সাগৰৰ পানী ওপৰলৈ উঠিব বিচাৰে কিন্তু পৃথিবীৰ মাধ্যাকৰ্ষণ বলৰ বাবে যাব নোৱাৰে৷ এই একে বল মানুহৰ শৰীৰত থকা পানী ভাগৰ ওপৰত পৰিবনে? নিশ্বয় নপৰে, কাৰণ চন্দ্ৰ ৰ তুলনাত মানুহৰ ভৰ তেনেই নগণ্য৷\nকম ভৰৰ বস্তুৰ মাজত আকৰ্ষণ বল কম হোৱা বাবে এই বলে মানূহৰ দেহত প্ৰভাব পেলাব নোৱাৰে৷ মানুহটো বাদেই নদ-নদীৰ পানীৰ ক্ষেত্ৰতোএই বল দেখা পোৱা নাযায় আৰু যদি সচাকৈয়ে মানুহৰ দেহত ইয়াৰ প্ৰভাৱ পৰিব বুলি ধৰা হয় তেন্তে আপুনি কিছুমান অলৌকিক ঘটনা দেখিবলৈ পাব৷ যেনে আপোনাৰ সন্মুখত পৰি থকা ডাঙৰ শিলটো বতাহত নাচি আছে, ৰাস্তাত গৈ থকা গাড়ী বোৰ হঠাত্ ওপৰলৈ উঠি বতাহত ওপঙি আছে, খালটোৰ পানী, কুৱাৰ পানীয়ে ঢৌ খেলিছে আদি৷\nগতিকে যেতিয়া এই ঘটনাবোৰ আপুনি দেখিব তেতিয়া আপোনাক খাবলৈ কলেও আপুনি খাব নোৱাৰিব বা এতিয়া খাব নাপায় বুলি আপোনাক কোনোবাই কোৱাৰ প্ৰয়োজন নহব৷ গতিকে যদি নিউটন সত্য তেন্তে চন্দ্ৰগ্ৰহণ ৰ সময়ত আমি কোনো বস্তু খোৱাত বাধা নাই৷ আহক আমি অন্ধবিশ্বাস বোৰ আঁতৰাই পেলাও৷\nগ্ৰহণ লাগি থকা সময়ত খোৱা বোৱা কৰিব নাপায় বুলি আমাৰ মাজত কিছু প্ৰচলিত নিয়ম আছে৷ কোনোবাই এই নিয়ম মানি চলে চলক৷ আমাৰ তাত একো কবলগা নাই৷ কিন্তু আনক এনে নিয়ম মানিবলৈ বাধ্য নকৰিব৷ আমি জনাত গ্ৰহণ লগাৰ লগত খোৱা বোৱা ৰ কোনো সম্পৰ্ক নাই৷ যি মন যায় তাকে খাব পাৰে৷ কিছুসংখ্যক লোকৰ মন খেলিমেলিৰে ভৰা৷ সেইসকলক কওঁ ভয়ে ভয়ে খোৱাতকৈ নোখুৱাই ভাল৷ যিসকল আকোঁৰগোজ মেজাজৰ তেওঁলোকলৈ অনুৰোধ আপোনালোকে নাখায় নালাগে৷ আনক তেনে কৰিব’লৈ প্ৰৰোচিত কৰি নাথাকিব৷ কোনো বৈজ্ঞানিক ভিত্তি নথকাকে আনক যা তা কথা কৈ থকাৰ পৰা বিৰত থাকিব৷ চচিয়েল মেডিয়াৰ জৰিয়তেও প্ৰচাৰ নকৰিব৷ গ্ৰহণৰ সময়ত খোৱা বোৱা কৰোতে কাৰোবাৰ পেটৰ অসুখ হোৱা, চকু বেয়া হোৱা, আদি ঘটনা যদি আগতে ঘটিছে তেন্তে তাৰ স্পষ্ট প্ৰমাণ দিয়ক৷\nলেখক: শ্ৰী নৱজ্যোতি ওজা